
PADRE PIO 
(OTAC PIO) 


BEOGRAD, 1985. 


Posvećeno Mističnoj Ruži koja je blještavom čistoćom 
i ljiljanskom nevinošću privukla u ponizni stan svoga 
zlatnog srca Onog koga je otac Pio tako živo ponovno 
pokazao modernom čovjeku . .. 


»Gledajte slavu koja ga okružila! Koliko je mnoštvo sa- 
brao iz cijelog svijeta. Ali zašto? Da li je možda bio fi- 
lozof ili učenjak? Glasovita osoba što raspolaže golemim 
bogatstvom? Ništa od svega toga! Jednostavno, služio je 
ponizno Misu i ispovijedao od jutra do večeri. Sto više 
— kako to reći? — Gospodin Isus označio ga svojim 
ranama .. .« 
Pavao VI, 20. 2. 1971. 


Predgovor 


Gledajući bogate ali preopširne životopise oca Pia iz 
Pietrelcine, čovjek može primijetiti kako mnogi a naro- 
čito mlađi svijet zazire od njih. Kako se prisiliti na či- 
tanje tako velike knjige? 

S druge strane, treba udovoljiti želji spasonosnoj svi- 
ma, naročito mladima, — kojima treba pokazati uzore 
smiona i uzvišena života — da upoznaju barem najbitnije 
i najtrajnije elemente neobična života oca Pia. 

Evo glavne značajke ovog životopisa koji iznosi samo | 
profil — osnovne crte — ovoga sina sv. Franje, što je 
živio u naše vrijeme i bio otac brojnih sinova. 

Važnost upoznati oca Pia izlazi iz ove istine: Bog 
šalje sveca prema vremenima. Osim toga, svaki je svetac 
prorok svog vremena, a svaki je prorok svjetionik što 
rasvjetljava ljudima sadašnji i budući put. 

Čitamo u Evanđelju kako se Isus tuži na Jeruzalem 
što, umjesto da prima i sluša proroke, progoni ih i ubija, 
navlačeći na se kazne i ruševine (Mt. 23, 37). 

Tako i mi imamo svoje proroke, prave Božje posla- 
nike, koji su radili i učili poput Isusa. Stoga ih moramo 
upoznati i slijediti, da ne zaslužimo Gospodinov ukor. 

Jedan od tih proroka sigurno je otac Pio. Ne ustru- 
čavamo se nazvati ga prorokom, izvanrednim u svetosti 
i u djelovanju, dostojnim da stoji uz bok najvećih pro- 
roka Crkve. 

.On govori ljudima današnjice, jer im treba Bog; on 
pokazuje svima evađeoski put svetosti i pune sličnosti 
Kristu Gospodinu. 


P. Stefano Manelli 


PUPOLJAK SANNIJA 


»Povisit ću vrijednost Pietrelcini« 


Pietrelcina je seoce pokrajine Benevento, smješteno 
među brežuljcima južnog okrajka Sannija. Seoce divlje, 
slatko i snažno u svojoj malenosti i siromaštvu. 

Na jednoj povišenoj strani nalazi se razmješten grozd 
siromašnih kuća, što čini zonu Kaštela. U srednjem vijeku 
bijaše tu tvrđavica, izgrađena na klisuri, nazvanoj Morgia 
ili i Morgione. 

Na krajnjem dijelu višem od Morgije uzdiže se drev- 
na pijetrelčinska župna crkva, danas zvana crkva sv. Ane, 
pred kojom se nalazi panoramska terasa nagnuta prema 
potoku Pantanella koji niže nje teče. 

Kaštelska je zona najdraža Pijetrelčincima; ona je 
kao zavičajna tvrđava, stekavši još veću vrijednost me- 
đu onim kućama rođenjem oca Pia. 

Pa i u S. Giovanni Rotondu moglo se često čuti ka- 
ko otac Pio govori onima koji su odlazili u posjet Pietrel- 
cini ili Pijetrelčincima što su se vraćali u zavičaj: 

— Pozdravite mi Morgiju. Možda se drag i priprost 
puk onog vremena neće više nikada povratiti. 

Istinita značajka kaštelskog rejona jest seoska ljepota 
što dobiva živost od onih uskih i vijugavih uličica, razno- 
liko popločanih, koje se penju, spuštaju, kruže, ukršta- 
vaju na lijepim i tihim raskršćima, odakle proviruje go- 
tovo uvijek poneka starica kroz otvor na vratima, zani- 
majući se za svakog posjetioca što onuda prolazi. 

Preko malenih okolnih uvala, Pietrelcina se proteže 
sve do predjela Piana Romana, sv. Nikole, Barrate, Di- 
fese, Montea, Valluna, što oblikuju šarolik i valovit kra- 
jolik, pun slatkih i odmarajućih boja. 

Pietrelcina je zdrav i radin kraj. Običaji i navike 
čuvaju se tvrdoglavim seoskim osjećajem. 

Njegovo stanovništvo ima vatren duh, voli glazbu, 
izvanredno je privrženo vjerskim svečanostima bogatim 
pobožnošću, i narodnim običajima, osobito blagdanu za- 
štitnice, lijepe i čudotvorne Madonne della Libera. 

Bilo je to maleno selo, od oko tri hiljade stanovnika, 
kada se tu rodio otac Pio. Danas ih ima malo više; ali 
ima pred sobom sjajnu budućnost, vezanu uz slavnu sud- 
binu svoga velikog sina, oca Pia. 

Jednog dana sam otac Pio izgovori ove riječi: — Za 
svog života povećao sam vrijednost San Giovanniju Ro- 
tondo; kao mrtav povećat ću vrijednost Pietrelcini. 


Otac i majka 


Grazio Forgione i Marija Josipa di Nunzio bijahu 
sretni roditelji oca Pia iz Pitrelcine. 

Mladi, pošteni i trijezni, bijahu iz skromnih poro- 
dica, ali su posjedovali toliko obradiva posjeda, koji im 
je dozvoljavao da izvuku iz njega samo ono potrebno za 
život. 

Grazio i Marija Josipa vjenčali su se godine 1881, 
slaveći svadbu uobičajenim slikovitim običajima seljačkih 
obreda, odijela i navika, koji su još i danas nisu sasvim 
izgubili. 

Imali su posjed u Piana Romanu, u Oliveto del Monte 
iu Valluni. 

Svako jutro, još prije zore, Grazio se penjao na svog 
magarčića i kretao u polje, vukući i kozicu, željnu trave 
i zraka. 

Grazio je radio temeljito, u svako godišnje doba. 
Vraćao se naveče, oko sunčeva zalaza, noseći gotovo uvi- 
jek poneki plod svojih njiva, da razveseli zajednički ob- 
rok; i sjedao za stol sa cijelom porodicom. 

Marija Josipa (ili mama Pepa, kako su je općenito 


nazivali) bijaše radina i prijazna domaćica. Nije dozvo-: 


ljavala da išta nedostaje bilo mužu bilo djeci. Dizala se 
noću da pripremi kruh i sir. Običavala je donositi vodu 
više puta na dan, sa obližnjeg zdenca »Madunnella«, koji 

se nalazio na malenoj čistini pokraj kapelice od šarenih 
pločica. U kapelici bijaše Gospa, između svetog Mihaela 
i svetog Antuna. Put kratak, ali naporan, jer se trebalo 
vraćati s teretom vode, uzbrdicom, uz dvadesetak razva- 
ljenih stuba. 

Iako je u kući bilo svega po malo, Marija Josipa zna- 
la je odrediti i mudro svaku stvar podijeliti. Pripravljala 
je potrebno za svaki dan, a čuvala ono čime je trebalo 
poslužiti na blagdane. 

Za Božić su morale biti »zeppole« (božićni kolačić) što 
su djeca jela do sitosti. Za Uskrs su imali uskrsne slatkiše 
sa kruhom od najfinijeg brašna, kolač od riže sa sirom 
i »tortano«, neka vrsta torte s jajetom u sredini. 

Nijedne godine Marija Josipa nije zaboravljala od- 
nijeti u crkvu dar u naravi, za devetnicu pokojnih; da- 
režljivo je dijelila prvine plodova i žetve porodicama si- 
romašnijim od svoje. 

Ovi pošteni i trijezni roditelji dali su život uistinu 
kršćanskoj porodici; jednoj od onih rijetkih obitelji koja 
se boji Gospodina i hoda njegovim putevima (Ps. 127, 1). 


Ulica Storto Valle 


Jedna od najznačajnijih uličica kaštelske oblasti zo- 
ve se Storto Valle. To je duga, uska i krivudava ulica, 
izgrađena od sivih kamenih zidova, sa vratima od tamnog 
i teškog drveta, što gledaju na puteljak. 

U toj su se ulici nastanili Grazio i Marija Josipa. 

Njihova kuća nije bila jedna cjelina, nego razbacana 
na četiri različita dijela; na jednom mjestu bijaše kuhinja 
s pokrajnom kuhinjom koja je služila kao blagovaonica 


* i spavaonica za djecu; u dvorištu, sprijeda, bijaše ma- 


lena staja za magarca i drva; nekoliko koraka od kuhi- 
nje, druga vrata su vodila u bračnu sobu; par metara 
dalje uzlazilo se strmim stubama na liticu Morgione, do 
jedne osamljene sobe, zvane tornjić. 

U toj posljednjoj sobi otac Pio živio je dugo vre- 
mena, dok je boravio u Pietrelcini. Bilo je to njegovo omi- 
ljeno mjesto, radi osamljenosti i tišine. Izgledalo je, a 
izgleda još i sada, kao orlovsko gnijezdo, 

Još i danas posjetioci nalaze netaknuta ova mjesta, 
kao i onu u Piana Romana, gdje se mogu duhovno izgra- 
đivati u lijepoj seoskoj jednostavnosti; kojom odišu te 
siromašne zidine. Ništa udobno, ništa suvišno, ništa od 
onih brojnih i nepotrebnih stvari što ispunjavaju naše 
kuće. Sve je svedeno na bitno. Blaženi siromašni duhom, 
jer njihovo je kraljevstvo nebesko (Mt. 5, 1). 

U toj se kući rodio otac Pio, drugorođeni od petoro 
žive djece; dva muška i tri ženske: Michele, Francesco, 
Felicita, Pellegrina, Grazia. Ostalo troje umrlo je u naj- 
nježnijoj dobi. Zvali su se: Francesco, umro nekoliko da- 
na iza rođenja; Amalia, umrla sa manje od dvije godine; 
Mario, umro star jedanaest mjeseci. 

Mama Pepa donijela je dakle na svjetlo osmero dje- 
ce. Bila je majka plodna, po Bogu. Ona i njen muž Gra- 
zio, bogati kršćanskom mudrošću, znali su da su, kako 
kaže Sveto Pismo, sinovi dar Gospodina, i njegova je mi- 
lost svaki plod krila (Ps. 126, 3). 

I otac je Pio sav svoj život posebno volio i blagosiv- 
ljao obitelji s brojnom djecom, koje su živjele po Božjoj 
volji. 

»Bijaše lijep, lijep .. .« 


Otac Pio rodio se 25. svibnja 1887. Bila je srijeda. 
Oko pet poslije podne čuo se u kući Forgione prvi plač 
ovog novog stvora, dok su zvona zvonila zovući vjernike 
u crkvu i hvaleći Mariju u njenom lijepom mjesecu. 

Krstili ga slijedeći dan u staroj župnoj crkvi, posve- 
ćenoj Svetoj Mariji od Anđela, i dali mu ime Francesco. 

Ističemo sretnu vezu između imena dana djetetu, 
i onog Sv. Marije od Anđela, zaštitnice župe. Doista su 
poznate veze što su povezivale sv. Franju Asiškog sa 
crkvicom Porcijunkule, na zelenoj umbrijskoj ravnici. 
Zbog toga će poznavanje Asiškog Serafa, kojeg je ime 
nosilo naše dijete, imati na nj velik utjecaj u izabiranju 
svoga zvanja. 

Međutim, dječak je odmah izgledao neobično lijep. 

— Bijaše tako lijep, poput anđela — reći će netko. 
I rođakinja samog oca Pia, Grazia Forgione, svjedoči: 
— Bijaše lijep, lijep u licu. Punašan. Svjetao. Bijaše li- 
jep u svemu. 

»Štovat će ga cijeli svijet« 


I Pietrelcina je imala svog vrijednog gataoca. Bi- 
jaše to izvjesni Giuseppe Fajella, koji je stanovao vrlo 
blizu kuće Forgioneovih. Glas o njemu kao gataocu bio 
je povezan sa poznavanjem knjige, »Rutilio«,y koja je 
zasnovana na mudrosti drevnih astrologa. ' 

Majkama bijaše teško da se uzdrže od bezazlene, ali 
naravne znatiželje, upoznati budućnost vlastite djece. Ta- 
ko je i mama Pepa željela nositi svog mališana gataocu. 

Umota dijete u velik šal i odnese u kuću Fajellinu. 

Gatalac prouči Rutilija i iznese mami iznenađujuće 
i neobično proročanstvo, mucajući usiljenom sporošću: 

— Ovog će dječaka štovati čitav svijet. Njegove će 
ruke prebaciti mnogo novca, ali neće posjedovati ništa. 
Umrijet će vrlo star. 

Kada mama bude, kasnije, pričala ovaj događaj, uvi- 
jek će govoriti o svom čuđenju na ovo proročanstvo; dodat 
će da je tada pomislila u sebi: 

»Iko zna, možda će Francesco kao velik ići u Ame- 
riku i naći sreću; i tako će postati veoma slavan... .« 

Sigurno je da nije zaboravila ovo predskazivanje i 
radosno je gledala kako se ostvaruje na najljepši i naj- 
čudniji način. 

Slične anegdote pripovijedaju se i o drugim velikim 
svecima. I čini se da su legende bez ikakve vrijednosti. 


.No, Bog se znade poslužiti i takvim sredstvima da otkrije 


svoju slavu. 

Kada se rodio sv. Franjo Asiški, i u njegovoj se kući 
pojavi tajanstven i star hodočasnik i zapanji njegovu maj- 
ku sjajnim proroštvom da će joj sin biti »među najboljim 
ljudima svijeta«. 


Plakao je iza vratiju 
Međutim je dijete raslo lijepo, zdravo i dobro. 
U početku su, doista, njegovi krici, plač i vrisak stav- 
ljali na tešku kušnju strpljivost oca koji se vraćao umo- 


ran sa posla i nije mogao ni noću spavati u miru, 

— Pa ovaj ne umire nikada? — žalio se ponekad 
tata Grazio, kada više nije mogao izdržati, 

I jedanput kada je mališan počeo plakati, gotovo da 
se uguši; dok je mama bila napolju, tata, pošto je po- 
kušao da ga utiša, držeći ga na rukama, kako je bolje 
mogao, izgubi svu strpljivost i baci ga na krevet, srdito 
vičući: 

— Ma ovo je đavo koji se rodio u mojoj kući! 

. Kada je otac Pio pripovijedao ovaj slučaj, uvijek 
bi zaključivao: — Od onog dana nisam više plakao! 

I stvarno se može reći da je mališan odonda rastao 
uvijek dobar i miran, udišući čist zrak obiteljskog ži- 
vota, tako jednostavnog i prožetog pobožnošću. 

.Totaci majka nastojali su usaditi u svoju djecu živ 
osjećaj za Boga i vjeru. Svake je večeri obitelj zajedno 
molila krunicu. Molitva krunice imala je počasno mjesto 
u kući, i sve se moglo žrtvovati, ali ona ne. 

Mali Francesco, sa svoje strane, počeo je brzo poka- 
zivati nadprosječnu osjetljivost za vjeru. Kada je imao 
oko pet godina, ako bi se dogodilo da čuje neku psovku, 
sakrivao bi se iza vrata i počeo sasvim sam plakati. Nje- 
gova se nevina duša osjećala ranjenom tom uvredom 
Boga! 

. Drugom zgodom, kao odrasliji, prolazeći jedne nedje- 

lje pored kuće postolara, s kojim je često običavao veli- 
kim povjerenjem razgovarati, opazi postolarevu kćerku 
kako šije, pričvršćujući neku traku na suknju. Francesco 
je zaprepašteno pogleda a zatim reče: 

— 'Ndrianella, danas se ne radi. Nedjelja je. 

— Zlo po tebe, sine moj — odgovori ona, ljutita. 

Francesco ode, ali se ponovo pojavi, sa škarama u ru- 
ci; pograbi traku i razreže je na komade. Djevojka je 
prilično galamila na njega, ali on je ostao potpuno miran. 

Od tada je Francesco otkrivao onu apsolutnu nepo- 
pustljivost prema zlu, koja će posebno označavati nje- 
govo djelovanje kroz gotovo pedeset godina apostolata u 
ispovjedaonici. Bog je uvijek iznad svega. 

»Želim ići u crkvu« 


Druge, skrovitije činjenice označavale su dušu tog 
dječaka, već od njegove pete godine, Bio je ne samo iz- 
vanredno osjetljiv za Božje stvari, nego je počeo doživ- 
ljavati i viđenja netjelesnih bića, ponekad prelijepih, po- 
nekad prerušenih, 

Dječak nije bio u stanju da razmišljanjem shvati 
neobičnost takvih pojava kao što su ushiti, zanosi ili de- 
monska očitavanja. Nije o tom govorio ni s kim i sma- 
trao ih običnim događajima u svačijem životu, Bio je 
daleko od toga da se drži posebno odlikovanim. 

Jasno je opažao da se život odvija između dva svi- 
jeta protivničkih stvarnosti: stvarnosti Božje i nebeskih 
stvari; stvarnosti demonske i grešnih stvari. 

On se sav predao Božijoj strani i na izuzetan način 
privezao se uz Crkvu, koja mu je govorila o Bogu, davala 
mu Boga i sjedinjavala ga s Bogom. 

Želim ići u crkvu; to je odlučan izražaj njegove vo- 
lje; koja je bila jača od njegove dobi. 

Sestra Grazia pripovijeda da je Francesco, jedne ve- 
čeri, čuvši zvuk zvona, odmah pošao baki i rekao: 

— Želim ići u crkvu! 


— Ali nisi još večerao — reknu mu drugi. 
— A iko će još misliti na večeru? — odgovori Fran- 
cesco. — Želim ići s bakom u crkvu. 


Francesco je stalno i pobožno pohađao crkvu, i nije 
propuštao nijednu posebnu službu koja se slavi u župi. 

Polazio je na katekizam svake nedjelje poslije podne; 
učio je pobožne pjesme i pažljivo slušao župnikove vjer- 
ske pouke. 

U desetoj godini primi prvu pričest, a u dvanaestoj 
sakramenat svete Potvrde. 

Brzo je naučio posluživati svetu Misu i to je radio 
tako pobožno da je privlačio pažnju majki, koje su ga 
gledale sabrana i lijepa poput anđela, sa sklopljenim ru- 
čicama, na koljenima pred oltarom. 

Ova nutarnja sabranost, iako ga nije udaljavala od 
drugova, držala ga je uzdržljivim i finim u susretima i u 
zajedničkim igrama. Bile su to jednostavne dječje igre: 

skakanje, igra sa štapićima, keglama, boćama, praćkom. 
Većinom se igralo na malom trgu ispred crkvice. 

Francesco »nikada nije bio razuzdan«; naprotiv, ve- 
ćinom se ograničavao da gleda druge kako se igraju, ili 
se sve više igrao sam, kako svjedoči njegova majka. Za- 
što? Jer su njegovi drugovi ponekad upotrebljavali pro- 
stačke riječi. Zbog toga je mnogo trpio. Ljubio je do- 
stojanstvo i u igri. : 


Jedno čudo pred njegovim očima 


Jedan od svetaca, koga su Pijetrelčinci najviše vo- 
ljeli, bio je sv. Pelegrin. Kao što je sv. Nikola u Bariju, 
a sveti Kuzma i Damijan u Beneventu, tako je sv. Pe- 
legrin privlačio mnogo pobožnika u svoje svetište Alta- 
villa Irpina. 

Jedne godine tata Grazio povede i Francesca u sve- 
tište sv. Pelegrina. U crkvi bijaše velika gužva pobožnih 
hodočasnika iz mnogih krajeva. Francesco stane u prvom 
redu moliti; veoma ga dirne prisutnost neke siromašne 
žene, koja je držala na rukama nakazno dijete. 

Siromašna je majka upirala oči u kip sveca i zakli- 
njala ga jecajima i molitvama: 

— Ozdravi moga sina, ozdravi moga sina... 

Francesco je shvatio nesreću sina i bol majke. Bi- 
jaše uzbuđen i on. Sjedini srcem svoju molitvu s molit- 
vom. nesretne majke. 

Prođe tako malo vremena, dok Francesco ne osjeti 
trzaj: 


— Franci, idemo — govorio mu je tata. 
Francesco odgovori bez promišljanja: 
— Još samo malo... Pričekaj još malo, tata. 


Možda se nadao čudu; možda je htio vidjeti kako će 
stvar svršiti. 

Žena je, međutim, nastavljala sve većim žarom svo- 
ju molbu za ozdravljenje sina. Ali, u izvjesnom času, 
vidjeći da ne postiže ništa, prihvati svoje siromašno di- 
jete i baci ga na svečev oltar, vičući: 

— Ako ga nećeš izliječiti, uzmi ga ti; ja ga neću. 

Jedva dijete pade na oltar, uspravi se na noge, zdra- 
vo i pravo, te krikne: 

— Mama! Mama! 

Dogodilo se čudo. Majka pograbi dijete i stisne ga 
na prsa. No, u međuvremenu oko nje nastane neopisiv 
metež. Glas se raširi poput munje i izvan svetišta, i svje- 
tina nagrne unutra, stvarajući veliku gužvu, MA 

Župnik, čuvši za čudesno djelo, dade zvoniti velikim 
zvonom milosti, kako je tada bio običaj, za svaku milost 
koju je svetac udjeljivao. i: ' 

Francesco, međutim, još više ganut i zapanjen onim 
što se dogodilo pred njegovim očima, ostao je kao oka- 
menjen. Drugi, žešći očev trzaj ovaj puta ga pokrene: 

— Franci, izađimo, izađimo... 

Ali bijaše suviše kasno. Stiska ih prisili da čekaju, 
dok se ne raziđe gomila vjernika, 

Kada su izašli napolje, otac je Francesca ljuto izgr- 
dio. Ali, Francesco neće nikada zaboraviti čudo koje je 
gledao vlastitim očima, a uz to se duboko uvjerio kako je 
moćna molitva i zagovor svetaca, 


Pastirče koje uči 


U kući Forgione, jedva su dječaci bili sposobni da 
nešto pomognu, odmah su dobivali svaki svoj poseban 
zadatak. ' 

Tako Francesco, kada je bio sposoban da vodi na 
pašu tri-četiri ovce i jednu kozu, postane obiteljski pastir. 

Svako su jutro gledali kako to lijepo pastirče odlazi 
sa svojim malenim stadom, ravno na Piano Romano. Ve- 
ćinom je išao sam; ponekad bi s njime išao koji drugi 
seoski pastirić, osobito njegov rođak, Mercurio, koji je 
vodio na pašu sedam-osam ovaca. 

Dva su se odječaka zabavljala, otkrivajući svoje raz- 
ličite temperamente. Mercurio bijaše sam papar i uvijek 
spreman na šale, poruge i čak da se upusti u rvanje. 
Dječaci, zna se, vole da se ogledaju u živahnim borbama, 
mada su gotovo uvijek nevine. 

Francescu se sigurno nije milila takva zabava i, ako 
bi se ipak i on odvažio, morao se pokajati više no ikad. 

Doista, jednom mu uspije da bude jači od nekog dru- 
ga i da ga pritisne o zemlju; ali drug odvali neku sra- 
motnu riječ; Francesco ga smjesta pusti i žalostan po- 
bjegne daleko. 

Francesco je daleko više volio da se igra procesija. 
Organizirao ih je vrlo brižno i strastveno, a trajale su 
dugo. Rođak Mercurio, već kao starac, često bi ponavljao: 

— Uvijek smo pravili cipressioni (processioni = pro- 
cesije). 

No Francesco nije bio samo pastir, nego i učenik. 
Trebalo je da samo nauči čitati. I bio je sposoban za to; 
a većina starijih u selu bijaše nepismena. 

U kaštelskom je okrugu postojala malena škola, u 
kojoj se, na veoma priprost način, poučavalo djecu čitati, 
a, vrednije, i pisati. 

Učitelj se bavio poslom oko konoplje; zbog toga je 
nazvan konopljar. Za svoje poučavanje zadovoljavao se 
s pola lire na mjesec. 

Svaku je večer učitelj skupljao pastiriće i seoske 
momke iz okoline i držao uspješna predavanja. Da ih 
nauči abecedu govorio je: 

— Kada tjerate magarca kako kažete? A! A!... Po- 
lumjesec je C... Kada dođe neki prosjak i traži vam 
nešto, kako velite? Uzmi, drži. 

Iz grupice dječaka Francesco bijaše najpažljiviji i 
U podne bi pojeo ručak i, za razliku od drugih, činio je 
to otmjeno, kao gospodin; kruh je držao u »vrlo čistom 
ubrusu«, koji bi rasprostro preko koljena, prije jela, i, ako 
je pala koja mrvica, pokupio bi je, da ne propadne. 

Odmah potom bi počeo učiti. Ali drugovi, koji nisu 
imali nikakve želje učiti, mučili su ga sa stotinu vrago- 
lija; gurali ga, bacali mu zemlju ili travu na knjigu, od- 
nosili mu šešir, nagovarali ga da se s njima igra. 

— Mi smo mislili na igru, na ovo na ono. On ne — 
reći će jedan njegov drug. 

Ta njegova ustrajnost, usprkos svega, omogućila mu 
je da stalno napreduje. 

Spasili ga prženi feferoni 


Trbušni je tifus gadna i opasna bolest. U ono vri- 
jeme, smrti se moglo izbjeći vrlo teško. 

'Ta bolest zahvati Francesca; spasio se na apsolutno 
čudan način. 

Već sa visokom groznicom, više na onom svijetu 
nego na ovom, preostalo mu je malo sati života, po liječ- 
nikovim riječima. Sam ga je dječak čuo, dok je to go- 
vorio njegovoj majci, koja je počela plakati, šutljiva i 
žalosna. 

Bilo je vrijeme žetve. U Pianu Romanu radili su se- 
ljaci. Uza svu ljutu bol, mama Giuseppa morala je mi- 
sliti na ručak za radnike; pripravila je velik tanjur prže- 
nih feferona, vrlo ljutih paprika, od kojih gore sva usta. 
Seljaci su od toga pojeli samo jedan dio. Ostalo je više 
od polovice i mama Giuseppa spremi to u ladicu. 

Taj jak i oštar miris potakao je apetit potpuno iz- 
nemoglom Francescu, a možda je on samo mnogo volio 
pržene feferone; u svakom slučaju on je, čim je primije- 
tio da je sam u sobi, sišao s postelje i puzeći na koljenima 
i rukama, jer nije mogao stajati na nogama, došao do 
škrinje, otvorio je i pojeo sve one feferone. Vrativši se 
u krevet, ubrzo osjeti da izgara od žeđe. Pozove brata 
Mihaela i zatraži da pije. 

Brat uzme bocu mlijeka; htio mu ga dati na žlici, 
kao obično. Ali, Francesco pograbi bocu; pio je takvom 
lakomošću da je zapanjio brata. 

Kada je, kasnije, majka tražila feferone, našla je 
prazan tanjur i nikako nije mogla shvatiti što se dogodilo. 
Nije joj bilo ni na kraj pameti da bi tu Francesco imao 
svoje prste. Pitala je da li je ulazio pas, da li je netko 
dolazio, ali nikada neće riješiti tajnu nestalih feferona, 

Međutim, nije trebalo čekati dugo na čudan učinak 
onog prejedanja, protiv svakog pravila; moglo je biti 
smrtonosno, a, baš naprotiv, proizvelo je temeljito pobolj- 
šanje koje izliječi Francesca od tifusa i vrati mu zdravlje. 

Kada je ozdravio, Francesco je sam odao svoju tajnu, 
kako su nestali feferoni. 

POBOŽAN FRATRIĆ 


»Želim postati redovnik« 


Jednog je dana Francesco slušao u crkvi propovijed 
o svetom Mihaelu Arkanđelu. Propovijedao je don Giu- 
seppe Orlando, mladi svećenik iz Pietrelcine. 

Nekoliko godina kasnije, sam otac Pio, susrevši don 
Giuseppea Orlanda, rekne mu: 

— Što sam svećenik dugujem tebi. Osjetih poziv dok 
sam slušao tvoju propovijed o svetom Mihaelu. 

Francesco je mogao imati otprilike deset godina. 
Onom zgodom jasno i živo postane svijestan da ga Bog 
zove. Ali tada ništa nije rekao svojima. Drugom prili- 
kom je Francesco otkrio svoje zvanje. 

.Bila je 1898. godina. Te je godine ušao u kapucinski 
novicijat u Morconeu jedan mladić iz Pietrelcine, Rodolfo 
Masone. 

Prvi je puta jedan kapucinski brat, sabirač hrane, 
nastanjen kod obitelji Masone, došao u Pietrelcinu da 
prosi i sakuplja milostinju u zrnu po cijeloj onoj okolici. 

Pojavi se i u Piana Romanu, i mama Marija Josipa 
dade mu obilnu mjeru žita. Par riječi pozdrava, par pre- 
poruka u molitve, i brat se udalji zadovoljan. 

Francesco je prisustvovao čitavom tom prizoru. Ne- 
pomično je gledao dobrog brata i nije otkinuo oči od 
njega, dok nije izašao iz kuće. Zatim se prene, okrene pre- 
ma tati i rekne: 

— Tata! 

— Što želiš, sine moj? 

— Želim postati redovnik. 

Mama, nalazeći se u blizini, odmah upada i pred- 
laže: 

— Budi redovnik u Paduli, tako ćemo te češće vidjeti. 

U Paduli, selu blizu Pietrelcine, nalazio se samostan 
male braće franjevaca. 

— Ne, — odgovori Francesco — želim biti redovnik 
sa bradom. 

Konačno se upliće i tata: 

— No, da, razumije se, da ćeš biti. 

Tako Francesco, gotovo slučajno, otkrije svojima taj- 
nu Božjeg poziva, koju je već odavno osjećao u srcu. 

Od onog se dana u kući Forgione počelo sve češće 
govoriti o franjevačkom zvanju Francesca. Malo pomalo 
sve se usmjerilo na tu stranu i tako su donesene važne 
odluke za obitelj. 


Tata u Americi 


I kao starac, otac je Pio ponavljao, velikim ganu- 
ćem: 

— Moj je otac dvaput prelazio ocean, da mi omogući 
postati bratom. 

Za ulazak u kapucinski novicijat bilo je potrebno 
svršiti gimnaziju. Ali, kada se raspravljalo o tom da Fran- 
cesco započne gimnazijske nauke, tata primijeti da bii 
skroman trošak, od pet lira mjesečno za plaćanje profe- 
sora, i drugi novac, za knjige, bio preteški teret za obi- 
telj. Neizvjesnost žetve i prodaje poljskih plodova nije 
mogla jamčiti ono stalno mjesečno plaćanje. 

Tada tata Grazio, plemenito i hrabro, odluči ići na 
rad u Ameriku, da osigura potrebnu zaradu. Što nije 
sposobno učiniti očevo srce? 

Ukrca se za Ameriku. Lako je našao posao na jednoj 
farmi. Radin i plemenit, stekao je naklonost i postao 
nadzornik. 

Javljao se kući, slao povremeno novčane uputnice i, 
premda bijaše daleko, zanimao se o stvarima sela, njiva, 
obitelji i želio je da ga o tom obaviještavaju. 

Francesco bijaše taj koji je održavao veze s ocem 
u Americi. I u tom se pokazao marljiv i pun pažnje. 

. Pisao mu je sve što je želio znati, o poslovanju u ku- 
ći, na polju i o novostima kraja. Javljao mu vijesti o ma- 
mi i braći. Slao pozdrave, želje da se mogne vratiti »živ 
i zdrav« i nije propuštao da ga uvjeri kako upravlja »ne- 
prestane molitve našoj lijepoj Djevici«. 

Marljiv i srdačan, Francesco je u tim pismima po- 
kazao da ima i duboko i nježno poštivanje; oca je olov- 
ljavao sa »vi«; potpisivao se sa »vaš poslušan sin«, i na 
kraju pisma molio blagoslov. 

Zahvalnost za velik trud; sinovska privrženost prema 
tako plemenitom ocu; osjećaj dužnosti i poštovanja prema 
onom koji mu je dao život; duh vjere, poniznosti i pod- 
ložnosti zemaljskom ocu, slici i predstavniku nebeskog 
Oca: Francesco je posjedovao i izražavao sve ove osje- 
ćaje, ostavljajući vrlo lijep primjer ljudskog i kršćanskog 
ponašanja u odnosima između sina i oca, 


Od jednog profesora do drugog 


Na početku gimnazijskih nauka Francesca su poslali 
u školu, profesoru Dominiku Tizzanu. 

: Ali, protivno svim predviđanjima, Francesco nije us- 
pijevao u učenju; nije se snalazio; nije prolazio. 
. Pa i profesor je iskazao svoje mišljenje na vrlo grub 
i odlučan način, onda kada je majka Josipa tražila oba- 
vijesti: 

— Vaš je sin običan magarac. Šaljite ga da čuva 
ovce. 

Siromašna se majka iznenadila i prepala. Kako i ne 
«bi? Francesco bijaše tako savršen i marljiv u svemu! 
Što se moglo kriti ispod toga? 

Tajnu je kasnije razjasnila jedna prijateljica For- 
gioneovih, Libera Venturelli, koja je tvrdila da Francesco 
nikako ne voli ići u školu prof Tizzana, jer je ovaj neko 
vrijeme bio svećenik a sada živi s jednom ženom; ta 
strašna stvarnost tištala je tajnovito Francesca i priječila 
uspjeh u učenju. 

Majka, potaknuta Božjom milošću, odluči promijeniti 
nastavnika. Uspije da ga primi profesor Angelo Caccava, 
vrlo poznat u onom kraju. 

Promjena proizvede odmah dobre učinke; Francesco 
se brzo oporavi i za kratko postane odličan, sređen i mar- 
ljiv, cijenjen od učitelja i drugova. 

Mjesto kamo se najčešće povlačio učiti bila je soba u 
»tornjiću«. Teško ga je tko ondje mogao smetati. Ali ka- 
da je polazio na polje, da pomogne u poljskim poslovima, 

vlačio se da uči pod drvećem, u prekidima rada. 

Često je morao iz Piane Romane krenuti u školu, 
u selo, i savladavati dugi put po suncu i kiši. 

Postoje mnoga svjedočanstva onih koji su gledali ka- 
ko Francesco prolazi, sređeno i sabrano, seoskim putevi- 
ma, s knjigama pod rukom, da stigne na vrijeme u raz- 
red. Mnogo je cijenio i točnost. 

Jednom, neka prijateljica obitelji Forgione, videći 
Francesca prolaziti pored svoje kuće, pozva ga: 

— Franci, Franci, dođi ovamo! 

Ali dječak, bez zaustavljanja, odgovori: 

— Moram ići u školu. 

Kada je prijateljica srela mamu Josipu, morala joj 
je čestitati: 

— Tvoj sin je vrlo vrijedan dječak; moj, naprotiv, 
nije dobar. 


Krumpiri, tikvice i učenje 


Često se događalo da je Francesco morao ostati sam 
u kući, dok su svi njegovi bili u polju. Tada je sam pri- 
pravljao nešto za jelo, a iza toga je ponovo učio. 

Naravno, bio je zadovoljan s malo; nikada se nije 
žalio i uvijek bijaše vedar. 

Neki kućni susjedi iznijeli su poneke duhovite od- 
govore iz razgovora sa Francescom na povratku iz škole: 

— Franci, što si jeo danas? 

— Pečene krumpire — odgovori on. To bijaše ručak. 

Druga kućna susjeda, Virginia Fajella, spominje ovu 
duhovitost iz susreta. Prolazeći pored nje, na povratku 
iz škole, Francesco je pozdravi: 

— Virgi, dobar dan. 

— Dobar dan, Franci. Dolaziš sada iz škole? 


— Da. 

— A sada, što spremaš za jelo? 

.. — Eh, što spremam za jelo? Mama mi je donijela 
jednu bundevu i to kuham danas. 

Pošto je jeo, opet je prošao pored njene kuće, idući 
u »tornjić«, i ponovno je pozdravi: 

— Virgi, do viđenja. 

— Do viđenja. Ideš sada učiti! 

— Svakako, vidimo se sutra. 

Tako su većim dijelom prolazili njegovi učenički da- 
ni: kuća, škola, crkva, uredno i ustrajno. Točno i odlučno. 

Ne možemo tvrditi sa sigurnošću da je ta ozbiljnost 
u obavezama jednog dječaka ispod petnaest godina nešto 
općenito. Skup ljudskih vrlina, što ih je on imao i vršio, 
iznenađuje na poseban način, 

Francesco posjeduje moralnu ispravnost, ima smisla 
za dužnost, ozbiljan je u ponašanju, što izražava jednu 
neobičnu zrelost u njegovu gledanju na život i u njegovoj 
procjeni ljudi i stvari. 


Dvije ružne spletke 


Zna se da dječaci često zlobno uživaju u izazivanju 
neprilika kojem svom drugu, osobito ako je uzoran i ako 
ga svi cijene. 

Tako se jednom dogodilo da su neki drugovi zami- 
slili napraviti grdnu psinu Francescu i ubaciti ga u spretku. 

Napisali su zato jedno »zaručničko« pisamce, sa pot- 
pisom Francesca Forgione, i poslali ga jednoj svojoj ko- 
legici. Ta se uvrijedi i odmah odnese pismo profesoru. 

Strahota! Profesor, iznenađen i ogorčen, jer nije oče- 
kivao nešto slično i to baš od boljeg pitomca, iza obuke 
zadrži Francesca u razredu i pokaže mu pismo s njego- 
vim potpisom. 

Zatim, a da nije ni čekao odgovor, stane ga prebijati 
šibom na mrtvo ime, vičući: 

— Nitkove! što si ti sebi dopustio... ! 

Siromašan dječak nije imao ni vremena reći ijednu 
riječ obrane ili razjašnjenja. Mogao je samo plačući vi- 
kati: »Nije istina, nije istina!«, dok je nastojao izbjeći 
udarcima šibe, trčeći među klupama, 

Kada se, poslije nekog vremena, doznala istina, uči- 
telj je mogao samo žaliti slučaj; ali je u njemu poraslo 
divljenje prema tom dobrom i strpljivom dječaku, koji 
ge nije htio osvetiti za lopovluk svojih drugova. 

«Ovaj se događaj može ovako objasniti: drugovi su 
željeli izazvati taj malen skandal na štetu Francesca, jer 
su primjećivali veliku razliku između njegova i njihova 
ponašanja, osobito u odnosu na kolegice i djevojke opće- 
nito. 

Dok su dječaci voljeli praviti ludorije i biti duhoviti 
s kolegicama, Francesco se svuda vladao apsolutno bes- 
prijekorno; u školi, u crkvi, na ulici. 

Za njega bijaše naravno kada su bile prisutne dje- 
vojke, da bude vrlo čedan, da uvijek spusti glavu i da 
nijednoj ne-da priliku za povjerljivost. 

Događalo se, tada, da nije on gledao djevojke, nego 
su one gledale njega i dozvoljavale da im zavrti glavom. 

Francesco bijaše lijep momak; lijepa tijela a naro- 
čito lijepih očiju. 

Njegove su drugarice, mnogo godina kasnije, posvje- 
dočile da su izazivale Francesca, jer ih je privlačila nje- 
gova ljepota i ozbiljnost. Poneka je išla tako daleko da bi 
mu stavila u torbu pisamce sa izjavom ljubavi. Uloge su 
se promijenile! 

Francesco nije držao ništa do tih stvari; nije ih po- 
znavao niti ih je htio poznavati. Tako se objašnjava za- 
što je čitav život čuvao djevičansku čistoću. 

Iznova, nešto prije nego je ušao u samostan, podvale 
mu drugu psinu. 

Jedan kolega razglasi naokolo da se Francesco udvara 
kćerki šefa stanice. Glas stiže do župnika koji upotrijebi 
drastičan lijek, isključujući Francesca iz ministrantske 
grupe, i ujedno mu zabrani posluživati kod Mise i ostalih 
obreda. 

Francesco nije znao baš ništa o tome i cijeli je mje- 
sec gledao kako se župnik ljuti i strogo s njim postupa, 
a da nije znao zašto. 

.Sva sreća što je župnik počeo istraživati, te je istina 
o podvali izašla na svjetlo! 

Tada je župnik razjasnio Francescu razlog svog stro- 
gog držanja; primio ga odmah ponovno među ministrante 
i, da mu dade zadovoljštinu za pretrpljenu kaznu, izdao 
mu badava sve dokumente potrebne za ulazak u samostan, 


»Dvije sile kidale su mi srce« 


Međutim, približavalo se vrijeme da uđe u novicijat 
(novaštvo) kod braće kapucina u Morconeu (Benevento). 

U Francescovoj duši izmjenjivali su se časovi svjetla 
i časovi bolne tmine. Mada je mladić uvijek bio pažljiv 
i promišljen, pa i u malim stvarima, u taj sat, o kojem 
je morao ovisiti sav njegov život, osjećao je da sve treba 
raditi vrlo ozbiljno i proračunato. 

Sam će kasnije otkriti dramu svoje konačne odluke 
prije ulaska u novicijat. 

— Dvije sile kidale su mi srce — reći će on. 

S jedne strane Božja ljubav, kojoj se želio bezgra- 
nično predati; s druge, ljubav prema stvorovima, koji su 
ga privlačiili svojim čarima. 

Borba bijaše dugotrajna i veoma bolna. 

Francesco je pronicao ograničenost i osrednjost stvo- 
rova, shvaćao njihovu prolaznost i varljivost. Ali, s druge 
. strane, narav nije prestajala tražiti svoja prava da uživa 
životne radosti, buneći se protiv izbora redovničkog sta- 
leža, koji nosi odricanje i žrtvovanje u svemu. 

Njegova je duša vrlo jasno gledala sadržaj drame: 
redovničko zvanje, s jedne strane; privlačnost ovog svi- 
jeta, s druge. 

Francesco nije mislio da može lako nadvladati dra- 
mu. Bojao se da bi, kako se često događa, sila osjećaja 
mogla, tokom vremena, pobijediti duh i ugušiti dobro 
sjeme božanskog poziva. 

Molitvom i neprestanim razmatranjem, Francesco je 
konačno mogao uspostaviti nutarnji mir. On sam pripisat 
će to rješenje snazi koju mu dade Bog »da napusti svijet 
i put vlastite propasti, te da se potpuno posveti Božjoj 
službi«. 

Sve se ovo odvilo u neobičnom zanosu kojim ga Bog 
obdari za vrijeme jednog razmatranja. 

U tom je ushitu vidio jednog čovjeka izvanredna 
veličanstva i ljepote koji ga primi za ruku i odvede na 
jedno polje gdje su bile dvije protivničke vojske: anđeo- 
ska i demonska. 

Između te dvije vojske pojavi se neka užasna nakaza, 
golema kao gora. 

Francesco osjeti da ga vodič, koji ga držaše za ruku, 
nagoni da uđe u borbu protiv strašne nakaze. 

Isprva se otimao, pun straha i užasa. Ali, zatim, uz 
pomoć vodiča, upusti se u borbu. 

Sudar bijaše strašan, ali na koncu Francesco izađe 
kao pobjednik, a nakaza, s demonskom vojskom, stane 
očajnički bježati, dok su anđeli radosno uzvikivali. 

'Tada vodič postavi na Francescovu glavu sjajnu kru- 
nu i rekne mu: : 

— Čuvam za tebe drugu, ljepšu krunu, ako se budeš 
uvijek znao boriti protiv onog s kojim si se sukobio sada. 
On će ponovno i ponovno navaljivati da povrati izgub- 
ljenu čast. Bori se hrabro i ne sumnjaj u moju pomoć. 


»Ne pripadam više sebi« 


Iza neobična zanosa, Francesco zadobije dubok nu- 
tarnji mir. Sada ima jednu jedinu želju: prekinuti ko- 
načno i što prije sa svijetom, 

Ubrzo zamoli kapucinskog oca Provincijala da ga 
primi. Bio je primljen i ujedno utvrđen dan ulaska u sa- 
mostan: 6. siječanj 1903. 

Neki nutarnji glas, jasno zapažen dok je zahvaljivao 
za svetu Pričest, odobri mu izbor i ojača u duhovnom 
poletu. 

No, dan prije odlaska, Francesco doživi posljednji 
razdor, dubok i mučan; morao se zauvijek odijeliti od 
svojih najbližih. Koliko ih je ljubio! Kako ih može napu- 
stiti? Sama pomisao razdirala mu je dušu. 

Ali, tokom noći, mjesto očekivanih muka, Francesco 
doživljava iznenadnu utjehu nebeskog viđenja: pojave se 
Isus i Marija, ohrabre ga i uvjere da ga posebno ljube 
i da mu povjeravaju »golem zadatak«, poznat samo Bogu 

i njemu. Isus mu stavi ruku na glavu i udijeli mu po- 
sebnu snagu, da se smireno rastane od obitelji. 

Slijedeće jutro, zajedno sa svojim učiteljem Cacca- 
vom i sa dva druga, pripravnika za redovnički život, Fran- 
cesco otputuje iz Pietrelcine ravno u Morcone. Bijaše 
vedar i hrabar zbog noćnog viđenja; ali ko bi mogao iz- 
reći što mu je srce trpjelo, dok se opraštao od majke 
i braće? 

Majka se nije ništa manje junački ponijela, U tre- 
nutku opraštanja rekne mu ove riječi uzvišene vjere: 

— Sada ti ne pripadaš više meni nego svetom Franji. 

Možda je željela dodati još koju riječ, ali joj plač 
stegne grlo i snaga je izda. 

Kada, kasnije, otac Pio bude govorio o svojoj majci, 
uvijek će reći: »Moja sveta mama«. Mama je Josipa 
doista bila žena neobične vjere, ponizna i mudra, pleme- 
nita i ljupka. I imala je milost i slavu izvanrednog sina. 

U mističnom i samotnom samostanu Morconea, braća 
su toplo dočekala Francesca i ostale. Primili su okrepu, 
pregledali kuću, prostran vrt i ljupku crkvu posvećenu 
Gospi od Milosti. Zatim se učitelj Caccavo vrati u Pie- 
trelcinu, a Francesco i drugovi ostanu u samostanu. 

Francesco je dakle ušao u toliko željeno mjesto. Od 
ovog časa on više ne pripada sebi ni svom malenom selu, 
nego Kristu i Crkvi. 

Poslije petnaest dana, 22. siječnja, obuče redovničko 
odijelo i započne godinu novicijata. 

Obukavši odijelo sv. Franje, načinjeno u obliku kri- 
ža, on je slutio da će od onog trena život njegov biti ra- 
spet s Kristom (Gal. 2. 19). 

I onaj je habit morao biti vrlo siromašan i grub, kao 
neki križ, kad će sam otac Pio jednog dana reći: 

— Da su znali kakav ću dronjak od habita obući 
1903... Ipak, nijedan drugi nije mi izgledao ljepši od 
onoga! 

Onog dana Francesco Forgione počinje nov život sa 
novim imenom: fra Pio iz Pietrelcine. Imao je otprilike 
šesnaest godina. 

»Ili pokora ili pakao« 


Na vratima kapucinskog novicijata u Morconeu sta- 
jao je tada potresan natpis, kadar uzdrmati onog koji je 
ulazio: 

»Ili pokora ili pakao«. 

Taj je natpis otkrivao bitnu karakteristiku novaštva: 
potanko ispitati koliko su Božji izabranici spremni na 
žrtvu. 

Redovnički život uistinu je život za jake i za pleme- 
nite. Nije ustanovljen za kukavice i osrednje. On je naj- 
veći dar, ali traži veliku hrabrost, 

U kapucinskom novicijatu u Morconeu, ovaj snažan 
i strog značaj nametao se na izuzetan, a ponekad pre- 
tjeran način, kako priznaju i starija braća. 

Ali, upravo je ta krajnja strogost privlačila kandi- 
date. Novicijat je doista uvijek bio pun. Smionost pri- 
vlači zdrave i čiste mladiće, 

Siromašna i gola sobica, tvrd krevet na kojem se 
spavalo odjeven, škrta i priprosta hrana, samostan zimi 
hladan i leden; san se prekidao u pola noći, radi noćne 
molitve; hodati uvijek bosonog u sandalama; obavljali 
»disciplinu« tri puta tjedno (tj. bičevati se po golim leđi- 
ma, misleći na Muku Isusovu); postiti tri četrdesetnice, 
uz sve petke u godini; svaki dan više sati zajednički mo- 
liti i mnoge molitve privatno (pa i onda kad se pralo 
rublje); obdržavati vječnu šutnju, osim kratkog vremena 
određena za zajednički odmor; hodati uvijek spuštenih 
očiju, u samostanu i izvan njega; sva ova pravila i stroge 
vježbe ispunjavale su život mladih novaka, koji su mo- 
rali dopustiti svom duhovnom vođi da ih prekuje, po 
mo eunijem odricanju, iz starog čovjeka u novog (Rm. 

» 6). 

Razmatranja o Evanđelju, o Isusovu trpljenju i smrti, 
o životu sv. Franje; pouke o Pravilu, o liturgiji i o do- 
brom vladanju, čvrsto su podupirala okosnicu molitve 
i pokore; sve je smjeralo da vodi novaka do savršene slič- 
nosti u ljubavi prema Isusu raspetom, po primjeru i tra- 
govima Asiškog Serafa (sv. Franje). 


j 

»Besprijekoran novak« 


Magister novaka, tj. onaj koji se brinuo oko duhov- 
nog oblikovanja mladih novaka, govorio je da je fra Pio 
bio »besprijekoran novak«. 

Ako pomislimo na izuzetnu strogost novicijatskog 
života, a zatim doznajemo da je fra Pio bio »besprijeko- 
ran« novak, možemo zamisliti koliki je trud oko savrše- 


nosti i niz drugih napora morao dobri fra Pio uložiti one , 


godine. 

Biti »besprijekoran« značilo je da je on obdržavao 
svaki i najmanji propis novicijatskog života, čistom i pot- 
punom vjernošću. ' 

Na primjer, uvijek hodati spuštenih očiju, on je ob- 
državao bez ograničenja i bez ustupaka. Pa i kada ga je 
majka posjetila i donijela malene darove što ih je njeno 
majčino srce pripravilo za nj, fra Pio je stajao spuštenih 
očiju i s rukama utaknutim u rukave. 

Majka se zaprepastila i otišla ojađena srca. Nije 
mogla shvatiti zašto se Francesco tako vlada: 

— Da sam znala da će tako učiniti — rekla je — 
baš ne bih ni išla. 

Kada je mama Pepa sve ispripovijedila tati Graziju, 
koji se upravo vratio iz Amerike, ovaj plane i odluči 
otići i dovesti Francesca, prije nego što u samostanu 
potpuno uništi zdravlje, ili »oglupavi«, 

I kada mu se otac pojavi u morkonskom samo- 
stanu, trebalo je na široko i na dugačko tumačiti da se 
fra Pio onako ponašao samo zato da točno ispuni novi- 
cijatske propise, a ne jer je bolestan ili što »postaje ma- 
louman«. 

Sigurno je da fra Pio bijaše nepopustljiv i cjelovit 
u svojoj vjernosti. Zaista nije dopuštao osrednjost. Odri- 


canje samog sebe, svladavanje osjetila, strpljivost i ustraj- 


nost, sitničava točnost, sve bijaše na visini najveće dis- 
cipline, ali i sve prožeto dubokom pobožnošću i finom 
ljupkošću. 

Fra Pio je spremno i poslušno izvršavao zapovijedi 
svoga poglavara. 

Nikakve nagodbe ni osrednjosti. Predavao se sav, u 
najvećoj mjeri i bez predaha. Tako se fra Pio pripravio 

na redovničke zavjete što ih je trebao položiti na koncu 
novicijata. 

22. siječnja 1904, u petak, pred očima Milosne Gospe, 
fra Pio se posveti Bogu, kao žriva, polaganjem triju za- 
vjeta: poslušnosti, siromaštva i čistoće, slijedeći Serafskog 
oca, sv. Franju. 


Prema svećeništvu 


Iza novicijata fra Pio počinje ponovno studirati, da 
se pripravi na svećeništvo. $ 
U prvo je vrijeme bio poslan u samostan sv. Ilije 
u Pianisi (Campobasso). No, naći će se još mnogi samo- 
stani u koje će poći da proslijedi studij. U ono vrijeme 
slali su studente tamo gdje su bila braća profesori. 

. Tako je fra Pio, tokom šestogodišnje priprave na 

svećeništvo, bio uzastopce u sv. Iliji u Pianisi, u sv. Mar- 
ku u Catoli (Foggia), u Serracaprioli (Foggia), u Monte- 
iuscou (Avellino). 
U svim ovim samostanima redovnički se život odvi- 
jao gotovo jednako: svuda ista strogost, siromaštvo, sa- 
moća; sa dnevnim redom i tipičnim navikama kapucinske 
tradicije, što je on dobro naučio u novicijatu i neće za- 
boraviti nikada više, pa ni u kasnoj starosti, 

o Beskorisno je govoriti kako je intenzivno studirao, 
Iako se doda napor da, gotovo do sitničavosti, bude vje- 
ran oštrom kapucinskom životu i velikoj marljivosti u 
studiju, može se razumjeti zašto je fra Pio počeo ozbiljno 
Venuti. 

. Brinući za njegovo zdravlje, poglavari su dozvolja- 
vali da provodi odmore u svom rodnom kraju, Pietrelcini, 
nadajući se da će ga svjež zrak rodnog kraja ojačati. 

Usprkos slaba zdravlja, fra Pio je napredovao div- 
nom upornošću, studirajući sa profesorima ili sam, po- 
lagajući ispite, a da nije gubio nijedne godine. Tako se 
Približavao žuđenom cilju: svećeništvu. 

Možda bi mnogi izgubio hrabrost, Fra Pio, nije. Sve 
mu je uspijevalo u znaku neobična križa. Pa i studij. 

B Između ostalog, imao je i ponekog profesora od onih 
koji su sitničavi do besmisla, Takav bijaše otac Justin, 
iz S. Giovanni Rotanda, koji je trpio od sitničavosti, kao 

da je posjednut, do te mjere da je molio Božanski časo- 
slov držeći u ruci kamen. Kada bi zaspao, morao se pro- 
buditi na zvuk kamena koji je pao. I 

I baš je jednom taj otac Justin ispovijedao fra Pia 
i držao ga tri sata na koljenima. Kada su ga drugovi vi- 
djeli izlaziti bili su zapanjeni i pitali ga što se dogodilo; 
fra Pio odgovori da mu je ispovjednik nabrajao i tumačio 
sve grijehe koje je moguće počiniti tijekom čitavog jed- 
nog života... 


Molitve, suze i pokora 


Kada je prošlo razdoblje vremenitih zavjeta, ira Piu 
su dopustili da polaže svečane i vječne zavjete. Obred 
svečanog zavjetovanja održan je u S. Elia, u Pianisi, 27. 
siječnja 1907. Fra Pio je imao oko dvadeset godina. 

Njegovo je zdravlje vrlo slabo, ali nije zapreka zva- 
nju; naprotiv, pomaže mu da se prikazuje kao stvarna 
žrtva sastavljena od duševnih i tjelesnih kušnja i trplj enja. 

Mada izgleda neobično reći, i ona razdoblja što ih je 
morao provesti u rodnoj Pietrelcini, radi oporavka, uzro- 
kovala su mu trpljenje. On se, zaista, tako sviknut na 
kapucinski život, osjećao kao riba na suvom, dok se na- 
lazio izvan samostana. ' 

Ta mu je situacija počela stvarati osjetljive nutarnje 
probleme, koji su ga doveli do strašnog iskušenja, a to 
su skrupuli, koji su se naročito odnosili na Pričest. : 

Tjelesno je propadanje napredovalo. Bilo ih je koji 
su ga smatrali sušičavim, i zato izgubljenim, a bilo je i 
takvih koji su bježali pred njim, strašeći se zaraze. 

Ali, usred tolikih iskušenja, Gospodin mu daje izvan- 
redne milosti. On će sam pisati svom duhovnom vođi, ocu 
Benediktu, redovniku velike umne sposobnosti: . 

»Isus je počeo obasipati svoje siromašno stvorenje 
nebeskim viđenjima, ne dugo iza godine novicijata«. 

Sigurno je da je molitva fra Pia bila uvijek žarka 
i snažna, a naročito njegovo razmatranje Isusove Muke. 
Često su je pratile obilne suze koje su natapale lice i ka- 
pale na klecalo i pod. R . 

Jednog dana upita ga duhovni otac zašto toliko pla- 
če. Fra Pio odgovori: 

— Oplakujem grijehe svoje i grijehe svih ljudi. 

Molio je mnogo i izvan vremena zajedničke molitve. 
Naći ga na koru, kada nije bio u sobi, bilo je nešto re- 
dovito. Već je tada cijenio moljenje mnogih krunica. U 
jednoj od njegovih napisanih odluka čitamo da svaki dan 
mora izmoliti petnaest krunica! 

Stao se i natjecati sa subratom, fra Anastazijem, ko 
će izmoliti veći broj krunica. I jedne noći začuje štropot, 
kao da se netko miče u susjednoj sobi. Probudi se i po- 
misli da buka dolazi od fra Anastazija, koji još bdije 
i moli krunice. Digne se i on da izmoli nekoliko kruni- 
ca..., sve iz natjecanja sa subratom. 

U neko doba pozove, s prozora, fra Anastazija. Ali, 
gle, na prozorskoj daski, mjesto fra Anastazija, pojavi 
se golem crni pas ražarenih očiju. Fra Pio se skameni, 
a psina strašnim skokom skoči na suprotni krov i nestane. 

Fra Pio uspje da stigne do postelje, na koju pade 
poluonesvješten. Sutradan je doznao da je pokrajna soba 
bila prazna, jer je fra Anastazije prešao u neku drugu. 

Kada se nalazio u Pietrelcini, radi zdravlja, ne samo 
da bijaše vjeran molitvi i marljiv u studiju, nego je na- 
stojao provoditi koliko je bolje mogao način kapucinskog 
života. 

Nikada nije propuštao trokratno bičevanje na tjedan, 
makar su to u Kaštelu mogli lako primijetiti, jer su ga 
dječaci iz zabave uhodili. 

I mladi svećenici držali su ga zanesenjakom u stro- 
goći, a žalili ga samo zato što je ozbiljno bolovao. 

Jednom je, na primjer, morao podnijeti oštar prije- 
kor don Giuseppea Orlanda, jer se majka Josipa potužila | 
da joj sin više voli spavati na zemlji, s kamenom mjesto 
jastuka, nego na postelji. 

Bio bolestan bio zdrav, on nije prestajao žrtvovati 
se i biti žrtvovan. 


Svećenik i žrtva 
Jedno je fra Pio želio svim silama: postati svećenik. 


I toliko više je za tim čeznuo, koliko više je osjećao da 
mu zdravlje propada. 


3 A 
Otac Pio : 3 3 


Sada se više nije nadao da će ozdraviti,.a nije mu 
bilo važno ni umrijeti, ako Gospodin želi tako. No žarko 
je žudio da mogne barem jedanput slaviti svetu Misu, 
a onda bi drage volje umro. 

Bio je doznao da se, zbog teških zdravstvenih raz- 
loga, svećeničko ređenje može požuriti, ako neko zatraži. 
Poglavari mu pomognu u tom, jer su bili zabrinuti za nj 
i plašili se neizbježnog kraja. 

Fra Pio, primivši đakonat 18. srpnja 1909, preda mol- 
bu da ga prije zarede, i odmah dobije povoljan odgovor. 

Položi ispite za ređenje u biskupskoj kuriji Bene- 
venta i dobije dozvolu za svećeništvo, Tako je stiglo pred- 
večerje željena cilja i on se pripravi na velik dan, žar- 
kom molitvom, dok je njegovo mlado srce bilo puno 
straha i radosti. 

Konačno, 10. kolovoza 1910, u beneventskoj kate- 
drali, biskup msgr. Paolo Shinosi zaredi fra Pia za sve- 
ćenika. Bili su prisutni, duhom punim ganuća, majka, 
braća i nadsvećenik iz Pietrelcine, don Salvatore Pannul- 
lo. Nedostajao je, nažalost, otac, koji bijaše po drugi put 
otišao u Ameriku, da ekonomski pomogne svojoj obitelji. 

Otac Pio neće nikada zaboraviti uzbuđenja doživlje- 
na onog dana. Toliko je uzdisao za tim ređenjem i bojao 
se da ga nikada neće postići; sada je srce njegovo bilo 
potpuno zadovoljeno i neizrecivo uživalo, 

Četiri dana kasnije, na vigiliju Marijina Uznesenja, 
pjeva prvu svoju Misu u crkvi Pietrelcine, kod oltara 
Madonna della Libera. 

Propovijedao je otac Agostino, njegov profesor teo- 
logije, koji je rekao, okrenuv se mladomisniku: 

— Ti nemaš puno zdravlja, zato nećeš moći propo- 
vijedati. Ali želim ti da budeš velik i postojan ispovjednik. 

Bi to proročka želja, koja će se obistiniti na čudesan 
način. 

Tog dana otac Pio napisa jednu kratku molitvu, koja 
bi se mogla smatrati planom svećeničke svetosti: 

»O Isuse, čežnjo moja i živote moj, dok te danas 
uzdižem u otajstvu ljubavi, molim te da mogu biti za te 
savršena žrtva i svet svećenik«, 


34 


SVEĆENIK ČUDO 


»Ej što... sviraš gitaru?« 


Poslije svećeničkog ređenja, otac Pio ostaje gotovo 
šest godina u Pietrelcini. Prve svećeničke godine pro- 
vodi tu, na svojoj rodnoj zemlji, među poniznim pukom 
onog kraja. 

Tajnovitost se njegove bolesti produljivala. Svi su 
pokušaji da ga vrate i omoguće život u bilo kojem sa- 
mostanu propadali. Jedino je na rodnom zraku Pietrelcine 
uspijevao produljivati zdravlje. 

I u Pietrelcini uredi on svoj svećenički život: mnogo 
molitve, vjerski obredi, studij teologije, vjeronauk male- 
nima i poneki spasonosan susret s osobama i obiteljima. 

Doista, providnosni susret desi mu se s prvim nje- 
govim profesorom, nesretnim bivšim svećenikom Domi- 
nikom Tizzani. Svi su ga već odavno u selu izbjegavali 
i prezirali. Pa i kada su čuli da je na samrti, nitko nije 
imao hrabrosti da mu se približi, 

Kćerkica, gotovo očajna, uspije slučajno obavijestiti 
oca Pia koji je prolazio pored njene kuće. Otac Pio od- 
mah zamoli da uđe i posjeti bolesnika. Uđe, zadrži se, 
pruži mu Božju milost i vječni spas duše; umirući se 
ispovijedi uz vruće suze pokajanja. I sam je otac Pio 
plakao od radosti. 

Sve svoje dnevne sate otac je Pio razdijelio na crkvu, 
kuću, tornjić i Piana Romanu. Osobito ljeti, boravio je 
gotovo neprestano u Piana Romani, sjedeći podno jednog 
brijesta, sabrano moleći brevijar i mnoge druge molitve. 

Pod tim brijestom, danas okruženim kapelicom, otac 
je Pio morao pretrpjeti mnogo bijesnih nasrtaja zlobnog 
duha, koji se pojavljivao u različitim oblicima, 

— Nitko ne zna što se ondje događalo noću — reći 
će on jednog dana, pokazujući rukom znak udaraca ba- 
tinom. 

Jedna još tajanstvenija pojava imala je svoj početak 
upravo u blizini onog brijesta, godine 1910. Opisuje to 
sam otac Pio u jednom pismu svom duhovnom vođi: 

»U sredini mojih dlanova pojavila se crvena mrlja, 
velika gotovo kao jedan čentezim (naših pet para), pra- 
ćena oštrim bolovima. Ta se bol više osjećala u sredini 
lijeve ruke, toliko da još traje. I na nogama osjećam ma- 
lo boli«. 

Ti bolovi na rukama i nogama prvi su svjedoci stig- 
mi (rane poput Isusovih) oca Pia, koje ostaju nevidljive 
do 1918, i često ga muče «najoštrijim bolovima«, 

Jednom, ulazeći u kuću, potrese rukama, kao da mu 
gore. Mama to opazi i duhovito dobaci: 

— Ej što... sviraš gitaru? 

Nije poznavala tajnu tih ruku. Otac Pio nije ništa 
odgovorio. 


»Grubijani« na poslu 


Jedna od bolnih pojava, dosta čestih u životu oca 
Pia, jesu napadaji demona, koje on najčešće naziva »gru- 
bijani« i »nečisti otpadnici«. Nije se radilo samo o nu- 
tarnjim nasrtajima, nego i o vanjskim; s bukom, udar- 
cima, urlanjem i predmetima što su letjeli. 

Evo opis jednog od tih napada, napisan od samog oca 
Pia svom duhovnom vođi: 

»Noć već bijaše poodmakla i oni su počeli svoj na- 
pad đavolskom grajom, i premda nisam ništa vidio u po- 
četku, ipak sam shvatio ko izvodi tu čudnu buku; ali 


mjesto da se prestrašim, pripravih se na bitku protiv njih 


podrugljivim smiješkom na usnama, 

Tada mi se oni pokažu u najgadnijim oblicima i, da 
me zavedu, počeše sa mnom postupati u žutim rukavi- 
cama; ali hvala nebu, pošteno sam ih očešao, postupajući 
S njima kako zaslužuju. I pošto su vidjeli da se njihovi 
napori rasplinjuju u dim, nasrnuli su mi s leđa, i tukli 
su me jako jako, bacajući u zrak jastuke, knjige, stolce; 

urlajući istovremeno očajničkim krikovima izbacivali su 
krajnje prostačke riječi.« 

Tko bude išao u Pietrelcinu posjetiti mjesta oca 
Pia, može vidjeti sobu u kojoj se zbio bijesan napad. 

Katkada su se nasrtaji ponavljali nekoliko noći uza- 
stopce. Događalo se također da je bilo toliko i takvih 
udaraca od kojih mu je tekla krv iz usta i ozbiljno pri- 
jetila smrt. 

— Tako su me barbarski udarali, — reče kasnije 
otac Pio — da smatram osobitom milošću što sam to 
mogao podnijeti, a da nisam umro. 

Njegov je duhovni vođa ovako ukratko izrazio raz- 


. ličite oblike demonskih zlostavljanja što ih je otac Pio 


podnio u svom životu: 

»Zlobnik se prikazivao u obliku crnog i divljeg mač- 
ka, ili golih djevojaka što su razbludno plesale, krvnika 
koji ga je bičevao, čak u obliku Raspetog..., duhovnog 
oca..., oca provincijala, itd. Drugi put u obliku njegova 
Anđela čuvara, sv. Franje, Gospe.« 

Ali otac je Pio znao da mora neprestano živjeti u 
ratnom stanju. Viđenje bitke s crnim divom, u koju se 
upustio i pobijedio kao dječak, uz pomoć Gospodina kraj 
sebe, bacalo je svjetlo na sve njegove buduće borbe pro- 
tiv zlobna duha. 

— On će se ponovno i ponovno vraćati da nasrće... 
— bio mu je rekao vodič. — Bori se hrabro i ne sumnjaj 
u moju pomoć... 


Rane, ushiti, razgovori s anđelima 


Zajedno s pojavama prisutnosti zlog duha, otac je 
Pio kušao također izvanredne milosti i darove što ih Bog 
sipa nekim svojim svecima. To su mistične pojave, nu- 
tarnje i vanjske, duhovne i tjelesne, što preoblikuju uvi- 
jek sve više stvorenje da bude slično Isusu. 

23. kolovoza 1912, otac Pio doživljava mističku po- 
javu »ljubavne rane«. 

Ovako napisa svom duhovnom ocu: 

»Bio sam u crkvi i zahvaljivao iza Mise, kad najed- 
nom osjetih da mi srce ranjava vatrena strijela tako živo 
i žarko da sam pomislio umrijeti od nje. 

Često su ga, poslije demonskih napada, jačali ushiti 
i ukazanja Isusa, Djevice Marije, Anđela čuvara, sv. Fra- 
nje Asiškog i drugih svetaca, 

Neki su razgovori za vrijeme zanosa bili zapisani i 
otkrivaju veliku želju oca Pia da spasava duše, njegovu 
vatrenu ljubav prema »Isusu slatkoći«, njegovu nježnost 
prema Gospi, koju bi ljudi »nazvali Boginjom«, da nas 
vjera ne uči da nije. 

Divan je slučaj s Anđelom čuvarom, prema kome 
otac Pio pokazuje neobičanu pobožnost. 

Piše duhovnom ocu: 

»... U subotu se činilo da me demoni žele baš do- 
krajčiti udarcima, te nisam više znao kojem se svecu ob- 
ratiti. Okrenem se tada svom Anđelu čuvaru, kojeg sam 
morao prilično dugo čekati; evo ga napokon kako kruži 
oko mene i svojim anđeoskim glasom pjeva himne bo- 
žanskom veličanstvu. 

Potužim se što sam ga tako dugo čekao, a zvao sam 
ga u pomoć. I da ga kaznim što je kasnio, nisam ga htio 
ni pogledati u lice, htio sam otići; ali on siromašak priđe, 
gotovo plačući, uhvati me, ne puštajući me sve dok ni- 
sam podigao pogled, uperio u njegovo lice i vidio ga 
žalosna. 

Reče mi, zatim: »Uvijek sam ti blizu, dragi moj. Ne- 
prestano obilazim oko tebe... Ta moja privrženost tebi 
neće utrnuti ni sa tvojom smrću«, 

S Anđelom čuvarom otac Pio živi izvanredno prisno. 
On mu prevodi pisma na grčki i na francuski; on ga budi 
da zajedno pjevaju pohvale Gospodinu; on mu ublažava 
bolove od demonskih udaraca. Jednom riječi, njegov An- 
đeo čuvar bijaše njegov»tajnik«, njegov poslanik i nosač 
utjeha i blagoslova udaljenim dušama. 

Otac Pio jednom napisa: 

»Siromašan anđelić! Previše je dobar. Hoće li uspjeti 
da me nauči tešku zadaću zahvalnosti?« 


Ostavlja Pietrelcinu 


Otac Pio boravi u Pietrelcini gotovo sedam godina. 
17. veljače 1916. otputuje u Foggiu, poslan od poglavara 

da obavi djelo duhovne pomoći. Raffaelina Cerase, iza- 
brana duša, bližila se smrti i zatraži da dođe otac Pio. 

Ta se duša žrtvovala za oca Pia da se konačno vrati 
u samostan, te da svojim ispovijedima učini mnogo dobra 
dušama. Tako bijaše napisao duhovni vođa. 

Doista, možemo misliti da je baš zaslugom plemenite 
požrtvovnosti ove osobe odonda otac Pio mogao konačno 
ostati u samostanu i početi svoj posao službenika milo- 
srđa i opraštanja, koji će dostići ogroman broj duša. 

Ali daljina neće moći nikada ukloniti Pietrelcinu iz 
njegova srca, »jer tamo bijaše Isus i sve se dogodilo 
ondje«. 

Nekoliko godina prije smrti on će reći nekim svo- 
jim zemljacima: 

— Sjećam se u Pietrelcini svakog kamena, Srce nam 
mora mnogo voljeti svoj kraj. Učinite sve da budete pri- 
mjer svima. Nije Gospodin slučajno dao da se rodimo 
u jednom mjestu, a ne u drugom. Sve je Providnost. Sve 
je volja Božja. Ovisi o nama da ne pokvarimo Božji plan, 
koji želi slavu svojih sinova i da jednako proslavi njihovu 
rodnu zemlju i njihov narod. 

Što bi danas bilo od Asizija da sv. Franjo nije od- 
govorio Božjoj namisli? Svaki je svetac slava Bogu i svo- 
joj rodnoj zemlji. 

. Jednog dana otac Pio rekne jednom svom sumješta- 
ninu: 
X. Molim te jednu stvar: nemojmo zanemariti svoj 
raj! 

Tu ljubav prema rodnom kraju, izražavao je poka- 
zujući vidljivu radost; kada su njegovi zemljaci dolazili , 
pohoditi ga, zanimao se za svaku vijest iz Pietrelcine. 

Kada je, za drugog svjetskog rata, Pietrelcina bila 
okupirana, onima koji su bili ozbiljno zabrinuti, rekao je: 
— Budite mirni; Pietrelcina će biti čuvana kao zjenica 
očiju mojih! 

I vojnici su napustili Pietrelcinu, 

Silno se veselio kada je doznao da se otvara samo- 
stan i sjemenište braće kapucina u Pietrelcini. I kada mu 
je jedan duhovni sin prikazao film o Pietrelcini, otac Pio, 
plačući od ganuća, rekne: — Hvala ti, sinko moj. 

Moramo, napokon, spomenuti jednu njegovu proroč- 
ku tvrdnju: 

— Za svog života uzdigao sam vrijednost San Gio- 
vanni Rotonda; iza smrti ću uzdići vrijednost Pietrelcine. 


Đavo u sobi 


U Foggi, otac Pio »sasvim zadovoljan zauzme redov- 
ničko mjesto među subraćom; bio je uvijek veseo i zaba- 
van«, svjedoči otac poglavar. 

U početku je njegov dan prolazio u molitvi i studiju; 
u veoma dugoj i pobožnoj svetoj Misi, te u dnevnoj posje- 
ti Gospi od Sedam Žalosti, pred kojom je sv. Alfons Li- 
guori, dok je propovijedao, imao jedan glasovit ushit. 

No nije prošlo mnogo vremena kad se počela okup- 
ljati oko oca Pia »grupa duša«, koje su tražile pomoć 
i vođu. 

Tako piše duhovnom ocu: 

»Morate znati da mi ne ostaje nijedan trenutak slo- 
bodan; mnoštvo duša, žednih Isusa, toliko navaljuje, da 
se hvatam za kosu.« 

Međutim, nastavljaju se teške i čudne tjelesne bo- 
lesti: odsustvo teka, povraćanja i znojenja, te, iznad sve- 
ga, groznice sa visokom temperaturom (iznad 48%...! 
prskanje termometara!) koje su zabrinjavale liječnike, 
nemoćne da ga izliječe. ; 

Štaviše, počelo se događati nešto još čudnije. Na- 
ročito naveče, dok je otac Pio bio u sobi, čuli su se urne- 
besni udarci, koji su užasavali braću. Kada bi dotrčali u 
sobu oca Pia, našli bi ga »preplavljena znojem i trebalo 
ga je presvlačiti od glave do pete«. 


Otac je poglavar tražio, pod poslušnost, razlog te! 


čudnovate tutnjave, a otac Pio reče da ga demon napada 


svim snagama i da se između njih odvija žestoka borba, 


te zaključi: 

— Ali ja, Božjom milošću, uvijek pobijedim. Tek 
što je poražen, sotona od bijesa, praska — govorio je otac 
Pio, htijući objasniti veliku buku koju diže. 

Tko je izvana dolazio u samostan nije vjerovao pri- 
povijedanju o čudnoj pojavi; naprotiv, mnogi su ismija- 
vali fantaziju braće. 

Tako se, jednom, zaustavi u onom samostanu biskup 
iz Ariano Irpino, msgr Andrea D'Agostino, koji je pri- 
čanje braće držao srednjevjekovnom bajkom. Ali, dok je 
večerao s braćom, od strašne tutnjave na tavanu skoči 
na noge, problijedi i stane sav drhtati. Tada se uvjeri da 
je stvar istinita. 

Međutim je otac Pio, iza đavolskog napada, imao 
neizreciv mistički doživljaj; prelazio je iz nutarnje muke 
u rajski ushit. ' 

Katkada je izgledao kao napuštenik na rubu očaja, 
koji zaziva smrt, danju i noću. Katkada se pojavljivao kao 
neki sv. Franjo Asiški ili sv. Terezija Avilska, sav opojen 
Božjim utjehama, do »neprobavljanja«, kako je sam go- 
vorio. 

Tako je, između bolnih iskušenja i neiskazanih ra- 
dosti, uzlazio i penjao se neprestano sve više, strminom 
gore Kalvarije. 


Na Garganu gori blizu Foggie 


28. srpnja 1916. otac Pio dolazi prvi puta u San 
Giovanni Rotondo. , 

Izgubljen zaselak na Garganu. Nekoliko siromašnih 
kuća bez vode, bez svjetla, bez kanala. Nije bilo cesta ni 
saobraćajnih sredstava. Osamljen i nepoznat od ostalog 
svijeta. Zaselak kukavna i beznačajna života. Kao i mno- 
ga seoca onih vremena. 

Kapucinski samostan se nalazio dva kilometra daleko 
od sela. Do njega se dolazilo kozjom stazom koju su 
utrli pastiri i njihova stada. Osamljeniji od sela, taj je 
samostan sa crkvicom sv. Marije od Milosti odavao si- 
romaštvo i oporost, čak i u okolini koja ga je okruživala: 
hrapav i goli krš je izazivao osjećaj pustoši. 

Kapucini su tu boravili od 1540. Jedine su ljupke 
stvari bile crkvica sa svojom lijepom Gospom od Milosti, 
slikom iz 14. vijeka, i smiren pogled na zaljev Manfre- 
donije i Siponta, koji dodiruje puljsku ravnicu, 

1575. uspeo se u taj samostan i sv. Kamilo Lellis, koji 


je radio u Manfredoniji, i na povratku, 2. veljače, počelo 
je njegovo čudesno obraćenje. 

Otac je Pio prvi put tu došao na poziv oca gvardi- 
jana iz S. Giovanni Rotonda, koji bijaše došao propovi- 
jedati u Foggiu. 

; Da bi ocu Piu omogućio malen predah od strašnih 
ljetnih vrućina, povede ga sa sobom u San Giovanni Ro- 
tondo. Bijaše to kratak boravak, od 28. srpnja do 5. ko- 
lovoza. Otac Provincijal bijaše zadovoljan, jer se nadao 
poboljšanju njegova zdravlja. I stvarno, otac je Pio malo 
odahnuo. 

.18. kolovoza sam otac Pio piše ocu Provincijalu i 
moli da ga pošalje »da provede malo vremena u S. Gio- 
vanni Rotondu«, jer bi to koristilo njegovu zdravlju. 

Otac Provincijal posla mu »nalog za S. Giovanni 
Rotondo«, i otac se Pio ponovno tu uspne 4. rujna, »za 
kratko vrijeme, na kratak odmor, da udahne malo gor- 
skog zraka«, Sve privremeno i sve radi spasonosnog od- 
mora, tjelesnog i duhovnog. 

: Ali, Gospodin se šali i razapinje veličanstvene mreže 
čovjeku. Otac će Pio ostati u S. Giovanni Rotondo pede- 
set i dvije godine, sve do svoje smrti. Željeni odmor i 
razonoda pretvoriše se u strahovit posao i žrtvu, što sa- 
mo ljudsko biće ne bi nikada moglo poduzeti i podnijeti. 


! 


Pod oružjem 


Neugodan prekid tog boravka oca Pia u San Gio- 
vanni Rotondu uslijedi poslije poziva na oružje, za vri- 
jeme velikog rata 1915—1918. 

. 18. prosinca 1916. morao se javiti u Napulju, gdje 
je dodijeljen Desetoj sanitetskoj jedinici. Ali, zbog slaba 
zdravlja, brzo dobiva dozvolu za oporavak. Vrativši se, 
nakon kratkog vremena, dobiva nov dopust, zbog bolesti. 
Vraća se u Napulj, posljednji puta 5. ožujka 1918, i, za 
nekoliko dana, biva konačno otpušten, zbog zdravstvenih 
razloga, jer su mu pronašli obostranu upalu bronhija. 

Bijaše tu jedan liječnik koji je presudio ljudskim 

razumijevanjem: 

— Pošaljimo ga kući, da umre u miru. 

Na otpusnici izjavi »da se dobro vladao i da je slu- 
žio vjerno i časno«. 

Otac Pio će u šali govoriti da je ono bilo njegovih 
»sto dana« vojničkog života . 

Ipak, jednom zgodom, jedva je izbjegao optužbi da 
je vojni bjegunac. Pozivnica mu ne bi predana na vrije- 
me, jer pismonoša, u San Giovanni Rotondu, nije znao 
da je Francesko Forgione ime i prezime oca 
Pia! 

On je vrlo dobro, kao građanin, shvaćao dužnost slu- 
žiti domovini. Sigurno nije želio umaći toj dužnosti, kad 
je napisao ove plemenite riječi svom duhovnom ocu: 

»Moramo ispuniti svaku našu dužnost, prema svo- 
jim silama. Prihvatit ćemo, vedra duha i hrabro, nalog 
koji nam dolazi odozgo. i 

Ako nas domovina pozove, moramo slušati njen glas; 
ako nam taj poziv nameće bolne kušnje, prihvatimo ih 
srčano i predano. Lijevajmo čiste suze u boli koja nas 
razdire, ali neka budu suze predanja. 

Iskušenje je teško za sve, ali je najteže za nas same, 
zato uzdignimo srce u visinu, Bogu; od njega će nam 
doći snaga, smirenost, utjeha. 

Svi moramo surađivati na zajedničkom dobru i pri- 
vući Gospodnje milosrđe u ovom teškom času, poniznom 
i žarkom molitvom i popravkom života.« 

No, s druge strane, boravak je u vojsci bio za oca 
Pia strahovito mučenje, »najteže pripravništvo«, koje ga 
je »do krajnosti utuklo«, jer nije mogao svaki dan slu- 
žiti Misu. 

Ružan govor i psovka vojnika razdirali su mu srce 
i još ga više tjelesno uništavali. I on se ozbiljno bojao 
da će tu umrijeti, »otići s ovoga svijeta, ne iz samostana, 
nego iz kasarne, s tim prokletim prnjama«, 

Ali, on je naslućivao i govorio da kraj bića nije više 
daleko, jer je mnogo puta Bogu prikazao svoju patničku 
molitvu i ljute boli »najteže kušnje«. 

Srce očevo bdije 


U San Giovanni Rotondu otac Pio radi kao duhovni 
vođa dječaka koji su činili maleno serafsko sjemenište. 

Ispovijedi, razmatranja i duhovni razgovori s tim 
dječacima ispunjavali su mu dan za danom, Tome je on 
dodavao svoju obilnu molitvu i stalnu pažnju nad nji- 
hovim duhovnim napretkom. 

Želeći njihovo veće dobro zamoli duhovnog oca da 
se smije prikazati »kao žrtva Gospodinu za usavršavanje 
tog kolegija, kojeg nježno ljubi i za koji ne štedi osobne 
nevolje«. 

I demon mu nanosi neugodnosti i boli, zavidan du- 
hovnom napretku dječaka. Neke noći jedan se dječak 
probudi od »grohotna smijeha i štropota željeza, koje se 
uvijalo i padalo na zemlju, i lanaca koji su zvečali po 
podu«, dok su čuli oca Pia kako stalno uzdiše i zaziva: 
'Gospo moja*!« 

Slijedećeg jutra dječak vidje željezne šipke koje, su 
nosile zastor oko postelje oca Pia, i opazi da su savijene; 
pogleda oca Pia i vidje »kako mu je natečeno i bolno 
oko«, 

Vijest se raširi među dječacima i oni navale na oca 
Pia upornim pitanjima. On odgovori i razjasni što se do- 
godilo, samo zato da ih uvjeri o potrebi molitve u borbi 
protiv napasnika: 

— Želite znati zašto me đavao onako grubo tukao; 
jer sam branio, kao duhovni otac, jednoga od vas. Tizio 
(rekao je ime) bijaše izvrgnut snažnoj napasti protiv či- 
stoće i, dok je zazivao Gospu, duhovno je zvao i moju 
pomoć. Smjesta mu priteknem u pomoć i, pomognuti Go- 
spinom krunicom, pobijedili smo. Dječak, oslobođen na- 
pasti, spavao je do jutra, dok sam se ja borio i primao 
batine, ali sam dobio bitku. bena 

Drugom je prilikom pratio dječake na šetnju. Bio je 
ozbiljan i žalostan. Dječaci ga okruže i zamole da nešto 
pripovijeda. Otac Pio naprotiv, brizne u plač govoreći: 

— Jedan mi je od vas probio srce. S. 

Dječaci su se uzdrmali i uznemirili, a onda su još 
smionije zatražili razjašnjenje. Otac Pio rekne s velikim 
bolom: 

— Upravo jutros jedan se od vas svetogrdno priče- 
stio! I moram reći da sam mu ja sam dao pričest za vri- 
jeme samostanske Mise. Smjesta jedan od dječaka padne 
na koljena i rekne, plačući: 

— Ja sam to bio. 

Otac ga Pio odmah podigne, odstrani druge i ondje 
na cesti, ispovijedi, da mu povrati Božju milost. 


Probodena srca 


svetaca jest pojava nazvana »probijanje ili probadanje«, 
što španjolski mistik sv. Ivan od Križa zove i »serafski 
napad«. ' 

Ta je mistička pojava nadnaravan dar milosti što su 
ga različiti sveci primili, među kojima je i glasovita sv. 
Terezija od Isusa, koja je opisala činjenicu i narav pro- 
badanja — transverberatio. 

Srce izabranika biva osjetno probodeno tajnovitom 
strelicom ili kopljem, te ostaje ranjeno ljubavlju koja 
žari, dok duša biva uzdignuta do najviše kontemplacije 
ljubavi i boli. 

I otac Pio prima tu čudesnu milost, te je on sam 
opisuje velikom jednostavnošću duhovnom ocu u jednom 
pismu, mjeseca kolovoza 1918.: 

»Upravo sam ispovijedao naše dječake, uveče 5. ko- 
lovoza, kada me, najednom, zahvati krajnji užas vidjeći 
nebesku osobu koja se pojavi pred očima mog razuma. 
Držala je u ruci neku vrstu oruđa, sličnu nekoj veoma 
dugoj željeznoj oštrici sa dobro zašiljenim vrškom; či- 
nilo se da je taj vršak izišao iz vatre. 

Vidjeh sve to i gledah kako osoba, svom snagom, 
zabada ono oruđe u dušu (...) Jauknuh; osjetih da umi- 
rem. Rekoh dječaku da ode, jer mi nije dobro i nemam 
Više snage nastaviti. 

To je mučeništvo trajalo neprekidno do jutra dana 
7. kolovoza. Što sam pretrpio u tom tako bolnom raz- 
doblju, ne mogu izreći... 

; Od onog dana do danas ja sam smrtno ranjen. Osje- 
ćam u najdubljoj dubini duše ranu koja je stalno otvo- 

rena i zadaje smrtne muke. Nije li to nova kazna kojom 
me udarila božanska pravednost?« 

Što, na koncu, misli otac Pio? Misli da je ovaj do- 
gađaj samo »nova kazna«! NR 

U svojoj poniznosti nije mogao drukčije misliti; i 
to je način kojim se čuvaju darovi Boga, dajući samo 
njemu čast i slavu! nasa 

Njegov je duhovni vođa želio smiriti ga i uvjeriti 
da je to što se dogodilo samo »učinak ljubavi, ispit, poziv 
na suotkupljenje... Poljubite ruku koja vas je probola 
i stegnite slatko tu ranu, koja je pečat ljubavi«. 


Znakovi Isusovi 


Ono po čemu je otac Pio postao slavan po cijelom 
svijetu, bila je iznad svega nadnaravna pojava stigmata, 
tj. rana. Tajanstven znak što ga je nosio na svom tijelu 
— pet rana Isusa raspetog — privukao je k njemu bez- 
broj duša. 

Papa Pavao VI isklesao je veličanstven spomenik 
istinitosti stigmatizacije (dobivanju rana), govoreći za oca 
Pia da je »predstavnik obilježen Kristovim ranama«. 

Kada je otac Pio dobio rane? Kako ih je primio? 
Samo bi on mogao odgovoriti na ova pitanja, jer se ču- 
desna pojava rana dogodila dok bijaše sam, na koru, 
u petak; zahvaljivao je iza Mise koju je upravo odslužio 
na oltaru Bezgrešne. 

On je morao ispripovijedati sve, »na dugo i široko 
i po svetoj poslušnosti«, duhovnom ocu, u roku trideset 
dva dana, pismom od 22. listopada 1918. Evo opisa: 

»Bijaše jutro, 20. prošlog mjeseca, na koru, poslije 
svete Mise, kada me iznenadi smirenost, slična slatku 
snu. Svi osjeti nutarnji i vanjski, a također i same du- 
ševne moći utonu u neki neopisiv mir, Bila je potpuna 
šutnja oko mene i u meni; odmah oćutih velik mir i 
predanje na potpuno nestajanje svega. To se dogodi u 
trenu. 

I dok se sve to zbivalo, nađem se ispred tajnovite 
osobe, slične onoj koju sam vidio naveče 5. kolovoza, 

bh. 4 


ali se razlikovala time što joj je tekla krv iz ruku, nogu 
i boka. 

Njezin me izgled zapanji; no što u sebi osjetih, u 
onaj čas, ne bih vam znao izreći. Osjećao sam da umirem 
i bio bih umro da mi Gospodin svojim zahvatom nije 
podržao srce, koje kao da je htjelo iskočiti iz prsiju: 

Zatim se viđenje osobe izgubi i ja opazih da su mi 
ruke, noge i bok probodeni, te da iz njih kaplje krv. 
Zamislite stravu i bol što osjetih tada i što kušam ne- 
prestano, gotovo svaki dan.« 

Ni mučeničku bol rana, ni trpljenje Muke Isusa ras- 
petog, ne želi otac Pio odbiti; u primanju rana, odbija 
samo gledanje onih znakova koji ga strahovito zbunjuju, 
u njegovoj poniznosti. I njegova će molitva biti baš ova- 
kva: 

»Uzdignut ću snažno svoj glas Njemu i neću pre- 
stati zaklinjati ga, da po svojem milosrđu ukloni od me- 
ne, ne razdiranje, ne bol, jer vidim da je to nemoguće, 
i jer osjećam da se želim opiti bolima, nego ove znakove 
što su mi neopisiva i nepodnosiva smutnja i poniženja«. 

Gospodin će ga uslišiti, da, ali tek na smrtnoj postelji! 


Mučeništvo pregleda i kontrola , 


Stigme oca Pia bijahu duboke rane usred ruku i no- 
gu i na lijevoj strani prsiju. Ruke su i noge doslovno 
bile probodene, s jedne do druge strane, te je iz njih 
tekla živa krv, ispod i iznad. 

Otac je Pio nosio polurukavice na rukama i tamne 
čarape na nogama; na bok je stavljao platnene krpice; 
natopljene krvlju, svaku večer ih je zamjenjivao, 

Međutim su se crkvene vlasti s pravom zabrinule i 
nastojale rasvijetliti tu neobičnu činjenicu, ne sumnja- 
jući u njenu narav. Zato odluče da pet rana oca Pia ispita 
profesor rimskog Sveučilišta, Bignami, redovni profesor 
medicinske patologije. Bio je nevjernik. ' 

Profesor Bignami posjeti oca Pia na dva sata. Pri- 
znao je »dobrotu i iskrenost« brata. Ali zaključi da se ra- 
ne mogu razjasniti kao patološki bolestan slučaj, Liječe- 

njem, što ga on odredi, uz strogi nadzor četiri osobe, 
rane bi «za petnaest dana nestale«. 

Naprotiv, liječenje bijaše savršeno beskorisno. Rane 
su i dalje krvarile, lijepe, svježe i mirisne. 

Tada su došla i druga dva liječnika — ovaj put vjer- 
nici— koji su brižno ispitali rane oca Pia. Bili su to 
doktori Luigi Romanelli i Giorgio Festa, 

Oni su zaključili da rane oca Pia »imaju izvor koji 
naša spoznaja ne može razjasniti. Razlog njihova postanka 
je iznad ljudskog znanja«. 

Beskorisno je govoriti da svi ovi dolasci i odlasci li- 
ječnika bijahu neprestana muka ocu Piu. On je itekako 
želio sakriti očima sviju tajnu kralja (Tb 12, 7). Dosta je 
bilo vidjeti njegovo lice za vrijeme ispitivanja; bijaše 
uvijek blijedo, smrvljeno. 

Nekoliko godina kasnije, kada se morao podvrći ope- 
raciji hernije, on odbija anesteziju i daje se budan ope- 
rirati, iz straha da ne bi netko pregledao stigme, rane. 

Kirurgu, koji ga je nukao da ispije barem čašicu 
benediktinskog likera, otac Pio odgovori, u šaljivu tonu, 
dok je samo okusio liker: 

— Pomalo, pomalo, da se ne posvađaju benediktin- 
ci i franjevci! 

Muke, za vrijeme operacije, bijahu strahovite. Otac 
se Pio znojio i molio. Odupirao se herojski, ali se na kraju 
onesvijestio. Liječnik je tada mogao ispitati rane, stigme, 
i otkrije da gu savršeno svježe. 

Kada se osvijestio, otac Pio predbaci, i ozbiljno i ša- 
ljivo: — Doktore, vi ste me izdali!... 

Dok se još nalazio na operacijskom stolu, u jednoj 
samostanskoj sobi, neki se redovnik pojavi na vratima i 
zapita ga kako se osjeća (vrlo vjerojatno malo zlobno!). 

Otac Pio, mjesto odgovora, rekne: 

— Upravo držim mjesto, već za tebe pripravljeno... 

Taj nije shvatio, onaj čas, smisao odgovora; ali ga je 
dobro razumio kada se nekoliko dana kasnije iznenada 
našao i on u operacijskoj dvorani, da podnese isti kirur- 
ški zahvat! 

Karizme... karizme .., 


Ako je istina da su najčudesniji darovi ocu Piu bili 
probadanje srca ( transverberatio) i stigmatizacija, ne smi- 
ju se nikako prešutjeti i druge karizme (darovi što ih Bog 
sipa iz čiste milosti). Tih je on primio toliko da čovjeka 
zadivljuju i zbunjuju. 

Ako snagom probadanja srca i rana, otac Pio bijaše 
klinički mrtav, snagom drugih darova on je ispoljavao 
nadljudske mogućnosti, koje ga smještaju na razinu naj- 
neobičnijih svetaca i čudotvoraca, 

Bilokacije (istovremeno pojavljivanje na dva mjesta), 
mirisi, proroštva, ispitivanje srdaca, ozdravljenja, pozna- 
vanje jezika, bdijenja i postovi produženi iznad svake 
granice ljudske izdržljivosti, obnovili su u ocu Piu divote 
što su se zbivale u sv. Franji Asiškom, sv. Antunu Pado- 
vanskom, sv. Tereziji od Isusa, sv. Josipu Kupertinskom, 
sv. Alfonsu Liguori, sv. Gemmi Galgani... 

Nije li Isus prorekao: Učenici moji činit će i veće 
stvari? (Iv. 14,12). Ne čini se pretjerano primijeniti ove 
Isusove riječi ocu Piu, jer je zbroj čudesnih djela, što 
su se dogodila tokom čitava njegova života, toliki da je 
izvan svake kontrole. 

Ima na milione osoba koje su se približile ocu Piu 
i primale duhovna dobročinstva po njegovu daru pro- 
nicanja srca, osjetile snažan miris što je isticao iz njego- 
ve osobe, nosile u srcu proroštvo budućih stvarnosti, pri- 
sustvovale trenutačnim čudima, osjećale se obnovljene i 
krepko ojačane u vjeri i odgovornosti kršćanskog života. 

Neki dokaz svega ovoga možemo izvući iz činjenice 
da je dva kilometra duga kozja staza, što je išla od sela 
do San Giovanni Rotonda, vrlo brzo bila prepravljena u 
lijepu i široku cestu, kasnije asfaltiranu i obrubljenu go- 
stionicama, restoranima, palačama i vilama. 

Što zatim reći o svim onim obiteljima koje su iz 
Italije i iz inozemstva došle i nastanile se u blizini oca 
Pia, napuštajući svoje kuće i zavičaje? Što kazati o svim 
obraćenicima, koji duguju ocu Piu početak svoga novog 
života? 

Dobro je rekao papa Benedikt XV, kada je doznao za 
toliki rasevat karizmi i obraćenja: 

— Uistinu je otac Pio jedan od onih izvanrednih lju- 
di koje Bog, s vremena na vrijeme, šalje na zemlju, da 
obrate srca. 

Drugom prilikom je ponovno potvrdio: — Otac Pio 
doista je velika duša. 

Darovi oca Pia imali su uvijek ovaj cilj: činiti dobro 
duši i tijelu braće. Privući udaljene, da ih obrati. Pri- 
mati uboge, da im pomogne u njihovim mukama, Pribli- 
žiti se svima, da sve nadari zrakom istine, drhtajem do- 
brotvorne ljubavi i smiješkom dobrote. 

I sve to najvećom prirodnošću i jednostavnošću, iz- 
među šaljive duhovitosti i stroga pogleda. Ko može za- 
boraviti najljudskiji humor oca Pia i njegovu grubu osor- 
nost, isto tako punu ljudskosti, 

— Mama me nije mogla učiniti slađim, ali ni tvrđim 
— rekao je jednom zgodom, 

Djelovanjem božanske milosti, pa bila to blagost ili 
tvrdoća, koristile su dušama koje su prilazile k njemu. 
Zato možemo utvrditi da je u ocu Piu sve bilo milost. 


Nekoliko činjenica, između mnogih... 
Miris 


Doktor Romanelli jednog dana, prilazeći ocu Piu, os- 
jeti snažan miris. Bio je neugodno iznenađen i gotovo se 
sablaznio. Jedan brat na glasu svetosti služi se mirisima! 
Ali je vrlo brzo shvatio neobičnost stvari, i mogao je sa- 
mo hvaliti Boga. ' 

Doktor Festa još više zapanjuje svojim svjedočenjem, 
jer on »uopće nije imao čulo mirisa«. 

On tvrdi da je miris, više nego od osobe, strujio iz 
krvi oca Pia. »Bijaše to prijatan miris, kao mješavina 
ljubičice i ruže. Razmislimo, primjećuje doktor, da se, 
među tkivima ljudskog organizma, krv najbrže raspada. 
Ni u kojem slučaju nema nikada ugodna ishlapljivanja«. 

Osim toga, činjenica je da je taj miris izbijao iz oso- 
be oca Pia, ali i iz stvari koje je dodirnuo, i trajao je 
dugo. Štaviše, taj se miris osjećao i na daljinu, kao na 
valove, da označi posebnu prisutnost oca Pia. 

Bio je to znak obavijesti ili zaštite; opoziv ili na- 
grada. 


Bilokacija (istovremeno na dva mjesta) 


Ta pojava znači: naći se istovremeno na različitim 
mjestima. Na jednom mjestu tijelom; na drugom duhom 
odjenutim u tjelesnu sliku. 

Glasovita je bilokacija oca Pia, koji se, iako je ostao 
u svom samostanu, našao istovremeno, na ogromnoj uda- 
ljenosti, pored generala Cadorne, u trenutku kad se ka- 
nio ubiti, iza poraza u Caporettu. Otac Pio pojavi se u 
njegovu šatoru i nagovori ga da odloži pištolj. 

Kada je general, uopće ne poznavajući oca Pia, do- 
šao u samostan San Giovanni Rotondo, smjesta je pre- 
poznao u ocu Piu osobu koja je ušla u njegov šator one 
noći: 

— Ovo je redovnik koji je došao k meni! 

I otac Pio hoće da ga izričito podsjeti: 

— Generale, gadna je bila ona noć! 

Veoma je zanimljivo svjedočanstvo engleskih i ame- 
ričkih avijatičara, koji su za vrijeme drugog svjetskog ra- 
ta nadlijetali Gargano, u namjeri da ga bombardiraju. 
Nikada nisu uspjevali. Zašto? Jer su vidjeli pred sobom 
redovnika koji je širio ranjene ruke i priječio im otka- 
čiti bombe. 

»Apsolutnom sigurnošću« oni su prepoznavali u ocu 
Piu onog redovnika koji im se ukazivao pred avionima 
u letu. 


Ispitivanje srdaca 


Ovo je dar kojim se otac Pio veoma često služio. Či- 
nilo se da on čita u dušama, kao u otvorenoj knjizi. 

U ispovjedaonici, gotovo uvijek, ali i izvan ispovje- 
daonica, izgledalo je da unaprijed zna ono što neko želi 
reći, ili čak i ono što je neko sakrivao, 

Ima mnogo svjedočanstava o toj činjenici, Između 
svih spominjemo slijedeće: 

Cesare Festa, advokat, nećak doktora Giorgia Festa, 
uputi se pohoditi oca Pia, redovnika o kojem je toliko 
govorio njegov ujak. 

Jedva se našao pred ocem Piom, čuje njegove riječi: 

— Vi ste mason. : 

Advokat iskreno odgovori: 

— .Da, oče. 

— I kakva je vaša zadaća u masonstvu? 

— Boriti se protiv Crkve, s političkog stajališta. 

Kratka šutnja. Zatim je otac Pio dugo gledao u oči 
advokata, primio ga za ruku, poveo sa sobom i govorio 
mu velikom blagošću o Božjoj dobroti, iznijevši mu pri- 
spodobu o rasipnu sinu, 

Na kraju se taj mason baci na koljena pred noge 
oca Pija, da ispovijedi svoje grijehe i zatraži oproštenje 
od Boga. 


Proricanje 


Dar proricanja, u običnu smislu riječi, posebna je mi- 
lost Božja, kojom neke povlaštene duše proriču buduće 
stvari ili događaje. 

Otac je Pio imao i taj dar i njime se služio uvijek 
za duhovno dobro duše. Spomenimo, između mnogih, sli- 
jedeći događaj. 

Nekoliko godina prije nego je kardinal Montini bio 
izabran za papu, Alberto Galletti iz Milana, duhovni sin 
oca Pia, zamoli oca Pia jedan blagoslov za svoga nad- 
biskupa, kardinala Montinija. 

— Ne jedan blagoslov, nego cijelu rijeku!.., — od- 
vrati otac Pio — I moje nedostojne molitve... A ti reci 
nadbiskupu da će, poslije ovoga, on biti papa. Jesi li ra- 
zumio? Imaš mu to reći!... jer se mora pripraviti, 

VELIKA ŽRTVA 


Savršeni sin sv. Franje 


»Osjećam u sebi neki glas koji mi neprestano go- 
vori: posveti se i posvećuj«. 

Tako je otac Pio pisao 1922, sažimajući u samo dvije 
riječi misiju što je ima ostvariti u svom životu: posvetiti 
sebe i posvetiti druge. 

Nekoliko godina kasnije, jednoj grupi učenjaka sa- 
kupljenih na kongres, otac je Pio govorio o zadaći svakog 
čovjeka na zemlji i rekao o sebi: 

— Što da vam kažem? I vi ste došli na svijet kao što 
sam došao i ja: ispuniti jednu zadaću... Ja, redovnik i 
svećenik, imam jednu misiju; kao redovnik, kao kapu- 
cin, obdržavati savršeno i s ljubavlju svoje Pravilo i svo- 
je zavjete; kao svećenik imam misiju izmirenja: umilo- 
stiviti Boga s ljudskom obitelji. 

Zvanje je put što ga je Gospodin zacrtao svakom čo- 
vjeku. Otac se Pio htio posvetiti, kao redovnik i kao sve- 
ćenik, da bi posvetio druge. Zvanje franjevačko i sveće- 
ničko upućuje ga tragom sv. Franje i Isusa, vrhovnog sve- 
ćenika. 
Šestdesetipet godina, uistinu, on je sin Asiškog si- 
romaška, živeći »tako da obdržava savršeno i s ljubav- 
lju« Pravilo Reda i umire pošto je obnovio posljednji pu- 
\a svoje zavjete. Kolikom je privrženošću i poštivanjem 
ljubio sv. Franju«. 

Trudio se nasljedovati Serafskog oca u žarkoj ljubavi 
Isusa raspetog, Isusa djetešca, Isusa euharistijskog, i na- 
stojao da ga nasljeđuje u traženju »malenosti«, onom 
iskrenom poniznošću koja ga nuka govoriti: 

— Ja sam najveći grešnik na svijetu, 

Kada su mu njegovi duhovni sinovi srdačno čestitali 
šezdeset godina redovničkog života, on odgovori briznuv- 
ši u plač: 

— Šezdeset godina nedostojnosti! 

Što kazati o ljubavi oca Pia prema siromaštvu sv. 
Franje? Bilo je rečno da je otac Pio svetac... »prosjak 
i milijarder«. Istina je. Milijarde za dobrotvornu ljubav, 
dobročinstva; njemu siromaštvo ponizna samostana i po- 
nizne sobice, u kojoj je siromašan živio pedesetdvije go- 
dine, neprekidno. 

Nikada putovanja, nikakvih zabava, nikakva olakša- 
nja ni udobnosti. Tolike je godine imao postelju od dasaka 
sa slamnjačom koju bi svako veče pretresao jednom ba- 
tinom! 

I kada mu, zadnjih godina, staviše u sobu umivao- 
nik, radijator i zračni ventilator, on ih je preklinjao da 
ne želi ni pod koju cijenu takve stvari i tužio se s bolju: 

— Što će reći Serafski otac? 

O poslušnosti oca Pia dovoljno je reći da sav njegov 
život izdiže njeno herojstvo u izvanredno tvrdim isku- 
šenjima kojima bi podvrgnut. Od oca su Pia ova dva is- 
klesana izraza, koja govore sve o njegovoj poslušnosti: 

— Sin sam poslušnosti. Ako mi moji poglavari na- 
rede da se bacim kroz prozor, ja ne raspravljam, izvr- 
šavam. 

A ugodan i snažan miris što je izvirao iz osobe oca 
Pia, zar možda nije pjevao i hvalio njegovu anđeosku 
čistoću? 

Pisac ovih redova sjeća se da je jednom, usred mno- 
štva, uspio poljubiti rame oca Pia, u prolazu, i bio opi- 
jen snažnim mirisom. 

Sigurno se ne može odobriti onomu koji je pokušavao 
otkinuti, odrezati ili odnijeti nešto od habita oca Pia dok 
je prolazio između mnoštva; ali kako ne razumjeti da je 
privlačnost prema tom franjevačkom habitu krvlju na- 
topljenu i tajanstvenim mirisom bila jaka, ponekad neo- 
doljiva? 

Sam otac Pio imao je posebnu ljubav i poštovanje 


za odijelo sv. Franje koje je nosio. Čak se smatrao ne- 


dostojnim da ga nosi te je jednom prilikom rekao: 

— Ne znam kako mi ovaj habit sv. Franje što ga 
nosim ne pobjegne s leđa. : 

Nosio ga uvijek, kako danju, tako noću. Jedino zad- 
njih godina bilo mu je naređeno da ga skine za noćna 
počinka. I tako je umro. Kao sv. Franjo. 

Uostalom, već smo upoznali posebnu ljubav oca Pia 
prema Gospi: ljubav nježna i žarka kao ona Serafskog 
Oca. A poznata nam je i njegova naročita pobožnost sv. 
Mihaelu Arkanđelu i Anđelu čuvaru; također je i u tome 
bio savršen nasljedovatelj sv. Franje. 

Napokon, pronalazimo u ocu Piu jednu vatrenu i 
djelatnu ljubav prema franjevačkom Trećem redu. On bi- 
jaše upravitelj trećoredskog bratstva sv. Marije od Mi- 
losti, i smatra Treći red, kako je napisao u jednom pismu, 
»velikim sredstvom da se ljudstvo vrati svjetlu vjere i 
zdravim načelima kršćanskog morala«, 


»Siromašan brat koji moli« 


Jednog dana, nekom novinaru koji ga pita tko je, otac 
Pio odgovara blago i dobrostivo: 

— Ja sam siromašan brat koji moli. 

I papa Pavao VI definira oca Pia kao »čovjeka molitve 
i trpljenja«. 

Molitva je sigurno bila glavna aktivnost oca Pia. Tre- 
ba otkriti da je on imao neobičan dar da može uvijek 
moliti, pa i spavajući. Kada ga je duhovni otac molio da 
udvostruči svoje molitve, otac Pio je odgovorio da to nije 
moguće, jer je već »sve vrijeme utrošeno na molitvu«. 

Molitva usmena i mislena, molitva osjećajna i kon- 
templativna; nijedna nije nedostajala njegovu molitvenu 
životu. Odličnost molitve on izražava izrekom, Gabrijela 
od Žalosne Gospe: 

— Hiljadu godina slave u palačama bogatih ne mogu 
se uporediti s milinom jedne ure, provedene na podnožju 
svetohraništa. 

On je, prije svega, velikodušno molio za druge, tako 
da je mogao kazati: — Kada molitva za druge ne bi uklju 
čivala i molitvu za sebe, sigurno bi moja duša bila naj- 
zanemarenija... 

Naprotiv, on je zapažao tako silnu potrebu umilo- 
stiviti Boga, da je morao neprestano kod Boga posredo- 
vati za braću, dotle da viče kao Mojsije na Sinaju: Ili 
oprosti svom narodu ili me izbriši iz knjige života (Izl. 
32, 32). 

S druge strane, mnoštvu bijednih, koje se skupljalo 
oko njega, što je mogao više dati od svoje neprestane mo- 
litve i krvava trpljenja? 

Zato je on molio, ne samo na koru i u crkvi, nego 
i u sobi, po hodnicima, vrtnim stazama; danju, noću; u 
radosti i suhoći; sam i u društvu; upravljajući riječ ili 
po koji ljupki pogled svetim slikama. 

Pouzdan svjedok bujne molitve oca Pia bio je. a da 
to i nije htio, manfredonijski biskup, msgr Cesarano. On 
je zamolio da mu dopuste obaviti osmodnevne duhovne 
vježbe u samostanu oca Pia. Dakle, osam noći redom, usta- 
jući u različite sate da pohodi presveti Sakramenat, našao 
je uvijek oca Pia ondje, kako moli sabrano i neumorno. 

Tom neprestanom molitvom on postiže kišu milosti 
za braću. Više je volio umnažati ure molitve nego ure 
ispovijedanja, jer je govorio: »molitva je ono što nedo- 
staje današnjim ljudima«. 

I otac Pio nastoji pružiti lijek tom nedostatku, osni- 
vajući pokret »Molitvene skupine«, da bi se i drugi po- 
takli i pomogli moliti. 

Molitva koju nas je Isus naučio bila je Oče naš; mo- 
litva najbožanskija i najljudskija, 

Dakle, prije nego je umro, otac Pio, savršen i heroj- 
ski molitelj, želi moliti Oče naš kao pečat svom molitve- 
nom životu, i moli ga »savršeno svjestan svog bliskog 
odlaska, neuobičajenom snagom i visokim glasom, nagla- 
šavajući svaku riječ«. 


Najdraža molitva 
Ocu je Piu najdraža molitva bila sveta krunica. To- 


liko ju je ljubio i toliko puta molio da bi ga morali na- 
zvati »svecem krunice«, 


Ako nisi vidio oca Pia na oltaru ili u ispovijedaonici, | 


mogao si ga lako vidjeti u molitvi s krunicom u ruci. 

Još kao dječak ljubi krunicu, i njegov je prvi pohod bio 
u marijansko svetište Madonna del Rosario (Kraljica kru- 
nice) u Pompejima. 

Ali otkad se Gospa pojavila u Fatimi kao Kraljica 
Krunice i preporučila krunicu, tu molitvu, moćnu da po- 
stigne svako dobro i udalji svako zlo, otac ju je Pio iza- 
brao za svoju najdražu molitvu i molio je iz dana u dan, 
neprestano i neumorno. 

— Ako je Sveta Djevica — govorio je — uvijek to- 
plo preporučuje, gdjegod se ukazuje, zar se ne čini da 
nam to mora biti poseban motiv? 

I koliko je više raslo i širilo se mnoštvo njegovih du- 
hovnih sinova, on je molio više krunica. Tom je krunicom 
udaljavao zla i postizao milosti. 

Uspijevao je izmoliti, tokom dana, neshvatljiv broj 
krunica. To je rekao on sam, više puta, različitim oso- 
bama. 

Te činjenice rasvjetljuju nam dvije stvari: prije sve- 
ga, da je otac Pio molio neprekidno, jer je imao mistični 
dar koji su imali neki veliki sveci, da 'je molio i onda 
kada je spavao ili radio nešto drugo; osim toga, očito je 
da je njegovo neprekidno moljenje bilo posve marijansko 
moljenje: samo krunica. 

— Želio bih da dani imaju četrdesetosam sati da 
mogu udvostručiti krunice. 

Treba reći da je čitav lanac darova i čudesa za du- 
še, otac Pio dobivao upravo po krunici; sav pokret pri- 
vlačenja grešnika i zalutalih što su dolazili sa sviju stra- 
na, bijaše plod njegovih krunica; svi njegovi pothvati, 
njegovi poslovi, njegovi prosvijetljeni savjeti i njegove 
pobjede nad grijehom dobivali su moć od krunice, 

Njegovo neprekidno moljenje krunice, osim toga, uve- 
like potvrđuje divnu istinu o Marijinu sveopćem posred- 
ništvu, prema riječima sv. Bernarda: »Ništa nam ne daje 
Gospodin što ne prolazi preko ruku Nebeske kraljice«. 

Beskorisno je napokon reći kako je otac Pio poticao 
svim silama i druge da mole krunicu. Kolike je krunice 
on sam darovao drugima? 

Nekome, koji ga je jednog dana pitao kakvu će ba- 
štinu ostaviti duhovnim sinovima, on spremno odgovori: 

— Krunicu. 

Drugome, koji ga pitao koju je molitvu izabrao da 
moli čitav život, otac Pio odgovori jednako brzo: 

— Krunicu. 

I još, malo pred smrt, nekim duhovnim sinovima ko- 
ji ga zamole da im nešto kaže, on odgovori: 

— Ljubite Gospu i potičite druge da je ljube. Mo- 
lite uvijek krunicu. 

Istoj je Gospi otac Pio povjeravao danju i noću svo- 
je duhovne sinove i svoju Casa Sollievo della Sofferenza, 
Dom za Psa boli, prinoseći za njih neprekidno Zdra- 
vo Mariju.. 


Žrtva ispovjedaonice 


Stići u San Giovanni Rotondo i morati čekati mjesec 
dana i više, da se ispovijedite, bilo je neugodno iznena- 
đenje, koje mnogi nisu nikako očekivali. 

No tu se nije moglo ništa učiniti. Mnoštvo je mno- 
štvo. Vrijeme prolazi za sve. Otac Pio bijaše samo jedan. 
Kolikog je imao brz i jezgrovit način ispovijedanja, apso- 
lutno nije mogao sve zadovoljiti. 

Prosječno je ispovijed kod oca Pia trajala samo tri mi- 
nute. Otprilike dvadeset osoba na sat. Oko šezdeset žena 
i šezdeset muškaraca, ujutro i popodne. Više od sto ispo- 
vijedi na dan. Ali taj je prosjek sigurno daleko ispod 
stvarnosti. Bilo je dana kada je otac Pio provodio po de- 
vetnaest sati u ispovjedaonici! Duže vremena, ispovijedao 
je deset pa i petnaest sati dnevno. 

Ima ih koji računaju da je otac Pio ispovijedio oko 
pet miliona ljudi. Jedini Bog znade točan broj. Ali jedno 
je sigurno: otac je Pio bio velika žrtva ispovijedaonice. 
Možda ćemo ga jednog dana moći nazvati svecem ispo- 
vjedaonice i tako će biti jedan od najčudesnijih ispovjed- 
nika što ih je Crkva imala, zajedno sa svetim Arškim 
župnikom i sv. Leopoldom Mandićem, 

Pravedno su oca Pia definirali »apostolom« i »mu- 
čenikom« ispovjedaonice. Ali možda nema naziva koji bi 
mogao izraziti mjeru žrtvovanja što je otac Pio podnosio 
svaki dan između ona tri drvena zida koji su ga zatvarali 
i skrivali očima svijeta. 

mno nadbiskup. 


On je primjećivao sav teret nadljudske zadaće. 

— Kad bi znao — rekne jednom nekom svećeniku 
— kako je strašno sjediti u sudištu ispovijedi! Mi dajemo 
Kristovu krv. Moramo paziti da je ne bacamo lako i ne- 
promišljeno. 

Lijepo bijaše vidjeti oca Pia, kada je silazio da ispo- 
vijeda, kako se najprije zaustavlja pred slikom Madone 
i žarko moli. Povjeravao je »Milosti punoj« svoj posao 
milosrđa i opraštanja. 

Bio je postojano vjeran službi ispovjedanja, do dana 
smrti. Ujutro 22. rujna 1968, odnesen na rukama u staru 
sakristiju, otac Pio ispovijedi posljednjih sedam ljudi. 
Tokom slijedeće noći preseli se u vječnost. 

Mnogo je preporučivao čestu ispovijed. To je vrije- 
dilo za njega i za druge. Sigurno je da se on ispovijedao 
barem svake sedmice; često, više puta sedmično, a da 
se ne ubroje razdoblja kada se ispovijedao čak svaki dan 
i kod bilo kojeg svećenika. ' 

Za druge je želio tjednu ispovijed kao zlatno pra- 
vilo kršćanskog života. Pa i u godinama velike navale 
mnoštva uvijek je nastojao da se njegovi duhovni sinovi 
mogu ispovijediti barem svakih deset dana, 

Jednom, neka duhovna kćerka, nemarom propusti 
ispovijed cijeli mjesec. Kada se pojavi pred ocem Piom i 
rekne da se nije ispovijedala mjesec dana, primi njegov 
oštar ukor: 

— Nesretnice! Još nisi shvatila vrijednost ispovijedi 
i što gubiš zanemarujući taj sakramenat! 

Otac Pio doista bijaše uvjeren da je ispovijed uspješ- 
no sredstvo ne samo za brisanje grijeha, nego i za umna- 
žanje božanske milosti. Učio je da više vrijedi atom mi- 
losti nego sav stvoreni svijet. 


»Oduzima grijehe svijeta« 


— Što radi otac Pio? — upita jednom papa Pio XII 
manfredonijskog nadbiskupa. 
— Svetosti, oduzima grijehe svijeta — odgovori spre- 

Divan odgovor. Nije se mogla bolje sabiti zadaća i 
apostolski posao oca Pia. Postao je žrtva molitve, po- 
žrtvovanosti i rada na oslobađanju »braće iz sotonske 
mreže«. 

Kako je otac Pio ljubio duše! Za njih nije računao 
ni žrtve, ni molitve, ni napore. Dobro je znao da se duše 
plaćaju krvlju. Sam je to često govorio: 

— Duše ne dolaze darivanjem; one s kupuju. Vi 
ne znate koliko “one stoje Isusa. Danas i uvijek ista je 
cijena kojom ih treba platiti. 

Ove su izreke bile česte na njegovim ustima što ih 
je upravljao obraćenicima: 

— Rodio sam te ljubavlju i bolom. Koliko si me na- 
mučio! Kupio sam te cijenom svoje krvi. 

Ta se bol pojavljivala često i na njegovu licu dok 
je izgovarao sakramentsku formulu odrješenja: grčio je 
usne, blijedio i mučno čupao svaku riječ. Činilo se da u 
onim časovima pušta krv da opere grijehe pokajničke 
duše! 

Ali kako onda razjasniti činjenicu da je otac Pio 
odbio odriješiti tolike? I zašto je često postupao s pokor- 
nicama oporom tvrdoćom? : 

Ponekad je uistinu korio pokajnike veoma strogim 


riječima, što ih je samo on mogao reći: — Nesretniče, 
prodao si dušu đavlu!... Nesretniče, ideš u pakao!... 
Nesretnice, idi se zaodjeni!... Nesretniče, idi te se naj- 


prije pokaj, a onda dođi! ... 

Ali i ovi strašni izričaji otkrivaju ljubav oca Pia za 
dobro duše. Nekome, koji ga pitao zašto tako postupa, 
on odgovori: — Ne dajem slatko onome kome treba čiš- 
ćenje. 

Dušu koju treba potrest, ne smijemo milovati. I otac 
Pio, smion po daru pronicinja srca, uočivši smjesta tu 
potrebu, nije se ustezao, da upotrijebi također žestok i 
spasonosan način odbijanja odrješenja ili da dade ukor 
koji je prodirao kao vatrena oštrica u središte duše. 

Ali boljelo ga je, i to mnogo, kada bijaše prisiljen 
zanijekati odrešenje ili grubo postupati. Sam je jednom 
rekao, u povjerenju, nekom svećeniku: 

pi Da ti znadeš koliko trpim kada moram uskratiti 
odrješenje... Ali znaj da je bolje biti ukoren od čovjeka 
na ovoj zemlji nego od Boga u drugom životu. 

Drugom zgodom, pošto je grubo postupio s nekim 
pokajnikom, povjeri jednom subratu: 

.— Kada bi ti znao kakve strelice najprije probodu 
moje srce, prije nego nemilo postupim s bratom, Ali, ako 
ne učinim tako, mnogi se ne okreću k Bogu. 

E On je pravedno zahtijevao da svaka ispovijed bude 
istinito obraćenje. Nije mogao. dopustiti ni površnost ni 
lakomislenost kada se pristupalo sakramentu opraštanja. 
Snažno je lupao onog ko se ispričavao, ko se pokazivao 
neiskrenim, ko se pogađao, ko je izbjegavao dužnosti. 

Zahtijevao je jasnoću i iskrenost u optuživanju, is- 
krenu bol u srcu, čvrstinu u odlukama, Iznad svega, želio 
je da se iskreno prizna vlastiti grijeh, vlastita pakost, 

: Pokorniku koji je želio opravdati svoj grijeh govo- 
reći »bijaše jače od mene... nisam to mogao... nisam 
se mogao oduprijeti...« odlučno odgovara: 

. — Ovdje te mora odriješiti Bog; ako se ne osjećaš 
krivim, ako se sam odrješavaš, iziđi i ne iskušavaj više 
strpljivost. 

Niko ne poznaje Božju dobrotu i svetost kao sveci, i 

stoga niko kao oni ne procjenjuje rugobu i zlobu svakog 
grijeha. Zato se oni protive i bore na sve načine da za- 
priječe vrijeđanje Boga. 
. Pa, ako razmislimo da je otac Pio imao pred sobom 
iu sebi Isusa ranjenog i raspetog našim grijesima, ne- 
ćemo se više čuditi njegovim suzama i njegovu bijesu 
protiv onih koji iznova razapinju Isusa u svojim srcima 
(Hebr. 6, 6). 

Jednom, dok je ispovijedao, počne plakati i onome, 
koji ga upita za razlog, odgovori: 

— Plačem jer su ljudi nezahvalni Vrhovnom Dobro- 
tvoru. I što je još mogao učiniti Isus, taj siromašan Isus, 
a nije učinio? 

Gotovo svi pokornici oca Pia svjedoče kako kod nje- 
ga, u ispovijedi, doživljavaju strašan utisak da se nalaze 
na Sudu Božjem: 

— Drhtao sam manje kad sam išao na teški ispit na 
Sveučilištu, nego kad sam išao\ispovijedati se kod oca 
Pia — povjerio mi je mladi doktor. 

Istina je. Otac Pio upotrebljava smiješak ili bič, mi- 
lovanje ili pljusku, čvrstom i spasonosnom rukom. Kada 
bijaše potrebno udario bi te žestoko; ali bilo je to zato 
da ti pomogne izbjeći neku krupnu pogibelj. 

Sam je pisao duhovnom ocu, riječima koje rasvjet- 
ljuju sve njegovo ponašanje, često naizgled neprotu- 
mačivo: 

»Kako je moguće gledati Boga gdje se žalosti zbog 
zla a da se i ja ne ražalostim? Vidjeti Boga kako upravo 
kani ispaliti svoje munje, nema drugog lijeka da ga odvra- 
tim nego podići jednu ruku, da se zadrži njegova ruka, 
a drugu, uzdrhtalu, okrenuti na vlastitog brata, da se 
odmah udalji od zla, od mjesta grijeha, jer se ruka suca 
već spušta na nj?« 

Otac se Pio nije ponašao s pokornicima ni po slijepu 
porivu ni nepripremljen. Uvijek je radio duhom Božjim, 
da iskorijeni i razori zlo te da izgradi i zasadi dobro. 

Uostalom, dosta je zaključiti napomenom da se ve- 
lika većina onih koji su bili odriješeni, od oca Pia, prije 
ili kasnije, vraćala ponovno k njemu; nisu mogli ostati 
bez njegova odrješenja kao pravedna i spasonosna liječ- 
nika. 


»Klijenti iz čitava svijeta« 


Kada je duhovni vođa želio definirati dan oca Pia, 
napisao je da ga nalazi uvijek zauzeta, ili s Isusom, ili s 
dušama. 

U jednom je pismu sam otac Pio potvrdio da se 
osjeća kao da ga izjeda ljubav prema Bogu i ljubav pre- 
ma bližnjemu. I sav je svoj život proživio u nesebičnoj 
ljubavi prema dvije najveće zapovijedi o kojima ovisi sav 
zakon i proroci (Mt. 22, 40). 

Njegov dan bijaše duga i neprestana molitva za »bra- 
ću u progonu«, kako se on volio izraziti; zatim duge ure 
u ispovjedaonici da čisti i posvećuje duše; osim toga, su- 


sreće i prima mnogo drugih osoba, koje ga doslovno opsje-. 


daju, kad god su mu se mogle približiti. 

Bilo ih je koji su preskakali zid, što je opasivao sa- 
mostanski vrt, da sretnu oca Pia, dok je šetao lijepom 
alejom čempresa. 

U sakristiji, na koru, na stubama, po hodnicima, na 
verandi, u sobi, u vrtu..., moglo se namjeriti na grupice 
ili redove ljudi koji su tražili jednu njegovu riječ, jedan 
odgovor, savjet ili smiješak . 

Bilo je potresno i uzbudljivo gledati te ljude polu- 
sakrivene u udubinama samostanskih vrata, u čoškovima 
hodnika ili uzduž stepenica, kako često s bolom čekaju 
prolaz oca Pia. 

I kada su vidjeli bolna oca Pia kako lagano prolazi 
i zaustavlja se s jednim ili drugim da ga osokoli ili po- 
budi nadu, da ga primami ili blagoslovi, činilo se da vide 
samog Isusa koji prolazi čineći dobro (Dj. 10, 38). 

A moramo promisliti da su ljudi oko oca Pia, često 
bili visoki crkveni dostojanstvenici ili učenjaci, glasoviti 
umjetnici ili znanstvenici, veliki pisci, političari; čitav je- 
dan svijet osoba najviše odgovornosti u društvenom životu. 

Svi su trčali Božjem čovjeku, koji je imao dar po- 
znavati ljude »iznutra i izvana kao što se vi poznate u 
ogledalu«. 

I otac je Pio nalazio prikladnu riječ pa i kretnju što 
je svakomu odgovarala: nekome poticaj, nekome prigo- 
vor; nekome smiješak, nekome strog pogled; nekome za- 
grljaj, nekome: »Nosi se, nesretniče!« 

Ne svršava ovdje veza oca Pia s ljudima. Veliko 
mnoštvo osoba bi željelo doći u San Giovanni Rotondo 
da se osobno približi ocu Piu. Ali često su daljine to ne- 
umoljivo priječile. Iz Amerike ili iz Japana, iz Poljske ili 
iz Švedske, kako doći u San Giovanni Rotondo? Preostalo 
je jedino sredstvo približavanja ocu Piu: pismo ili brzojav. 

I tako, iz godine u godinu, potočić pisama što su sti- 
zala u San Giovanni Rotondo povećao se i postao naj- 
prije bujica, zatim veličanstvena rijeka. Stiglo se do jed- 
nog prosjeka od oko tisuću pisama i sto brzojava na dan. 

Dobro je rekao Sveti Otac Pavao VI: 

»Gledajte kako bijaše glasovit? Koliku je svjetsku 
klijentelu (posjetioce) okupio oko sebe!« 

Divan je Gospodin u svetima svojim (Ps. 67, 36). 


Razapet na oltaru 


Jedinstven događaj na svijetu i u povijesti Crkve: 
jedan stigmatik (koji ima rane kao Isus na križu) služi 
svetu Misu pred bujicom puka. Računa se da je oko dva- 
deset miliona osoba vidjelo oca Pia slaviti Misu, 

Sv. Josip Kupertinski, koji je služio Misu usred za- 
nosa, poleta i divnih lebdenja tijela, bio je odijeljen i sa- 
kriven gotovo čitav život. Oca Pia, naprotiv, gleda na 
oltaru golemo mnoštvo ljudi. 

Isus raspeti i otac Pio s ranama činili su potresno 
jedinstvo za vrijeme svete Mise. Obnavlja se Kalvarijska 
žrtva bez dijeljenja: isti se Isus žrtvuje na križu i u ocu 
Piu. 

To se iznad svega primjećivalo u trenutku pretvor- 
be, kada je otac Pio, umjesto da izgovara, bolnim napo- 
rom čupao posvetne riječi: — Ovo je moje tijelo... Ovo 
je kalež moje krvi... 

Te su riječi izgledale kao udarci maljem na čavle 
što su probadali ruke i noge Isusove i oca Pia. 

Jedan odgovor oca Pia otkriva koliko je živo sudje- 
lovao na Isusovu razapinjaju, što ga je ponovo doživlja- 
vao na oltaru za vrijeme Mise. Jednoj duhovnoj kćerki, 
koja ga pitala kako može stalno stajati čitavu Misu na 
ranjenim nogama, otac Pio odgovori: 

— Kćeri moja, tokom Mise ne stojim na nogama: 
visim. : 

S Isusom obješen na križu; to bijaše Misa oca Pia. 

Druga njegova sjajna misao jest ova: 

»Getsmani, Kalvarija, oltar! Tri mjesta od kojih po- 
sljednje, oltar, jest zbroj prvog i drugog; to su tri mje- 
sta, ali samo jedno tu pronalazite«, 

Želio je da svi sudjeluju na svetoj Misi pažljivo i 
pobožno. »U šutnji i na koljenima!«; koliko puta je otac 
Pio preporučivao te dvije stvari onima što su okruživali 
njegov oltar. 

I nezaboravan je prizor onog mnoštva što je slije- 
dilo dugu Misu oca Pia moleći u tišini i u pobožnoj pažnji. 

Duboki i nepomični pogledi, neobične kretnje ruku, 
gotovo neprimjetni pokreti tijela, glas težak, pokleknuća 
polagana i bolna, snažno udaranje u prsa na mea culpa 

— moj grijeh, i na »Gospodine nisam dostojan«, tajno- 
viti izražaji lica i suze; tolike suze; kako zaboraviti sve to 
u Misi oca Pia? 

Pisac ovih redova sjeća se trenutaka u kojima je, po- 
služujući svetu Misu, uhvatio početak i kraj ushita oca 
Pia kod podizanja hostije i kaleža, 

Malenim jedva primjetnim trzajem, otac je Pio ula- 
zio u zanos, ukrutivši čitavo tijelo poput nepomična kipa, 
sa preobraženim licem. Drugim, gotovo jednako nepri- 
mjetnim drhtanjem, izlazio je iz ekstaze i nastavljao Misu. 

Bijaše to Misa živa, treptava od boli i ljubavi, uvi- 
jena u tajnovitost, i tako srdačna, jer je otac Pio otkri- 
vao dubine misterije u onoj svojoj krvi, u onim svojim 
suzama, u onom svojem moljenju, s Isusovim bolnim crta- 
ma na licu. 

On se pripravljao na Misu već u srcu noći, U samo- 
stanskoj Kronici čitamo slijedeću bilješku: i. 

»Diže se oko jedne ure, pripravlja se za Misu, silazi u 
sakristiju deset minuta prije četiri... Kada stigne ura 
u koju može slaviti sv. Misu, on ne zna više odoljeti... .« 

Jednom duhovnom sinu, kojeg je obratio, reče: 

— Kada bi ljudi poznavali vrijednost svete Mise, 
svaki dan morali bi doći žandari, da na crkvenim vratima 
drže red, u velikom mnoštvu ljudi. 


Raspet za duše 


Jednog dana neki duhovni sin oca Pia, snažan i jak 
čovjek, naišavši na Oca u samostanskom hodniku i vidjev- 
ši ga slomljena strašnim bolima, približi mu se ganut i 
rekne u navali velikodušnosti: 

— Oče Pio, dajte meni svoja trpljenja; jak sam i sna- 
žan, izdržat ću barem malo... 

— Umro bi kao gromom ošinut! — bio je neposre- 
dan odgovor oca Pia. 

Koliko je trpio otac Pio? Ko to može kazati? Može 
se samo reći da su njegove boli bile goleme kao što bi- 
jaše golem broj njemu povjerenih duša. 

Otac se Pio nije štedio ni za koga. Sam je, jednom, 
odgovorio, kada su ga pitali koliko trpi: 

— Koliko može trpjeti onaj koji je na ramena na- 
vukao čitavo čovječanstvo. Molite za onoga koji nosi te- 
ret sviju... križ za sve...! 

Ali on se ponudio kao ispaštajna žrtva za grešnike. 
Od godine svojeg svećeničkog posvećenja, bio je zamolio 
duhovnog oca da se prikaže »žrtvom« za siromašne gre- 
šnike, zazivajući da bi se svalile na nj »kazne priprav- 
ljene za grešnike«. 

I duhovni mu otac bijaše odgovorio: 

— Trpi, uzdiši i moli za zlikovce zemaljske! 

Ako u duhovnom životu postoji stvarnost »mističke za- 
mjene«, možemo si protumačiti one tajanstvene bolesti 
i ona nenadana trpljenja što su snalazila oca Pia bez ika- 
kva motiva i bez ikakva valjana razjašnjenja. To su bile 
boli iz »mističke zamjene«. On se prikazivao mjesto ne- 
kog drugog. 

U životu sv. Veronike Julijani često su se ostvarivali 
slučajevi »mističke zamjene«. Svetica se ponudila da trpi 
strahovite čistilišne muke drugih duša, da im omogući 
brz ulazak u raj. To je bezgranična dobrotvorna ljubav. 
Pravednik plaća za grešnika. To je čisto herojstvo ljubavi 
prema bližnjemu. Nitko nema veće ljubavi od onog .koji 
položi život svoj za braću (Iv. 15, 13). 

Koliko se puta otac Pio prinio u mističku zamjenu, 
da prihvati trpljenje drugih? Samo Bog može odgovoriti. 
Znademo da su k njemu dolazili sa sviju strana, i da se 
on nije nikada štedio, nikada zaustavljao, niti je uzimao 
odmor bilo kakve vrste. 

Pedeset i dvije godine gledali smo ga na bojištu: ne- 
umorna borca protiv kraljevstva sotonskog; veličanstveni 
zastavnik Božje ljubavi; svakodnevna žrtva paljenica, za 
prestupe i grijehe puka. ! 

On je doslovno pokazao istinitost Božje riječi: Bez 
izlijevanja krvi nema oproštenja (Hebr. 9, 22). I za bez- 
brojne potrebe braće grešnika i patnika, on je velikodu- 
šno prinio čitava sebe, bez granica i pridržaja, kako je 
pisao duhovnom ocu: 

»... Radio sam, želim raditi; molio sam, želim mo- 
liti; bdio sam, želim bdjeti; plakao sam i hoću plakati ne- 


prestano za svoju braću u progonstvu... Vrtoglavo sam: 


66 


doveden da živim za braću i prema tome da se opajam 
i sitim onim bolima kojima idem neodoljivo plačući. . .« 
I zatim još piše: 
»Kada bih slušao samo glas srca, tražio bih Isusa da 
mi dade sve ljudske žalosti.« 


Razapinjan od ljudi 


Život je oca Pia, kako smo prije rekli, bio sav bolna 
muka; niz iskušenja i trpljenja u tijelu i u duhu. 

Ali najužasnije razdoblje njegove muke je ono kada 

je morao trpjeti od ljudi i, što je još gore, od neke svoje 
subraće, u svećeništvu i redovništvu. 
U njemu se obistinila bolna žalopojka proroka koji 
veli: Da me je progonio neki neprijatelj, bio bih podnio... 
ali to si bio ti, moj susjed, moj prijatelj i pouzdanik... 
(Ps. 34, 13). 

Sličnost Isusu raspetom uključivala je i to. Ta i Isus 
bijaše »znak protivljenja« i upozorio je svoje: Ako su 
progonili mene, progonit će i vas (Iv. 15, 20). 

Bila su dva podulja razdoblja proganjanja u kojima 
su ljudi razapinjali oca Pia. Prvo traje od 1923. do 1933; 
drugo od 1959. do smrti. 

U prvom su proganjanju naročito napadali osobu oca 
Pia i njegovu svećeničku službu. U drugom su napadali 
oca Pia i njegovo veliko djelo, to jest Molitvene grupe 
i Dom za olakšanje trpljenja. 

Oba se proganjanja odvijala na temelju strašnih kle- 
veta i nečasnih optužbi na nauku, na moralnost, na umnu 
i djelatnu sposobnost oca Pia. 

Preduzete mjere bile su vrlo bolne; pokušalo se više 
puta premjestiti oca Pia iz San Giovanni Rotonda na dru- 
go mjesto. Ali je uvijek bilo onemogućeno, jer bi na- 
stala buna. Narod bi branio oca Pia, do krvi. 

Od 1923. do 1933. oduzmu mu duhovnog vođu, za- 
brane mu pisati pisma; morao je služiti Misu ujutro, 
prije zore. 

U posljednje dvije godine (1931—1933) otac je Pio 
naprosto zatvoren u samostanu; ne smije ispovijedati; za- 
branjena mu je svaka veza s vjernicima; svetu Misu mo- 

že služiti samo u samostanskoj kapelici, s jednim mini- 
strantom. 

Tako, sve do 16. srpnja 1933, kada mu konačno do- 
zvole služiti Misu nanovo u crkvi i ponovo ispovijedati. 
No, međutim, bio je svuda ozloglašen, kao sumnjiv i 
opasan. 

Od 1959. pa dalje, progonitelji ga napadaju još stra- 
šnije. Još se dobro sjećamo novina i tjednika koji su onih 
godina izvještavali o ocu Piu nečasnim naslovima i be- 
stidnim klevetama. 

Da oduzmu ocu Piu rijeku darova kojima se uzdr- 
žavala veličanstvena tvorevina Dom za olakšanje trplje- 
nja, koji je on utemeljio, progonitelji izradiše dokumen- 
taciju niskih i besmislenih optužbi i stigoše dotle, sveto- 
grdno, te su postavili mikrofone u njegovu ispovjedaonicu, 
samo da ga uhvate u prekršaju. 

Bilo je tu nadziranja i istraga od Apostolskih vizi- 
tatora; ocu Piu oduzeli su upravu Doma za olakšanje 
trpljenja; Molitvene skupine su venule; vjernicima su sa- 
vjetovali da ne prisustvuju Misi oca Pia; oko njegove 
ispovjedaonice postavljena je željezna ograda... 

Da bismo dobili sažet sadržaj tih mučenja možda je 
dostatan ovaj mjerodavan sud što ga je tada izrekao 
kardinal Lercaro: »Žele postaviti grobnu ploču na San 
Giovanni Rotondo. Ali neće uspjeti, jer je tu prst Božji.« 

Imao je pravo, jer svetost i djelo oca Pia bijahu 
sagrađene uistinu na stijeni, kako kaže Evanđelje, i oluja 
ih nije mogla srušiti (Mt. 7, 27). 

Duhovni sinovi, svećenici i svjetovnjaci, veličanstveno 
su zaštitili, vjernošću i obranom, oca Pia, po cijelom 
svijetu. 

»Svjetska klijentela« ne samo da se nije umanjila, 
nego se neprekidno povećavala oko oca Pia, i mogla se 
sada još više ponositi tom žrivom koja je herojski pro- 
življavala Isusovu riječ: Blago progonjenim zbog praved- 
nosti; jer, njihovo je kraljevstvo nebesko (Mt. 5, 10). 

PORUKA, DJELO, VJEČNOST 


Pokazao je Boga ljudima 


Masovni je ateizam najteža i najzabrinjavajuća po- 
java našeg vremena. Po njemu mnogi ljudi otvoreno nije- 
ču da Bog opstoji, dok ih velik dio praktično živi kao 
da ga nema. ' 

Ali Bog često daje osjetiti svoju prisutnost i otkriva 
svoje djelovanje po nekim svetim dušama koje je oda- 
brao kao svoje svjedoke u svijetu. 

Jedna od tih svetih duša, koja je zaista na nečuven 
način objavila moć i dobrotu Stvoritelja, zacijelo je otac 
Pio. U njemu se Bog očitovao i po izvanrednim pojavama. 

Živjeti sa 48 stupnjeva tjelesne temperature, samo je 
Božje djelo. Nositi na tijelu pet rana što krvare pedeset 
godina, lijući svaki dan krv, samo je Božje djelo. Postiti 
i ne spavati nemoguće je čovjeku koji želi i dalje živjeti, 
ali nije bilo nemoguće ocu Piu, koga je podržavala snaga 
Svemogućeg. 

Što kazati zatim o drugim izuzetnim pojavama, kao 
bilokacijama, proricanjima, poznavanju srca i misli, mi- 
risu i drugim čudesnim djelima? Sve su to darovi što 
silaze s visine i otkrivaju da je Bog prisutan i moćan. | 

I moć ozdravljati, oslobađati'od mnogih zala i činiti 
tolika čudesa, na korist patničke braće, drugi je objavni 
znak Božje svemoći. i : ; 

Ali najčudesnija stvar koja otkriva Gospodinovu pri- 
sutnost i svemoć u ocu Piu, bila je obraćenje tolikih gre- 
šnika i zalutalih. 

Kada netko uspije razbiti tvrdokornost u zlu kod 
slobodnog čovjeka, to treba shvatiti kao najveće čudo 
koje se može zbiti. 

A tih čudesnih obraćenja bilo je vrlo mnogo u San 
Giovanni Rotondu. Priprost puk i ugledni odličnici našli 
su Boga u njegovu vjernu službeniku. Protestanti, bez- 
božnici, masoni, anarhisti, agnostici, bili su u San Gio- 
vanni Rotondu obasjani, poput munje, svjetlom milosti 
koja ih je dovela Bogu. 

I ne smijemo zaboraviti da se oko oca Pia kretao 
čitav jedan svijet visokih crkvenih dostojanstvenika, ve- 
likih učenjaka, liječnika i naročito sjajnih pisaca onog 
vremena, koji su napisali uvjerljive stranice o bratu sa 
Gargana. Pa i ta činjenica sigurno nije nešto normalno 
u životu jednog siromašnog brata. 

I, napokon, preobrazba San Giovanni Rotonda. Obo- 
gaćen ulicama, uljepšan novim kućama, vilama, gostio- 
nicama, postavši glasovit po veličanstvenoj klinici i to- 
likim drugim djelima, očit je znak da su ljudi primjećivali 
sasvim naročitu prisutnost Boga na onom mjestu gdje 
je živio čovjek koga je Gospodin posebno izabrao i ljubio. 


Zahtijevao je vjernost Bogu 


Otac Pio nije nam samo pokazao Boga, nego, još vi- 
še, naučio nas kako ga moramo ljubiti i služiti mu. 

Boga treba ljubiti potpuno i vjerno,bez nagodbi, bez 
osrednjosti, bez pridržaja; čitav život, u velikim i u ma- 
lim stvarima. To je sveobuhvatna ljubav koju je Isus od 
nas tražio: Ljubi Boga svim srcem, svom dušom i svim 
umom... (Mt. 22, 37). sani 

Otac Pio želi čistu i cjelovitu vjernost Bogu. Vjera 
i moral su dvojci kršćanskog života. Prihvatiti sve istine 
kršćanske vjere i izvršavati sav zakon evanđeoskog mo- 
rala; samo tako kršćanski život napreduje prema svome 
cilju, nebeskom kraljevstvu. 

Otac Pio je zahtijevao od svojih sinova i pokajnika 
da budu uvjereni, vrijedni i uzorni katolici; potpuni ka- 
tolici »od jednog komada«. Nije dozvoljavao sumnjive 
dvosmislenosti ili mješavine bilo u vjeri bilo u moralu. 

Onomu koji je uzvisivao Taiz€, glasovitu opatiju odi- 
jeljene braće, ko mu je govorio o iskustvima u vezama 

s ostalim crkvama ili drugim religijama, otac je Pio od- 
govarao ovom jasnom i čvrstom izrekom: 
— Oni imaju samo dio svjetla; mi imamo čitavo 


svjetlo. 
U vezi takozvanih katolika-komunista, otac Pio reče 
patničkim glasom: — Katolički komunisti... Može li se 


reći veći besmisao od toga?... 

Kada su mu govorili o modernim strujama što pu- 
stoše vjeru, vidjeli su da trpi kao pritisnut smrtnom tje- 
skobom. Kada su mu iznosili umne novotarije moderni- 
stičkih teologa, koje podmuklo napadaju vjerske istine 
prvorazredne važnosti, kao Kristovo uskrsnuće, njegovo 
božanstvo, Marijino djevičansko majčinstvo, postojanje 
pakla, itd. te ako su ga pitali za savjet kako se vladati, 
čula se uvijek njegova snažna i sigurna patnička riječ: 

— Dok Duh Sveti ne promijeni, ništa se ne može 
mijenjati. 

Nekoliko dana prije smrti, jednoj duhovnoj kćeri, 
dok ga je pozdravljala, otac Pio stavi ruku na glavu i 
rekne snažno dva puta: 

— Preporučam vam se, kčeri. Čvrstina i ustrajnost 
u vjeri naših otaca! 

Jednom prilikom kada mu je neki biskup govorio o 
duhovnim i moralnim ruševinama što ih čine kontesta- 
tori (osporavatelji), iznoseći žalosne činjenice profanira- 
nja (obesvećivanja) u služenju sakramenata i u propo- 
vijedanju, otac ga Pio prekine, tjeskobno govoreći: 

— Dosta, dosta... razdirete mi srce!... 

Jednom subratu, studentu Svetog Pisma, koji mu je 
veličao studij moderne biblijske egzegeze; otac Pio odgo- 
vori žalosno i suho: — Lijep podvig!... Uklonili ste 
Božje riječi i stavili ste riječi siromašnih ljudi... 

Nekom višem franjevačkom poglavaru, koji mu po- 
če govoriti o modernoj obnovi Reda, s novim Konstitu- 
cijama, otac Pio zaprijeti prstom i oštro reče: 

— Ne izopačujte se! Ne izopačujte se. Jednog dana, 
pred Bogom, sveti Franjo neće vas priznati svojima... 

Kada ga izvjestiše kako neki svećenici uče da se mo- 
že pričestiti i u smrtnom grijehu, ako se prije pobudi jed- 
nostavan čin kajanja, a da se ne ispovijedi sakramentalno, 


i propovijedaju da nedjeljna Misa više nije obavezna, te 

niječu vrijednost molitve, otac Pio odgovori sa suzama i 
preporuči često moliti ovu kratku molitvu: — O Isuse, 
spasi izabrane, u času tame. 

Svećenicima i laicima, redovnicima i jednostavnim 
vjernicima, svima je preporučivao da očuvaju čvrstu i 
potpunu vjernost Bogu koji se ne mijenja. 


Sin Crkve 


Otac je Pio uvijek bio najpoučljiviji i najodaniji sin 
Crkve. 

Jednom, za vrijeme neke diskusije o vjerskim stva- 
rima, dok su se drugi trudili podržati nove ideje moder- 
nih mislilaca, otac Pio presječe sve, govoreći: 

— Vi možete reći što hoćete, ja sam uz Crkvu i 
dosta. 

On je uvijek pokazivao u svom životu istinitost te 
svoje tvrdnje: »Nalazim se u Crkvi i dosta«. 

Crkvu je nazivao »naša najnježnija majka«, i mnogo 
puta se sav prikazao za nju kao žrtva! 

Osobito je u zadnjim godinama trpio mučne tjeskobe 
zbog razdora i osporavanja u Crkvi. Tješila ga je jedino 
nedaleka budućnost —- kako je govorio — kada će se 


Crkva iznova preurediti kao jedan ovčinjak, pod jednim _. 


pastirom. 

Najveći dokaz svoje ljubavi prema Crkvi pokazao 
je u preteškim kušnjama koje su ga snašle u njoj. Heroj- 
ska poslušnost, u šutnji i poniznosti; to je bilo njegovo 
ponašanje u dugim desetljećima mučenja. 

Kada su ga zlostavljali, imao je snage kazati: 

— Slatka je ruka Crkve i kada udara, jer je ruka 
majčina. 

A o svim onim mladim osporavateljima, koji su mu- 
čili Crkvu, govorio je da »nemaju mozga ni srca«, 

Znademo kakvim je poštovanjem i odanošću primao 
naredbe Svete Stolice, i kada su bile protiv njega. 

Tokom pola vijeka, više puta je otac Poglavar mo- 
rao ući u ćeliju oca Pia da mu pročita neko pismo ili do- 


kumenat crkvene vlasti, koja ga je udarala teškim od-' 

redbama. Otac Pio je smjesta ustajao, slušao spuštene gla- 
ve i na koncu rekao: 

— Deo gratias (Bogu hvala)! — Zatim je plakao i 
molio. 

Najplemenitiji i najveći potez što ga je otac Pio uči- 
nio prema Crkvi bio je kada je predao čitavo svoje djelo 
toj Crkvi, poklonivši ga oporukom Svetoj Stolici, 

Sam je povjerio jednog dana, nekom duhovnom si- 
nu, govoreći o Domu za olakšanje trpljenja: 

— Gledaj, načinio sam oporuku ostavljajući sve 
Crkvi, jer sam sin Crkve. I kad mene više ne bude, moja 
će Majka morati odgovarati za sve darove, pa i za jedan 
novčić, što ga duše cijelog svijeta daju za Dom za olak- 
šanje. To sam učinio svetom dužnošću, da se izbjegne 
bilo kakvo uplitanje! 

Posebno je mjesto u njegovu srcu imao Papa. Dosta 
je reći da je u sobici uvijek imao Papinu sliku i svaku je 
večer namještao malenu svjetiljku, što je osvjetljavala 
Gospu, tako da osvijetli i Papinu sliku. 

Manfredonijskom biskupu, koji se uputio Papi, otac 
Pio preporuči: Recite Papi da je za mene, iza Isusa, on 
prvi. ' 
Često je poticao druge da mole za Papu, »koga lju- 
bim kao Isusa«. Zbog toga, kada je doznao da je Pio XII 
bolestan, poruči po profesoru Enricu Mediu: 

— Reci Papi da ja golemom radošću dajem svoj ži- 
vot za njega. 

I za vrijeme agonije pape Ivana XXIII, otac Pio pro- 
vodi duge sate moleći za nj. 

Znamo kako je poštivao papinsko učiteljstvo, kako 
je veličao nauku pape Pia XII, kako je pazio da ne pro- 
padnu poticaji i smjernice Vrhovnih svećenika. 

Prije smrti je otac Pio napisao svoje posljednje pi- 
smo; bilo je upravljeno papi Pavlu VI. Bio je to zadnji 
čin sina odana Crkvi, svojoj majci. Sadrži izricanje nje- 
gove privrženosti i zahvalnosti; izražava svoj plemenit 
prinos života za Crkvu; povjerava svoja nadanja za bu- 
dućnost Crkve. To je pismo bila velika okrepa za Papino 
srce, i velik primjer za sve nas, sinove Crkve. 

Branitelj života 


Jedno je iznad svega bilo važno u srcu oca Pia: bra- 
niti život, životne izvore. Žestoko i silno bi planuo na 
grijeh protiv života. 

Obitelj, brak, seksualni moral imali su u njemu ne- 
ustrašiva branitelja. Zahtijevao je poštivanje i pažljivost 
< stvarnosti koje izvršuju Božji plan u rastu ljudskog 
roda. 

Sjedinjena obitelj i nerazrješivi brak prvi su temelj 
života čovječanstva. Koliko je obitelji otac Pio spasio od 
raspada i rastave! 

Silno je naglašavao da je rastava »stvaranje... što 
ga čovjek razara«, i zato je »glavni put koji vodi u pakao«, 
I kada rastava postane građanski zakon, budućnost toga 
društva upada u ozbiljnu pogibelj. 

Osobito je volio brojne obitelji i govorio »brak je za 
djecu« i, kako se čita u Svetom Pismu, »sinovi su Dar 
Gospodina«. j 

Mladencima je obično zaželio da imaju »lijep vijenac 
djece«, i da »nasele zemlju i raj«. Zato je vodio mnoge 
obitelji sa desetero i više djece. 

Neumoljivo je ustajao protiv pilula što priječe za- 
čeće, Smatrao ih »paklenim« proizvodom, i bio protivnik 
svake zloporabe braka, zlobno svedena samo na tjelesnost. 

Nije odrješivao i energično je odbijao onog ko je 
ustrajao u grijehu i navlaš izbjegavao djecu. Jednog dana 
reče nekome: »Neka Božja osveta ne padne na tvoju 
glavu«. A drugoga opomenu: »Kada si se oženio, Bog je 
odlučio koliko će ti dati djece.« 

— Djeca su teret! — prigovarali su mnogi. 

— Kada neko ima vjere — odgovarao je otac Pio —, 
djeca nisu na teret ni zdravlju, ni financijama, ni živcima. 

Jednom je otac Pio, dok bijaše u razgovoru s nekim 
ljudima, rekao tiho, pokazujući profesora Manellija, što 
se upravo približavao: 

— Onaj gospodin živi cjelovito Evanđelje... Pred 
njim bih se morao crveniti!... : 

Onaj gospodin bijaše otac dvadeset i jednog djeteta. 
Baš je tu obitelj otac Pio nazivao »moja obitelj«. 

Stoga se otac Pio uvelike veselio kada je izišla enci- 
klika Humanae vitae (O ljudskom životu), koja potvr- 
đuje crkvenu nauku o problemu ograničavanja poroda. 
Zbog te enciklike on se izričito zahvalio Papi, u pismu 
što ga je pisao kratko vrijeme prije svoje smrti. 

. Otac Pio bijaše neumoljiv protiv svih grijeha neči- 
stoće, bili oni počinjeni samotno ili s drugima. Ti grijesi, 
kako je Crkva uvijek učila, obesvećuju životne izvore 
i ne sviđaju se Bogu. 

Koliko je puta on spasonosno odbio te grešnike, na- 
glašujući im: 

— Ne kaljajte se! 

Bilo bi nam potrebno posebno poglavlje o borbi oca 
Pia protiv nečedne mode. Tražio je da žene budu odje- 
vene čedno, kako dolikuje osobama koje se boje Boga. 

— Idi, zaodjeni se! — Koliko je puta otac Pio po- 
novio taj povik? Jednoj je pokornici rekao: — Bolje je 
da ti se odsjeku ruke... jer ćeš manje trpjeti ovdje, nego 
u Čistilištu... Tijelo ogoljeno će gorjeti. 

Još strašnija je bila njegova borba protiv drugih 
preteških zala: homoseksualnosti, eutanazije i pobačaja. 
On je te grijehe smatrao kao odvratnost na ljudima i ru- 
šenjem svih čovječjih i kršćanskih vrijednosti, 


Dom za olakšanje trpljenja 


Veče 9. siječnja 1940. je datum utemeljenja velike 
klinike pokraj svetišta Sv. Marije od Milosti, 

Otac je Pio saopćio svoje veselje trojici svojih du- 
hovnih sinova: ljekarniku, Karlu Kisvardayu; liječniku, 
Guglielmu Sanguinettiu; agronomu, Mariu Sanvicou, Re- 
kao je: 

S Večeras počinje moje veliko zemaljsko djelo. 

On je imao već u ruci prvi kamen, zlatni marengo 
od deset franaka, dar neke nepoznate starice; ništa drugo. 

Moglo se smatrati očitom ludošću, ako se gleda vri- 
jeme i mjesto; vrijeme ratno, mjesto surovo i osamljeno. 
Ali vjera svetaca je divovska. Počeli su odmah skupljati 
prinose i oni su brzo stizali sa svih strana svijeta. 

U svibnju 1947. počeli su radovi punom parom, i za 
devet godina bolnički je kompleks dovršen. 

Otvorenje Doma za olakšanje trpljenja bilo je 5. svib- 
nja 1956, s blagoslovom kardinala Giacoma Lercaroa i 
nadahnutim govorom pape Pia XII. 

Od onda, Dom za olakšanje prima, u sve većem 
broju, bolesne udove Kristova Otajstvenog Tijela. I uvi- 
jek će napredovati, usprkos svim olujama. To je osigurao 
otac Pio. 

— Dom za olakšanja uzdržava Gospodin svojim vla- 
stitim rukama. On je djelo Božje i nastavlja se u vje- 
kove. Jao onome ko ga dirne... 

Dom za olakšanje je, po ocu Piu, »mjesto molitve i 
znanosti«. Vjera i tehnika, ascetika i liječničko umijeće, 
mistika i medicina, moraju »zahvatiti cijelu cjelcatu oso- 
bu; tijelo i dušu«, kako je rekao papa Pio XII, u govoru 
otvaranja. 

Za oca Pia Dom za olakšanja morao je postati »bol- 
nički grad; tehnički izjednačen sa najsmionijim kliničkim 
zahtjevima«, ali je nadasve morao biti mjesto »gdje se 
ljudski rod pronalazi u Kristu raspetom, kao jedno stado 
pod jednim pastirom«. 

Neki su prigovarali ocu Piu: zašto izgraditi Dom za 
olakšanja tako lijep i privlačan te se čini da je odviše 
raskošan? 

— Odviše raskošan?... — odgovori on. — Ali da 


je moguće učinio bih ga od zlata... jer bolesnik je Isus. 


i sve je malo što se radi za Gospodina. 

Drugom je prilikom rekao odgovornima za poslove: 

— Učinite ga lijepim kao raj, jer mora ugostiti bo- 
lesna Isusa. 

U njegovanju bolesnika, po ocu Piu, mora se pošti- 
vati ljestvica vrijednosti: najprije Božja milost, a onda 
čovjekov posao. 

Bijaše to tehnika bl. Josipa Moscatia, glasovitog kli- 
ničkog liječnika iz Napulja. Otac Pio bijaše savršena jeka 
blaženog Moscatija, kada je rekao najvećim kliničkim 
liječnicima svijeta, okupljenim na simpoziju, u San Gio- 
vanni Rotondu: ' 

— Vi imate zadaću liječiti bolesnika; ali, ako postelji 
bolesnika ne nosite ljubavi, ne vjerujem da će lijekovi 


mnogo koristiti. Ja sam to iskusio... Nosite Boga bo- 


lesnima; vrijedit će više od bilo kakva liječenja... 

Dom za olakšanje trpljenja uvijek će svjedočiti o 
plodnosti Božje ljubavi. Božja se ljubav razlijeva na stvo- 
rove. Ko je pun te ljubavi mora se darovati stvorovima. 
Tako su radili svi sveti. 

Ljubav prema Isusu raspetom tjerala je oca Pia da 
se daje braći koja su bolesna, bilo u duši bilo u tijelu. 

Liječenju duhovnih bolesti on se sav posvetio u sve- 
ćeničkoj službi ispovijedanja i duhovnog vodstva. Lije- 
čenju tjelesnih bolesti on je posvetio ustanovu jedne bol- 
nice koja ne smije biti obično mjesto žalosti i boli, nego 
jedan pravi dom, vedar i lijep; dom u kom se nalazi 
olakšanje trpljenja. 


Molitvene skupine 


Djelo oca Pia su i »Molitvene skupine«. Danas ima 
mnogo tih skupova i oni su velika snaga u Crkvi, nosioci 
čisto evanđeoske poruke, što je zajamčeno čitavim živo- 
tom jednog svećenika raspetog kroz pedeset godina. 

Na velikoj papinskoj audijenciji Molitvenih skupina 
oca Pia, 24. rujna 1975, papa Pavao VI govorio je »o ocu 
Piu iz Pietrelcine, koji se, između tolikih izvršenih ve- 
likih i dobrih stvari, rodio i tu četu, tu rijeku osoba koje 
mole i koje se, po njegovu primjeru i nadajući se nje- 
govoj duhovnoj pomoći, posvećuju kršćanskom životu 
i svjedoče o zajedništvu u molitvi, u dobrotvornoj lju- 
bavi, u duhovnom siromaštvu i u snazi kršćanskog ispo- 
vijedanja«. 

»Rijeka ljudi što mole... i svjedoče... snagom krš- 
ćanskog ispovijedanja«. To su Molitvene skupine oca Pia, 

One moraju biti kršćanstvo što moli, živo, energično; 
tada će biti i »svjetionici svjetla i ljubavi u svijetu«, ka- 
ko je govorio otac Pio, usred tmina zabluda, nasilja, 
»zbrke pojmova«, što pustoše društvo i Crkvu. 

Te su skupine bile proročka ustanova, nadahnute jed- 
nom pobudom pape Pia XII, koju je prisvojio i ostvario 
otac Pio, sin pažljiv i poslušan riječi Kristova Zamjenika. 

— Ajdmo na posao, — rekao je tada otac Pio — za- 
sučimo rukave. Odgovorimo prvi tom pozivu Rimskog 
Prvosvećenika. 

Već mnogo godina prije, 1914. godine, otac Pio je u 
jednom pismu, nekoj duhovnoj kćerki, zacrtao veličan- 
stven program Molitvenih skupina. 

U njemu se govorilo da Molitvene skupine moraju 
biti za svijet i u svijetu svjedočanstvo života »uistinu 
kršćanskog«, što se hrani »neprestanom molitvom« i ta- 
ko se ostvaruje bitni sadržaj Očenaša, 

Glavni ciljevi kojima teže Molitvene skupine — kao 
slaviti Boga, spasavati opake, posvećivati duše — od- 
govaraju temeljnim ciljevima same molitve: klanjati se 
i hvaliti, zahvaljivati, ispaštati, davati naknadu. 

— Ono što nedostaje čovječanstvu — ponavljao je 
mnogo puta otac Pio — jest molitva. , 

I to je istina. Ako stvari idu naopako, ako toliko 
nasilje i tolika pokvarenost muče naše društvo, razlog je 
što je izgubilo životnu i spasonosnu vezu s Onim koji je 
rekao: Bez mene ne možete učiniti ništa (Iv. 15, 5). 

Ako živimo u mraku i nesigurnosti, razlog je u tom 
što je oslabilo naše jedinstvo s Onim koji je rekao: Tko 
slijedi mene ne hoda u tami (Iv. 8, 12). 

Osnovati Molitvenu skupinu oca Pia vrlo je jedno- 
stavno. Dostaje i nekoliko članova; treba naći svećenika 
koji želi voditi skupinu, biskupovim blagoslovom. Otac 
je Pio doista govorio: — Ne činite ništa bez pristanka 
i dopuštenja biskupa i svećenika. Činite sve složno i slu- 
šajte. 

Zato neka se organizira svakog mjeseca jedan ili 
više molitvenih sastanaka, na kojem se moli krunica i raz- 
matra o poruci i primjerima oca Pia. 

Ako članovi skupine budu vjerni, privući će i druge 
i stvarno postati »svjetionik svjetla i ljubavi u svijetu«. 

Jednog će dana, pred Bogom, shvatiti dragocjenost 
i životnu potrebu tog molitvenog života što ga skupine 
imaju ostvariti. 

— To je najviši apostolat što ga jedna duša može 
vršiti u Crkvi — uvjerava otac Pio, 

Zapanjujuća pedesetgodišnjica 

Nikada nitko na zemlji nije mogao slaviti tako za- 
panjujuću pedesetogodišnjicu kao otac Pio; pedeset go- 
dina nositi rane, ili pedeset godina rana i krvi, groznica 
i razdirućih bolova. 

Znamo za kraće stigmatizacije kod drugih stigmati- 
ziranih svetaca; Sv. Franjo Asiški, sv, Veronika Julijani 
i sv. Gemma Galgani, bili su raspete žrtve što su za krat- 
ko izgorjele, od proždirućeg ognja Božje ljubavi. 

Otac je Pio naprotiv imao misiju da pokazuje svijetu 
sličnost Isusu raspetom, čitava pola stoljeća, To je jedin- 
stveno i uzbudljivo svjedočenje za istinitost onih velikih 
Pavlovih riječi: Jer, ja na svom tijelu nosim biljege Isu- 
sove (Gal. 6, 17) da se i život Isusov očituje u našemu 
smrtnom tijelu (2 Kor. 4, 11). 

Ono jutro, 20. rujna 1968, u San Giovanni Rotondu, 
imalo je izgled blagdana i neobične radosti, 

Bilo je golemo mnoštvo ljudi što su došli sa svih 
strana Italije i svijeta. Hiljade je kola stajalo na putovi- 
ma i mjesnim trgovima. Svuda je vladala stiska: u crkvi, 
u restoranima, u hotelima, u privatnim kućama, na ce- 
stama. 

Otac je Pio slavio Misu u običajeno vrijeme, a silan 
broj ljudi sudjelovao je pažljivo i pobožno. Gusta četa 
svećenika i redovnika okruživala je oltar, dok je otac 
Pio, polagano i patnički, obnavljao Kristovu žrtvu, po- 
stavši i on sudionik, po ranama, u bolima raspetog Spa- 
sitelja. 

Bila je to njegova pretposljednja Misa. Oltar, sveti- 
šte, kor bijahu gotovo sasvim prekriveni crvenim cvije- 
ćem; pedeset vaza crvenih ruža za pedeset krvavih go- 
dina. 

Odmah iza Mise, otac Pio, vrlo lijep, lica preobra- 
žena očinskom blagošću, prolazi između dva dugačka niza 
svećenika, koji ga poštivahu sinovskom odanošću. Zatim 
ulazi u ispovijedaonicu, kao obično. Nikad predaha, pa 
ni u onaj tako izuzetan dan! 

Podvečer se spustila iz sela fantastična bakljada, a 
onda je priređen veličanstven vatromet u čast dragog 
oca, 


Ali, otac Pio ne osjeća se dobro. Nije se mogao po- 
kazati ni na prozoru. Njegov prozor ostaje tvrdoglavo za- 
tvoren. Slijedećeg jutra ne može ni Misu služiti. 

Pedeset godina krvi. »Sav je moj život — pisao je 
on jednom — neprestano prelaženje sa oltara žrtvova- 
nja na oltar paljenica.« 

e Pedeset godina čuda. Nije moguće živjeti pola sto- 
ljeća, s pet rana koje liju krv svakog dana, bez posebnog 
Božjeg dara. : 

. Pedeset godina milosti. Bezbrojne su duše, po ocu 
Piu, postigle obraćanje i spasenje; mnogi su ozdravili ili 
su im barem olakšane fizičke boli. 


Iscrpljena žrtva 


. Otac je Pio umro ponavljajući, do zadnjeg trenutka, 
imena svoje uzvišene ljubavi: 

— lsuse, Marijo... Isuse, Marijo... 

. U nedjeljno jutro, 22. rujna 1968, skupilo se iznova 
veliko mnoštvo u San Giovanni Rotondu, jer se slavio 
međunarodni sastanak Molitvenih skupina oca Pia. 

To jutro otac je Pio mogao služiti svetu Misu i po- 
glavar ga zamoli neka je i pjeva. 

; Otac Pio bijaše na kraju života; svi su vidjeli da je 
uništen. Pjevao je Misu, ali se činilo kao da je pjeva sa 
visine križa; njegov dubok glas bijaše hrapav, tjeskoban; 
mučio je slušače. : 

Na koncu je Mise iznenada klonuo i počeo teturati; 
bio bi pao na zemlju, da ga nisu na vrijeme uhvatila 
subraća. 

Krik užasa čuo se od naroda, kada je vidio kako 
otac Pio pada. Imao je još toliko snage da ponavlja očin- 
skim glasom: 

— Djeco moja... djeco moja... 

Bio je to znak bliskog kraja. Ali nitko nije htio o 
tom ni misliti. Bilo je čudno, ali bilo je tako. Za duhovne 
sinove, on bi morao umrijeti ko zna kada i sa koliko 
stotina godina... 

I onog jutra, otac Pio, tako iscrpljen, želi sići i ispo- 
vijediti jednu grupicu osoba. Zatim su ga na rukama od- 

nijeli do korskog prozora da pozdravi mnoštvo iz Moli- 
tvene skupine. 

U onaj isti dan, osim toga, održane su još dvije vrlo 
znakovite svečanosti: blagoslov kripte u novoj crkvi i po- 
stavljenje kamena temeljca za veličanstveni Križni put 
što su ga duhovna djeca darovala ocu Piu, za pedeseto- 
godišnjicu rana. 

Tko bi ikada pomislio da bi kripta neposredno poslu- 
žila za ukop oca Pia? Bila je blagoslovljena baš na vri- 
jeme. I 

Što se tiče Križnog puta, jasno je da duhovna djeca 
nisu mogla smisliti usklađeniji dar svom Ocu, u čijem 
su tijelu »bile utisnute rane Kristove«, Na padini gore 
bio je zacrtan i zauvijek isklesan put pedeset godina krvi 
oca Pia, Cirenca Isusova, komu bi sličan do smrti. 

Naveče, međutim, ponovno su vidjeli s olakšanjem 
oca Pia, na blagoslovu; bio je na klecalu, s krunicom u 
rukama. 

Na svršetku, podignut od subraće, dugo je proma- 
trao, zadnji put, crkvu punu ljudi. 

— Oče, kome ćete upraviti posljednji pogled prije 
smrti? — pitali su ga jednom. 

— Svojoj braći u progonstvu — odgovorio je. 

Zatim se povuče u ćeliju i nekome, ko ga je pitao 
kako se osjeća, odgovori: 

— Loše, loše, sine moj. Nedostaje mi samo grob. 
Više sam ondje nego ovdje. 

Iza ponoći zamoli subrata, koji ga dvorio, da ujutro 
služi Misu za njega; zatim se ispovijedi. Preporuči mu 
da zamoli oproštenje kod subraće za nanesena uznemi- 
rivanja; moli od svih, subraće i duhovne djece, jednu mo- 
litvu za svoju dušu i jamči svima blagoslov: braći, du- 
hovnoj djeci, bolesnicima. 

Obnovi svoje redovničke zavjete te izmoli Oče naš 
jasnim glasom; zatim se digne i, kao uvijek odjeven u 
habit sv. Franje, iznenada, hitro krene, »kao mladić«, 
iziđe iz sobe, dođe na terasu i tu se zaustavi na nekoliko 
minuta. Zatim se dade odvesti unutra i sjedne na naslo- 
njač; pogleda zid na kojem se nalazila slika mame i reče: 

— Vidim dvije mame. ' 

Subrat mu rekne da loše vidi, jer ona slika je samo 
majčina fotografija; ali otac Pio uporno ponovi: 

— Ne brini, vidim odlično. Ja vidim tamo dvije 
mame. 

Onda otac Pio počne blijediti u licu, znoj mu oblije 
čelo; usne su poplavile dok su ponavljale: 

— Isuse, Marijo... Isuse, Marijo... 

Dva su sata. Subrat pomisli da stvari nagle i stane 
trčati da zove pomoć. Otac ga Pio dvaput zaustavlja: 

— Ne budi nikoga. 

Subrat ipak potrči, stižu odmah otac Poglavar, druga 
subraća, jedan liječnik. Zatim preostala braća i liječnici. 

Otac Pio primi bolesničko pomazanje, dok su mu 
se usne neprestano micale, jedva, jedva; stalno ponav- 
ljajući: 

— Isuse, Marijo... Isuse, Marijo... 

I kraj; nagne glavu na prsa; ne diše više. Prešao je 
u vječnost. 

Nazočni su dugo ostali sabrani, gotovo skamenjeni 
od boli; zatim bol bukne u dug, neobuzdan plač. 

Međutim, izvan samostana, duhovni sinovi oca Pia 
bdiju u strahu i čekaju jutro da nešto doznaju. I ujutro 
se raširi, poput munje, strašna vijest: otac Pio je mrtav! 
Njegova je duša utonula u Boga. a 

Žalosna je vijest, nažalost, bila predviđena, ali za- 
jedničko iskazivanje boli jednako je veliko, neizrecivo. 
U mnoštvu, što je ispunilo crkvu i trg pred njom, vide 
se lica razdirana tugom, i ljudi kako plaču, kao djeca. 
Najveći dio steže u rukama krunicu, ali ne uspijeva mo- 
liti; u srcu sviju nalazi se velika praznina, kao da im je 
umro vlastiti otac ili vlastita majka. 


»Kraljeva tajna« 


Čim je umro otac Pio, na njegovu se tijelu dogodilo 
nešto što silno zapanjuje: pet rana je potpuno iščezlo. 
Nije ostalo ni najmanjeg znaka spomena. Ništa. : 

Tamo gdje su bile duboke i krvave rane, tkivo se 
izjednačilo, postalo je cjelovito i glatko kao ono u djeteta. 

Molitva je oca. Pia, da nestanu vanjski znakovi, ko- 
načno uslišana. Ko zna kakva bi sve znanstvena ispitivanja 
ljudi željeli obaviti nad tajnom onih rana, No, »tajna je 
Kraljeva« (Tb. 12, 7) ostala Bogu, a mi se možemo stidjeti. 

Istina je da su već od nekog vremena njegove rane 
smanjivale istjecanje krvi, a u zadnje vrijeme ruke su 
bile bez krvavih grudica na poleđini i dlanovima. Stoga . 
nas potpuni nestanak, čak i ožiljka, sili da još jedanput 
uskliknemo: Ovdje je prst Božji! . : 

Najljepše i najdragocjenije značenje ovog: događaja 
treba ubrati u stvarnosti osobe i zadaće oca Pia. 2. 

Ono polagano smanjivanje protoka krvi jasno je iz- 
ražavalo da se njegova misija kretala kraju, jer je žrtva 
svršavala svoje žrtvovanje; bila je istrošena, kao Isus 
na križu. ' . = 

Bogu čast i slava, što je u naša vremena htio objaviti 
svoju moć i svoju ljubav u tom čovjeku, u kojeg je uti- 
sinuo znak Boga živoga (Otkr. 7, 2). 


»Više nego da je živ« 


Pogrebne svečanosti oca Pia odvijale su se četiri dana 
iza njegove smrti. : Y X 
Povorka ljudi, koji dođoše sa svih strana svijeta iska- 
zati poštovanje tijelu čudesnog kapucina, činila se bes- 
krajna. Računa se da je pokopu prisustvovalo oko sto hi- 
ljada osoba. Bila je to uzbudljiva i veličanstvena proslava. 
Na plavom su nebu zujale eskadrile aviona, prateći 
povorku koja prolazi osam kilometara. fa : 
Dom za olakšanje trpljenja osvanu okićen narodnim 
zastavama na pola koplja. Profesor Enrico Medi gotovo 
tri sata neprestano komentira preko mikrofona otajstva 
krunice. ) 
Činilo se da to nije sprovodna povorka, nego veli- 
Č ena procesija u čast jednog sveca, 
o Misa i aeiikla pokojnika bili su na trgu pred 
svetištem. Sve se odvijalo velikom svečanošću i tihom 
sabranošću. . jna na 
Bolesnici iz Doma za olakšanje trpljenja pribivali 
su svetim obredima sa bolničkih prozora, a u večernjem 

sumraku, sa ravnice su stizali snažni snopovi svjetla iz 
reflektora što su rasvjetljavali Dom i svetište. 

Bila je to golema slava ocu Piu, njegovu djelu, nje- 
govim sinovima. 

Poslije smrti oca Pia, bilo je još uvijek nekih koji 
su se plašili da se neće nastaviti velike i lijepe stvari, 
što ih je on promicao za žvota. 

Neko je tvrdio da će svetište mnogo izgubiti, da bi 
trebalo zatvoriti vrata nekim hotelima i restoranima, da 
će se broj hodočasnika smanjiti, da će bolnica imati te- 
žak i bijedan život. 

Međutim, dogodilo se protivno. Otac Pio bijaše re- 
kao, već prije više godina: 

— Kao mrtav uzvitlat ću još veću prašinu nego živ. 
— I još: — U raju ću raditi sa obadvije ruke. 

Uistinu, cjelovit razvoj San Giovanni Rotonda odonda 
je neprestano sve veći, što zadivljuje sav svijet. Nepre- 
kinut dolazak hodočasnika u svetište, povećanje Doma 
za olakšanje trplenja, aktivnost hotela i restorana, stva- 
ranje novih tvorevina, kao divan Križni put, trg Krunice, 
»Umjetnički centar otac Pio«,y izdavanje spisa oca Pia. 

Zatim, glas se o čudesima sve više širi, rastu gra- 
đevine, organiziraju se molitvene skupine i održavaju 
se narodni i međunarodni sastanci; sve ovo, kao i druge 
stvari, događaju se iza smrti oca Pia, s dubokom i plod- 
nom životnošću, sa životnom snagom koje neće nikada 
nestati, jer ima korijenje u srcu i u krvi oca Pia, u nje- 
govim krepostima i u njegovim ranama. 

Priredio Mihael Cukovečki 


DODATAK 


Mistički vrhunci 
(Što se zbivalo u duši oca Pia) 


1. — Bitna značajka koja pokazuje da je duša u mi- 
stičkom stanju jest ulivena nadnaravna pri- 
suntnost Boga u duši. Čovjekov rad te napor 
moći i osjeta zamjenjuje božanska pokretna sila koja ra- 
di iznutra, u središtu duše. Čudesni učinci ove čudnovate 
i djelatne prisutnosti ne mogu se lako prevesti u riječi. 
Takva je napetost intimnih veza s Bogom, da rad moći 
postaje sve teži i duša gotovo napušta osjete. Zbog toga 
kontemplativni čin traje kratko. Dotiče granicu ekstaze: 

»... Bog je sada sam onaj koji neposredno djeluje 
i radi u centru duše, bez službe osjeta, bilo nutarnjih bilo 
vanjskih. To je djelovanje tako visoko, tako tajno, i tako 
slatko, da je sakrito svakom ljudskom stvoru, pa i sa- 
mim: buntovničkim anđelima...« (Pismo o. Pia, 9. 2. 
1914). 

2. — Duša neprestano roni u nova i sve čudesnija 
otkrića, rasvjetljena tom dubokom koniemplacijom, u Bo- 
gu, u njegovim otajstvima i svojstvima. Ona je. ispunjuju 
dubokim divljenjem, neuzdržljivom radošću, rajskom sre- 
ćom i preplavljuju jednim »gotovo neprestanim preobi- 
ljem utjeha«. 

Postoje, istina je, i bolna razdoblja, ali ih duša ne 
oplakuje kao da je Bog napušta, nego kao »ljubavne ša- 
le«, »biranost njegove najfinije ljubavi«. Radosti i utjehe 
ne isključuju bol, nego omogućuju da bude podnosiva, 
poželjna i ljupka. 

Ljubav i bol idu paralelnim putem; jedna i druga 
zajedno čiste i preobrazuju dušu, 

3. — Izvanredno živa rasvjetljenja što ih duša prima 
o :Bogu io njegovim tajnama, osvajaju moći (duše) i u 
njih se utiskuju neizbrisivim načinom, a da ih ne uspije- 
va drugima primjereno objasniti. Duša radi toga trpi i, 
jer se ne može svladati, brizne u plač, uzdahe, uzvike 
ljubavi, radosne skokove, pohvalne pjesme, itd. To je lju- 
bavna opojnost... 

4. — Malo po malo ukoliko jačaju intimne veze s 
Bogom, duša ostaje kao utonula i upijena u sebe samu. 
Postaje joj teško i mučno saobraćati sa stvorovima; že- 
ljela bi da se osami i bavi samo s božanskim gostom; 
to ide tako daleko da trpi kada mora udovoljiti najele- 
mentarnijim prirodnim potrebama, jer je to, čini joj se, 
gubljenje vremena... 

.. 5. — Posebne milosti neprestano se ulijevaju u dušu 
i bude u njoj osjećaje duboke zahvalnosti i poniznosti. 

Sve većoj i bistrijoj spoznaji Boga, koja izbija čuv- 
stva hvale i divljenja, odgovara sve jasnije i dublje gle- 
danje svoga ja, sa svim njegovim ograničenjima i nedo- 
stojnošću. 

Zbog toga, umjesto da sebi pripisuje neku zaslugu 
ili da se sebi dopada radi toga stanja, duša priznaje i ra- 
do otkriva da je sve čista milost Boga, kojemu je drago 
da je uzdigne k sebi, usprkos njene nedostojnosti, i da 
je učini predmetom tolike ljubavi i dobrohotnosti... 

6. — Sinovski strah što promatra Boga iz tolike bli- 
zine te strah da ga ne uvrijedi, da mu se neće svidjeti, 
da mu ne bude nevjerna i nezahvalna, pošto je kušala 
opojan sastanak s njime, raspaljuju sve više želju rastr- 
gati veze što privezuju dušu za progonstvo i priječe uzle- 
tjeti prema domovini... 

7. — Drugi karakterističan pogled na mistično sta- 
nje jest bolna opreka između nezasitljive žudnje te žarke 
čežnje posjedovati i hvaliti Boga, upoznatog i ljubljena, 
i utvrđenja da mnogi ljudi ne samo da ga ne poznaju 
i ne ljube, nego neće da ga upoznaju, preziru ga i vri- 
jeđaju. 

Duša, razdirana ljubavlju prema Bogu i bližnjemu, 
osjeća zbog toga duboku bol i željela bi upotrijebiti sve 
moguće napore da svi ljube Boga i da se spase. Ljubav 
prema Bogu i revnovanje za duše dva su pola što vuku 
dušu... 

8. — Nezasitljivim čežnjama i velikim trpljenjima 
duša želi na neki način naplatiti boli raspetog Boga i su- 
rađivati s njim na spasavanju duša. 

Otkupljujuća bol jedan je od sastavnih dijelova mi- 
sije oca Pia, povjerene od Boga, I on je potpuno svijestan 
da njegov život mora biti jedan križni put, i želi 
velikodušno proći tim bolnim putem zagrlivši križ, od 
kojeg se ne želi odijeliti nikada i na kojem hoće umri- 
jeti... 

9. ... Dakle, duša je apsolutna sigurna da je sjedi- 
njena s Bogom. Demon ne može krivotvoriti ni patvoriti 
to sjedinjenje, čak ga ni ne poznaje, jer su u tom stanju 
Bog i duša kao jedno, te se đavao ne može ni približiti. 

Ova je pojava na neki način protuslovna i zbunju- 
juća u ponašanju duše. Tako jasna i očita sigurnost Božje 
prisutnosti i stvarnosti božanskih djelovanja doživljena 
neizrecivim načinom, ne smiruje dušu na dugom i bolnom 
putu pasivnih čišćenja... 

Promatrajući čitav životni tok oca Pia biva nam ja- 
sno da je istovremeno imao i božanska uživanja ali i stra- 
šna trpljenja... 


Pomagači oca Pia 


Iznosimo u nekoliko redaka živote triju značajnih 
osoba u životu oca Pia koje u našoj knjizi nisu spo- 
menute: ' 

1. — Mary McAlpin Pyle. Amerikanka, rodom iz, 
New Vorka, lijepa, bogata i plemenita, svršila je fakultet. 
Roditelji su joj imali tvornicu sapuna. Bili su prezbite- 
rijanci. . : Za 

Roditelji joj ne dozvoljavaju brak s jednim mladićem 
i šalju je u Europu. U Barceloni prelazi na katoličku 
vjeru, a u Italiji sluša o ocu Piu i polazi k njemu. 

1923, kada je imala trideset i pet godina, dolazi u 
San Giovanni Rotondo, upoznaje oca Pia kome se po- 
vjeri. On je utješi, ispovijedi; postaje njen duhovnik. Ona 
se smiri i svoje boli za domovinom i izgubljenom ljubavi 
mirno snosi. 

Kada se javila roditeljima, oni su odmah došli u 
Italiju, misleći da .s njome nešto nije u redu. Ljutili se, 
ali vidjevši da je ona zdrava i sretna, primirili su se. 
Budući da nije htjela natrag u Ameriku, roditelji joj sa- 
grade vilu u San Giovanniju; šalju joj novac za uzdrža- 
vanje i pomažu njene akcije. 

X Više od četrdeset godina ona tu živi i pomaže ocu 
Piu u svim njegovim pothvatima. Izgradila je u njegovu 
rodnom mjestu kapucinski samostan, crkvu i serafsko sje- 
menište, kupila njegovu rodnu kuću i pretvorila je u mu- 
zej, pomagala u izgradnji Doma olakšanja, primila na 
stan roditelje i brata oca Pia koji su tu i umrli, Naučila 
je svirati orgulje i svirala do smrti, vodeći i vježbajući 
pjevače. Primala je na stan strance i tumačila hodočasni- 
cima na više jezika... Kapucini su je zvali »mamom«. 
Umrla je pet mjeseci prije oca Pia i pokopana je u ka- 
pucinskoj grobnici, zajedno s njegovim roditeljima. 

2, — Federico Abresch. Po zanimanju fotograf a po 
vjeri protestant. Oženio se Talijankom i radi nje primio 
katoličku vjeru. Iza bračnog putovanja se dobro ispovije- 
dio, a sve ostale ispovijedi nisu bile valjane... 

Iz radoznalosti posjećuje oca Pia. Pristupa u ispo- 
vjedaonicu, ali ga otac Pio otjera, jer nije bio pripravljen 
niti je znao kad se zadnji put dobro ispovijedio. Kada 
se ponovno vratio otac mu Pio rekne točno da se po- 
sljednji put dobro ispovijedio iza bračnog putovanja. 

Ispovijedio se skrušeno. Ostao je u San Giovanniju- 
Svaki je dan prisustvovao Misi i ušao u Treći red. 

Taj je fotograf naslikao mnogo slika oca Pia. Rasi- 
jane su po cijelom svijetu... Zanimljivo je kako prva 
slika nije uspjela. Otac je Pio nije želio! Za kasnije slike 
su poglavari dali dozvolu i uspjelo je. 

: Bračni par Abresch nisu imali djece a željeli su, Ute- 
kli se ocu Piu i on je rekao: »Dajte mu ime Piol« I bio 

je dječak koji je kasnije postao svećenik... Otac nije 

\doživio te sreće, jer je prije umro, 

\ 3. — Alberto del Fante. Pravnik i novinar. Čitao je 
mnogo i slušao o ocu Piu, ali nije vjerovao. Sve je držao 
običnom prevarom i zaslijepljivanjem ... 

Ali oboli njegov nećak, kojeg je on vrlo volio. Drugi 
su ga preporučili ocu Piu i nećak ozdravi. Tada Alberto, 
na nagovor prijatelja, pođe ocu Piu. Pristupi u ispovje- 
daonicu i rekne da nema vjere, ali da je pošten! Otac 
mu Pio nabroji sve njegove grijehe i ovaj pošteno prizna. 

Drugo jutro pribiva Misi i Pričesti. Kasnije priznaje 
da je to bila najpobožnija Pričest u njegovu životu. 

Napisao je prvu knjigu o ocu Piu, koja je došla na 
indeks, jer nije imala crkvenog odobrenja. Bila je osu- 
đena knjiga, a neki su mislili da je osuđen otac Pio. 
Kasnije je osuda skinuta. Alberto je napisao više knjiga 
o ocu Piu i proslavio se kao prvi njegov životopisac: 


Nekoliko čudesa za života oca Pia 


Nađena voda. Kada su gradili samostan i crkvu u 
Pietrelcini nisu imali vode. Kamenito tlo. Kopali su na 
više mjesta i nisu ništa pronašli. Poslali su nacrt ocu 
Piu. On malo promisli i označi jedno mjesto s napomenom 
da kopaju pet metara duboko. Našli su odličan izvor S > 
obiljem vode. Još i danas služi cijeloj okolici, 

Neće da je ozdravi. Mnoge su osobe ozdravile od raz- 
ličitih bolesti molitvom oca Pia... Ali jednu svoju ne- 
ćaku koja je imala padavicu nije htio izliječiti, rekavši: 
»Bog bi ti udijelio milost zdravlja, kada bih ga zamolio. 
No, ne bih želio odgovarati za tebe, pred Gospodinom, 
jer bi jako ljubila svijet, krenula lošim putem i upropa- 
stila dušu«! ' ' 

Dijete u vodi. Jednoj ženi, koja nije mogla priznati 
svoj grijeh, rekne otac Pio: »Idi do jezera, pogledaj u nj 
i vrati se!« Žena je u jezeru ugledala maleno dijete, koje 
je ubila prije devetnaest godina i bacila u vodu. Sva pre- 
strašena požuri natrag i ispovijedi svoj grijeh. 

Nema zjenica a vidi. Gemma di Giorgi rodila se u 
Siciliji. Bila je slijepa; bez zjenica. Nikakvi liječnički za- 
hvati nisu pomagali. Ona sama pripovijeda kako su je, 
kao sedmogodišnju djevojčicu, odveli ocu Piu. Čekala je 
s bakom u redu pred ispovjedaonicom. Najednom je otac 
Pio pozove i upita da li bi se pričestila. Ona rekne da 
se mora prije ispovijediti. On je ispovijedi, pogladi joj 
čelo i oči. Povede je do oltara, gdje je pričesti i rekne: 
»Gemma neka te blagoslovi Gospa. Budi dobra i sada se 
pomoli.« Pokrila je lice, dok je molila. Kada je podigla 
ruke k licu, ugleda oca Pia. Začuđeno pogleda oko sebe 
i opazi mnoštvo hodočasnika. 

— Što se dogodilo, Gemma? — pitala je baka, 

— Bako, bako, ja vidim — zavikala je djevojčica. 

Četiri mjeseca iza čuda, glasovit okulista u Perugi, 
doktor Caramazza, stručno i potanko pregledava njene 
oči i zaključuje da ona ne može vidjeti, jer nema zjenica. 

Djevojka je izrasla, redovito svršila studij, odlično 
vidi i često se nađe u San Giovanniju. Otac se Pio uvijek 
izvlači: neka ne pripisuju njemu čudo nego Gospi!... 

Odbačeno dijete. Jednog je dana došla ocu Piu mlada 
protestantska djevojka, kćerka bogatih roditelja iz Švi- 
carske. Bila je na samrti. Zadnji stadij tuberkuloze. 

Otac joj Pio rekne da će je Gospa ozdraviti ako 
prihvati katoličku vjeru. 

Sva sretna vrati se kući, ali doživi užasno razoča- 
ranje. Roditelji je se odriču i izbaštinjuju. Više je vole 
vidjeti mrtvu, nego zdravu u katoličkoj vjeri! 

Djevojka je željela živjeti. Napusti roditelje, vrati se 
ocu Piu. Ljudi dobra srca prime je na stan i hranu. Bude 
poučena o vjeri, primljena u Crkvu i onog trena ozdravi. 
Kada je isti dan primila Pričest, izjavila je ocu Piu da 
nikada nije bila tako sretna u životu i iskaže mu veliku 
zahvalnost, ali i žalost što nema roditelja. 

Otac je Pio upita da li bi htjela uzeti drugu mamu. 
Ona radosno potvrdi. On je povede u crkvu i kaže neka 
ostane u blizini ispovjedaonice. Dok je on ispovijedao 
došla je na red neka gospođa koja se gorko tužila što 
nema djece. Otac je Pio zapita da li bi htjela uzeti sirotu 

za kćerku. Ona odgovori da je prima od svega srca, ali 
samo preko njega. 

: Tada on izađe iz ispovjedaonice, dovede djevojku i 
kaže gospođi: »Evo vam kćerke!« Onda se okrene dje- 
vojci i rekne: »Tu je tvoja mama!« 

. Duboko ganute i obje plačući zagrle se i izljube. Bes- 
krajno sretna krenula je djevojka s novom majkom u 
novu kuću! 

Otac Pio uvijek je plačući molio za odijeljenu bra- 
ću — protestante! 


Nedužna djevojka na strijeljanju. Za vrijeme dru- 
gog svjetskog rata, kada su saveznici s juga Italije kre- 
tali prema sjeveru, u nekom mjestu jaka je eksplozija 
ubila više vojnika i mnoge ranila. 

Našlo se u mjestu žena i ljudi koji su krivnju bacili 
na mjesnu učiteljicu, mladu djevojku. Odmah je pogra- 
be, odvedu na mjesto zločina, pokažu joj ubijene vojnike 
i ljude... Ona o svemu nije imala ni pojma. Bila je u 
kući s mlađom sestrom. 

Bez ikakva ispitivanja i suda odmah je odvedena na 


strijeljanje. Kod sebe je imala krunicu i sliku oca Pia, 


kome se počela vruće preporučivati i moliti za hitnu 
pomoć... 

Čekala se još samo naredba oficira i ona bi bila ustri- 
jeljena, ali u to se pojave tenkovi i saveznički vojnici. 
Likvidatori su se zbunili i nisu znali što bi učinili, Dotle 
su se prijatelji snašli, objasnili saveznicima da djevojka 
nije kriva, već oklevetana. 

Dok je ona bila odvedena, u kuću je navalilo više 
vojnika koji su počeli od reda pljačkati, tobože, tražeći 
eksploziv. Njena sestra je očajna gledala; nije mogla ni- 
šta učiniti... 

Najednom zagrmi snažan muški glas: »Dosta!« Pljač- 
kaši nastave dalje, ne obazirući se ni na što. Tada zagrmi 
još jači glas: »Dostal« Ovaj puta nasilnici prestrašeni 


pobjegnu. ; 
Kasnije učiteljica posjeti oca Pia i srdačno zahvali 
za pomoć. On je samo ovo rekao: — Dijete moje, kako 


sam morao žuriti radi tebe! 

Dominikanac. U nekom se samostanu južne Italije 
sestre razdijelile na dvije strane, jedne za oca Pia, druge 
protiv. Njihov duhovni vođa svećenik dominikanac ode 
preobučen u San Giovanni da se uvjeri što je istina. 

Uvukao se u sakristiju gdje je otac Pio ispovjedao. 
Smeten dođe pred oca Pia, koji mu reče: — Gospodin 
pater obucite svoje redovničko odijelo i dođite na ispo- 
vijed! ' 
: — Hvala, oče Pio! Što sam želio, doznao sam. Zbo- 
gom! 

Jasno je, kojoj se stranci priklonio. 


Rosa Paola Riva. Bila je djevojčica od dvanaest go- 
dina. Bolovala je od neke nepoznate bolesti i nitko je 
nije mogao izliječiti. Navalile su i druge bolesti. Opera- 
cija nije ništa koristila. Počela je umirati, | . X 

Roditelji je preporuče Gospi, a jedan njihov prijatelj 
napisa pismo ocu Piu i zatraži pomoć. 3 

Jedne je večeri dobila srčan napad. Kada se osvije- 
stila, opazi bijeli oblačak koji se neprestano povećavao. 
Iz njega izađe otac Pio i umiri je, jer se bila prestrašila, 

— Ne boj se! Ja sam otac Pio iz Fogge. Pisali su mi 
da si bolesna i tražili da te ozdravim... Doći ću naveče, 
kada i roditelj i budu kod kuće. Bilo je to 8. kolovoza 
1947. ' .. 

Naveče su svi čekali. Otac se Pio pojavio dva sata 
prije. Majka je vrisnula, a otac Pio reče Rosi: | 

— Reci mami da šuti. Nisam došao da umreš, nego 
da te ozdravim. Marija te čuva i ona će te ozdraviti 28. 
kolovoza, naveče, u četvrt na devet. Moli joj se svaki 
ME i je skinuo rukavice i pokazao djevojčici rane 
na rukama i slike djece koju je ozdravio. Ovaj bijaše 
slijep, taj nijem. Zatim su izmolili Očenaš i Zdravo Ma- 
riju. I ostali su molili, ali ništa nisu vidjeli... Iza molitve 
Oca je nestalo. 

Svi su nestrpljivo čekali određeni dan. : X 

Uveče, 28. kolovoza, Rosa je čula pjevanje. Digla 
je glavu i opazila zbor anđela kako prati Gospu s malim 


Isusom na rukama. Gospa se smiješila i rekla. »Ja sam 

majka koja te čuva. Rosa budi marljiva i mgli! Ja ću ti 
pom oc1<«. 

Mariju sakrije oblak. Viđenje je nestalo, ali evo no- 
vog. Pokazao joj se otac Pio: »Opet sam tu. Zar Gospa 
nije bila lijepa? Budi zahvalna Bogu i njoj. Nikada ne 
zaboravi što si doživjela večeras«, 

Dr. Sidi Raoul Acconer pregledao je djevojčicu od- 
mah poslije tog događaja i u izvještaju napisao da je — 
sasvim ozdravila. 


. »Ne može reći 'ne'!« Kada je biskup Wojtila, sada- 
šnji Papa stigao na prvo zasjedanje II vatikanskog sabora 
u studenom 1962. godine, saznao je da su liječnici otkrili 
kako je krakovska docentica psihijatrije, profesorica 
Wanda Poltawska, oboljela od raka na grlu, Liječnici su 
zatražili hitnu operaciju, ne dajući četrdesetgodišnjoj že- 
ni, majci četiri kćeri, veće izglede da će preživjeti. 

Biskup Wojtila napisao je povodom nje kratko pismo 
Piu, kojega je osobno upoznao još 1947. godine. 

.— Kad je otac Pio pročitao pismo, s nadnevkom 17. stu- 
denoga 1962. godine, rekao je: 

— Tome se ne može reći 'ne'! 

Jedanaest dana kasnije, biskup Wojtila napisao je 
drugo pismo ocu Piu, u kojem mu, u svoje ime te u ime 
cijele obitelji Poltawski zahvaljuje za ozdravljenje go- 
spođe Wande. Ovaj je događaj objavljen u knjizi Renza 
Algerija, otac Pio, čovjek nade. (Prema Glasu Koncila, 
br. 515). 


Slučaj Maillard (Prezime zamijenjeno). Gđa Maillard 
potajno je pročitala knjigu o ocu Piu, jer je njen muž, 
kondukter u metrou i borbeni neprijatelj Crkve bio, po 
njenim riječima, »žderač svećenika« i »mahnit ateista«. 

Imali su dva sina; stariji bijaše zdrav, a mlađi, Ber- 
nard, bolovao na srcu i od »plave bolesti«. Svi su se 
liječnici slagali, da mali neće doživjeti puberteta, 

Gospođa, plašeći se muža, nije obavljala svoje vjer- 
ske dužnosti, ali je čuvala iskru vjere u srcu. Ona pred- 
loži mužu da pođu ocu Piu. Čovjek je pobijesnio; ali, 
pošto je malo razmislio, pristane, rekavši: »Možda je to 
neki vrač ili dobar rutiner«. 

Iskoristivši dopust, iznajme neku »staru krntiju« i 
ukrcaju se: otac, majka, baka, sin i pas (nisu imali gdje 
da ga ostave). Putem je dječaku bilo vrlo zlo i dok su 
prelazili Alpe, zamalo ga srčan izljev nije ubio. 

Stigoše u San Giovanni, Dječak, više mrtav nego živ, 
mogao je ući s ocem u sakristiju, gdje je otac Pio primao 
»samo muškarce«. Bila je gužva. Otac Pio odmah pri- 
mijeti nove došljake. Približi se i, svojim »strogim« iz- 
gledom, rekne dječaku: »I ti si bolestan kao ja!« Rukom 
u rukavici udari ga baš u srce. Zatim ih grubo otjera: 
»Sada odlazite! Via! Via!« 

Otac se naljutio. »Znate kako me grdio dok smo iz- 
lazili iz crkve!«, uzdisala je gđa Maillard, 

»To je tvoja krivnja! Uzalud smo dolazili!« 

Odmah su krenuli natrag. Stanje se dječakovo po- 
goršalo. Otac je psovao i bjesnio. Ipak, kada su prešli 
granicu, počeli su zapažati izvjesno poboljšanje. A kada 
su stigli kući, dječak se trčeći uspne do trećeg kata. On, 
koji nikada nije bio gladan, počeo je upravo pohlepno 
jesti. Slijedeći dan, zaprepašteni liječnici, utvrde da je sa- 
svim ozdravio. Nije bilo ni najmanjeg traga »plavoj bo- 
lesti«, a srce »se povećalo«, 

Sve je ovo ispričala dobra gospođa Maillard i po- 
tvrdila liječničkim nalazima. Njen se muž potpuno pro- 
mijenio. Obavio je čak i Uskrsne dužnosti! Problem je 
samo dječak koji malo »odviše jede, za plaću moga mu- 
ža...i« 

Ostaje još problem postupka oca Pia, »tako surova 
s ozdravljenjem Bernarda«. Winovska, koja je napisala 
životopis o. Pia, upita Mary Pyle što ona o tom misli. 

»Što hoćete, otac Pio is quite disgusted with all this 
people crowding round (mnogo je uznemiren sa svim tim 
pukom što se gura oko njega), samo zato da mu zahvali: 
On uzalud govori da Bogu treba zahvaliti; ljudi ga upor- 
no opsjedaju. Tada on nastoji pronaći način da se neka 
čudesa dogode na daljinu... .« s. 

U stvari, Bernardov otac je priznao: »Da je dječak 
ozdravio bliže San Giovanniju, mi bi se vratili da zahva- 
na. ocu Piu. No bili smo već u Francuskoj, a benzin je 
SKUP... .« 

Ima i drugih brojnih čudesnih događaja ij 
vrsta: ozdravljenja blizu i na daljinu, Kava S nija 
som, bilokacije (o. Pio u Rimu, Lurdu, a ne miče se iz 
samostana !) proricanja, čitanja grijeha, gledanja u drugi 
život kad govori da li su se pojedinci spasili... ali o tom 
su pisali i pisat će — drugi! 


BIOGRAFSKI PODACI 


1887. — 25. svibnja. Rodio se u Pietrelcini. Ime: Francesco, 

1903. — 6. siječnja. Ulazi u novicijat kapucina u Morcone. Ime: 
Pio. 

1910. — 10. kolovoza. Ređen za svećenika u Beneventu. 

1915. — 6. studena. Pozvan u vojsku; vraća se 16. 3. 1918. . 
1918. — 20. rujna. Prima rane, koje nosi punih pedeset godina. 
1931. — 9. lipnja. Suspendiran od svećeničke službe; osim Mise. 
1947. — 19. svibnja. Počinje građenje Doma olakšanja. 

1956. — 5. svibnja. Otvorenje Doma olakšanja. : , 

1959. — 23. travnja. Teško oboli. Čudesno ozdravlja prilikom po- 


sjeta kipa Fatimske Gospe Italiji. 

1960. — 30. srpnja. Apostolska vizitacija. 

1968. — 20. rujna. Svečanosti prigodom pedeset godina rana oca 
Pia. : 

1968. — 21. rujna, Međunarodni sastanak Molitvenih skupina, 
1968. — 23 rujna. Služi zadnju Misu, 

1968. — 23. rujna. Umire u 2,30. 

1969. — 4. studena. Počinje rasprava o Kauzi za njegovo pro- 
glašenje blaženim i svetim. I : 
1973. — 16. siječnja. Nadbiskup  Manfredonije, msgr Valentino 
Vailati predaje Kongregaciji za svece svu traženu dokumentaciju 
da dobije dopuštenje za uvod u Kauzu za proglašenje blaženim. 
1980. — 3. ožujka. Isti Nadbiskup predaje rečenoj Kongregaciji 
dalju dokumentaciju da dobije dopuštenje... 


96 


IZVORI I NEKA DJELA O PATRU PIU 


Fernando da Riese Pio X, Padre Pio da Pietrelcina, izd, Postu- 
lazione Generale dei Cappuccini, Roma, 1975. 


Maria Winowska, Il vero volto di Padre Pio — Edizioni Paoline, 
Roma 1983. 


P. Pio da Pietrelcina: Epistolario I (dopisivanje s duh. vođama) 
P. Pio da Pietrelcina: Epistolario II (Pisma Raffaelini Cerase) 
P. Pio da Pietrelcina: Epistolario III (Pisma različitim osobama) 


Edizioni »Voce di Padre Pio«, San Giovanni Rotondo (FG), 
1978—1982. 


Alberto del Fante, Per la storia. P. Pio da Pietrelcina, San Gio- 
vanni Rotondo, 1969, 5 


P. Agostino da S. Marco in Lamis, Diario, San Giov. Rotondo, 
1975. 


Alessandro da Ripabottoni, Padre Pio da Pietrelcina, Foggia, 1974. 
Piera Sessa, Padre Pio, Edizioni FIDES, Genova, 1936. 

Nello Castello, Cosi parld P. Pio, S. Giov. R, 1975, 

Tuecio, Un segno della Proviđenza 

Tuccio, Un paesaggio dell! anima 

Siena, L'Ora degli Angeli 

Tangari, Messaggio di P. Pio 

Pater Pij, Škofja Loka, 1970, 


P. Karoly Harmath ofm, A sferetet megsebzettje Pietrelcinai Pio 
atya — Izdao Samostan Našice. 


7 Otac Pio 97 


SV. GEMMA GALGANI. Knjiga za sve one koji se interesiraju 
za fenomene mističkog života. U ovom interesantnom djelu opisan 
je Gemmin duhovni razvoj, veza s anđelima, Nebom; napadi 
demonskih sila; nadnaravne pojave koje prate duhovni život jedne 
mističke duše, koja se prikazuje kao žrtva za svećenike i grešnike 
* koja pokazuje putove svetosti. +609 


KRAKA 


Isti m 'ređivač, o. Mihael Cukovečki, priredio je i slijedeće knjige: 


DUHOVNOST BL. ANĐELE FOLINJSKE (KNJIGA ISKUSTVA 
PRAVIH VJERNIKA). Ova knjiga bl. Anđele Folinjske predstavlja 
znatno obogaćenje duhovno-mistične izvorne literature. > 6 


ČAROBNOST MISTIČKOG ŽIVOTA, od s. Anđele Sorazu; vrhunci 
prave kršćanske mistike. 250 

ŽIVOTVORNI DRAGULJ, duboke teološke misli o Euharistiji 
i naša praktična životna veza s njom, Neophodno za produbljivanje 
euharistijskog života. /se 

DUHOVNI ŽIVOT (od s. Anđele Sorazu); sistematski opisan 
razvoj mistična uspona ove franjevačke redovnice, P42 Ve 


ks 


(Sve ove knjige možete naručiti na adresu priređivača, izdavača, 


ili na donju adresu). 
SKK 


SATANA (UVOD U DEMONOLOGIJU, od Mira Glavurtića). 
Knjiga koja je doživjela veliko interesovanje. Jer, Satana nije 
mit. To je strašna realnost! Knjiga govori o velikim posjednućima 
i egzorcizmima, o satanizmu i magiji, nekada i danas, o satanskim 
sektama (kao što je masonerija); o đavolu u životu svetaca i 


mistika. 
KK 


Pomognite APOSTOLAT DOBRE KNJIGE narudžbama, 
preporukama i molitvom! Knjige se naručuju na adresu: 
Miro Glavurtić 

Jurija Gagarina 257/IX 

11070 Novi Beograd 

kai Van ' 
»Gledajte slavu koja ga okružila! Koliko je mnoštvo sa- a 
ANE: , brao iz cijelog svijeta. Ali zašto? Da li je možda bio fi- 
» lozof il! učenjak? Glasovita osoba što raspolaže golemim 
< “ bogatstvom? Ništa od svega toga! Jednostavno, služio je 
ponizno Misu i ispovijedao od jutra do večeri. Što više 
— kako to reći? — Gospodin Isus označio ga svojim 2 
ranama... .« ; 

